ကယားပြည်နယ် - ဝီကီပီးဒီးယား\n(ကယားပြည်နယ် မှ ပြန်ညွှန်းထားသည်)\nကိုဩဒိနိတ်: 19°15′N 97°20′E / 19.250°N 97.333°E / 19.250; 97.333ကိုဩဒိနိတ်: 19°15′N 97°20′E / 19.250°N 97.333°E / 19.250; 97.333\n၁၁၇၃၁.၅ စတုရန်းကီလိုမီတာ (၄၅၂၉.၆ စတုရန်းမိုင်)\n၂၄/km၂ (၆၃/sq mi)\nကယား၊ ကရင်၊ ပဒေါင်၊ ဗမာ၊ ရှမ်း၊ ပအိုဝ်း\n၄.၂ ခေတ်အဆက်ဆက် အုပ်ချုပ်ခဲ့သူများ\n၄.၆ ခရိုင်၊ မြို့နယ်၊ မြို့၊ ရပ်ကွက်၊ ကျေးရွာအုပ်စု၊ ကျေးရွာများ\nကယားပြည်နယ်သည် ရှေးမြန်မာမင်းများ အဆက်ဆက်ကတည်းက လူမျိုးနွယ်များ နေထိုင်ခဲ့သော ပြည်နယ်တစ်နယ်ဖြစ်သည်။ မြန်မာဘုရင် မင်းတုန်းမင်းနှင့် သီပေါမင်းတို့ ခေတ်ကာလအတွင်း ကရင်နီပြည်နယ်၌ ကန္ဒရဝတီ၊ ဘောလခဲ၊ ကြယ်ဖိုးကြီး နှင့်နောင်ပုလဲ (ကြယ်ဖိုးကလေး)နယ်တို့တွင် နယ်မြေအလိုက် နယ်ရှင် စော်ဘွားများက အုပ်ချုပ်ခဲ့သည်။ နယ်ရှင်စော်ဘွား များ၏ ရုံးသုံးစာပေမှာ မြန်မာစာဖြစ်၍ (သစ်မခုတ်ရ/ဝါးမခုတ်ရ)စသည့် တားမြစ်စာများ ထုတ်ပြန် ရာ၌ မန္တလေးမင်းနေပြည်တော်တွင် ထုတ်ပြန်သည့်အတိုင်း ကျွန်းသာပေါ်၌ စာလုံးကိုထွင်း၍ ထုတ်ပြန်သည်ကို တွေ့ရှိရသည်။ ၁၈၈၉ ခုနှစ်၊ ဇန်နဝါရီလ ၈ ရက်နေ့တွင် ဗြိတိသျှစစ်တပ်က အရှေ့ကရင်နီပြည်နယ် မြို့တော်စောလုံကို သိမ်းပိုက်ပြီးနောက် စော်ဘွားစဝ်လဝီအား ကန္ဒရဝတီ မြို့စားအဖြစ် ပြောင်းလဲ၍ အသိအမှတ်ပြုခဲ့သည်။ ထို့အပြင် မြို့စားများ၏ ဆန္ဒသဘောအတိုင်း မဟုတ်ဘဲ (ဘာနဒ်)စာချွန်တော် အမိန့်ပါစာများအရသာ အုပ်ချုပ်စေခဲ့သည်။ ထိုဘာနဒ် စာချွန်တော်အမိန့်များကို (၁၈၉၀)ပြည့်နှစ်၊ ဇွန်လ(၄)ရက်နေ့တွင် ကန္ဒရဝတီမြို့စား စပ်လဝီထံ သို့လည်းကောင်း၊ (၁၈၉၁)ခုနှစ်၊ဇွန်လ(၁၈)ရက်နေ့တွင် ဘောလခဲမြို့စားဖဘန်ထံသို့ လည်းကောင်း ထုတ်ပြန်ပေးအပ်ပြီး တောင်ကြီးမြို့၌ ရုံးစိုက်သော ရှမ်းပြည်နယ်မင်းကြီး၏ လက်အောက်တွင် အုပ်ချုပ်မှုကို ထားရှိ၍ လွိုင်ကော်မြို့နယ်၌ ရုံးစိုက်သည့် လက်ထောက် နိုင်ငံရေးအရာရှိ(Assistant Political Officer) နောင်အခါ နယ်ခြားဝန်ထောက်(Assistant Resident)၏ သဘောတူညီမှုဖြင့် မြို့စားများက ဆောင်ရွက်နိုင်သည်။\nကန္ဒရဝတီ၊ ဘောလခဲနှင့် ကြယ်ဖိုးကြီးနယ် မြေများဟု ဗြိတိသျှအစိုးရ လက်ထက်က သတ်မှတ်ခဲ့သော ကရင်နီပြည်နယ်များသည် ၁၉၄၇ ခုနှစ် ဖွဲ့စည်း အုပ်ချုပ်ပုံ အခြေခံဥပဒေအရ ကရင်နီပြည်နယ် အမည်နှင့်ပင် ပြည်ထောင်စု မြန်မာနိုင်ငံတော်၏ ပြည်နယ်တစ်ခုအဖြစ် ပါဝင်ခဲ့သည်။ ၁၉၅၁ ခုနှစ်၊ ဖွဲ့စည်းပုံအခြေခံဥပဒေပြင်ဆင်ချက်အရ လူထု ဆန္ဒဖြင့် ၁၉၅၂ ခုနှစ်၊ ဇန်နဝါရီလ ၁၅ ရက်နေ့မှစ၍ ကရင်နီပြည်နယ်မှ ကယားပြည်နယ်အဖြစ် တရားဝင် ပြောင်းလဲခေါ်ဝေါ်ခဲ့သည်။\n၁၉၅၉ ခုနှစ်၊ အောက်တိုဘာလ ၁ ရက်၌ ကယားပြည်နယ်အတွင်းရှိ နယ်ရှင်စော်ဘွားများ အာဏာစွန့်လွှတ်ပြီးသည့်အခါ အထွေထွေအုပ်ချုပ်ရေးကို ကယားပြည်နယ် အရှေ့ပိုင်းနှင့် အနောက်ပိုင်းဟူ၍ ၂ ပိုင်းခွဲခြားကာ ပြုပြင်ဖွဲ့စည်းခဲ့သည်။ ပြည်နယ်အရှေ့ပိုင်းတွင် လွိုင်ကော်နှင့် ရွာသစ်မြို့နယ်များပါဝင်ပြီး အနောက်ပိုင်းတွင် ဘောလခဲမြို့နယ်၊ ကြယ်ဖိုးကြီးနယ်နှင့် ဖားဆောင်းမြို့နယ် တို့ပါဝင်သည်။ ၁၉၆၂ ခုနှစ် ဒီဇင်ဘာလတွင် အုပ်ချုပ်ရေးမူသစ်အရ ကယားပြည်နယ်ကို လွိုင်ကော်ခရိုင်အဖြစ် ပြောင်းလဲဖွဲ့စည်းပြီး လွိုင်ကော်နယ်ပိုင်နယ်၊ ရှားတောနယ်ပိုင်နယ်နှင့် ဖားဆောင်းနယ်ပိုင်နယ်ဟူ၍ ခွဲခြားသတ်မှတ်ခဲ့သည်။ ၁၉၆၅ ခုနှစ် အောက်တိုဘာလ ၅ ရက်နေ့ တော်လှန်ရေး ကောင်စီကာလ ပြည်ထဲရေးဝန်ကြီးဌာန၏ ပြန်လည် သတ်မှတ်ချက်အရ ကယားပြည်နယ်ကို ခရိုင်ခွဲ ၂ ခု၊ မြို့နယ် ၆ ခုနှင့် မြို့နယ်ခွဲ ၇ ခုတို့ဖြင့် ပြုပြင်ဖွဲ့စည်းခဲ့သည်။ ခရိုင်ခွဲ ၂ ခုမှာ လွိုင်ကော်ခရိုင်ခွဲနှင့် ဖားဆောင်းခရိုင်ခွဲတို့ ဖြစ်ပြီး မြို့နယ်ခွဲ ၇ ခုမှာ လွိုင်ကော်၊ ထီးစဲခါး၊ နန်းမယ်ခုံ၊ ကေကော၊ မော်ချီး၊ ရွာသစ်၊ မယ်စတယ် တို့ဖြစ်သည်။\nပြည်ထောင်စု ဆိုရှယ်လစ်သမ္မတမြန်မာနိုင်ငံတော် ခေတ်ကာလတွင် ပြည်ထဲရေး ဝန်ကြီးဌာန၏ ၁၉၇၂ခုနှစ်၊ ဇူလိုင်လ ၂၇ ရက်နေ့စွဲပါ စာအမှတ်၊ ၁၀၅/၇/ စိတ် ၁-အရ မယ်စဲ့နန်မြို့နယ်အစား ဘောလခဲမြို့နယ်ဟု ပြောင်းလဲ သတ်မှတ်ခဲ့သည်။\nနိုင်ငံတော်ငြိမ်ဝပ်ပိပြားမှု တည်ဆောက်ရေးအဖွဲ့ လက်ထက် ပြည်နယ်/တိုင်းများအလိုက် မြို့နယ်စုများ သတ်မှတ်ဖွဲ့စည်းရာတွင် ကယားပြည်နယ်ရှိ လွိုင်ကော်၊ ဒီးမော့ဆို၊ ဖရူဆို၊ ရှားတော၊ ဘောလခဲနှင့် ဖားဆောင်းမြို့နယ် ၆ မြို့နယ်တို့ကို လွိုင်ကော်မြို့နယ်စု အဖြစ် သတ်မှတ်ဖွဲ့စည်းပေးခဲ့သည်။ လွိုင်ကော်မြို့နယ်စုကို ၁၉၈၉ ခုနှစ် ဩဂုတ်လ ၂၁ ရက်နေ့တွင် စတင်ဖွင့်လှစ်ခဲ့သည်။ ထို့နောက် ၁၉၉၂ ခုနှစ် ဒီဇင်ဘာလ ၇ ရက်နေ့တွင် လွိုင်ကော်ခရိုင်နှင့် ဘောလခဲခရိုင်အဖြစ် ပြင်ဆင်ဖွဲ့စည်းခဲ့ပြီး ဘောလခဲခရိုင်ကို ဘောလခဲ၊ ဖားဆောင်း၊ မယ်စဲ့မြို့နယ်နှင့် ရွာသစ်မြို့နယ်ခွဲပါဝင်လျက် ဧရိယာ အကျယ်အဝန်း အားဖြင့် ၁၉၉၄.၇၆ စတုရန်းမိုင် ၁၂၇၆၆၅၃ ဧကဖြင့် သတ်မှတ်ပေးခဲ့သည်။\nမြောက်လတ္တီတွဒ် ၁၈° ၀' နှင့် ၁၉° ၅၅' ကြား ၊ အရှေ့လောင်ဂျီတွဒ် ၉၄° ၄၀' နှင့် ၉၇° ၉၃' ကြားတွင် တည်ရှိသည်။အရှေ့မှ အနောက်သို့ ၁၂၈မိုင်၊ တောင်မှမြောက်သို့ ၁၃၅မိုင်ရှိပြီး ၄,၅၂၉.၅၆ စတုရန်းမိုင် (၁၁,၇၃၁.၅ စတုရန်း ကီလိုမီတာ) ကျယ်ဝန်းသည်။ပြည်နယ်၇ခုအနက် အသေးဆုံးသော ပြည်နယ်ဖြစ်သည်။\nကယားပြည်နယ်၏ အရှေ့ဘက်တွင် ထိုင်းနိုင်ငံ၊ တောင်ဘက်နှင့် အနောက်တွင် ကရင်ပြည်နယ်၊ မြောက်ဘက်တွင် ရှမ်းပြည်နယ်တို့ တည်ရှိသည်။\nကယားပြည်နယ်သည် တောင်ကုန်းတောင်တန်းများပေါများပြီး တောင်စဉ်တောင်တန်းများ ကို တောင်ခိုးတောင်ငွေ့တစ်ဝေဝေဖြင့် တွေ့မြင်ကြရပေလိမ့်မည်။ ကုန်းလမ်းခရီးကိုသာ အဓိကအား ထားရပြီး ကုန်းပြင်မြင့်သည် ပျှမ်းမျှအားဖြင့် ပင်လယ်ရေမျက်နှာပြင်အထက် (၉၈၅)ပေ မှ (၆၀၀၀) ပေအထက်တွင် တည်ရှိပါသည်။ ကယားပြည်နယ်၏ အမြင်ဆုံးတောင်မှာ ဘောလခဲခရိုင်၊ ဖားဆောင်းမြို့နယ်ရှိ နတ်တောင်ဖြစ်၍ အနိမ့်ဆုံးအရပ်ဒေသမှာ ဘောလခဲခရိုင်၊ ဖားဆောင်း မြို့နယ်ဖြစ်ပါသည်။ ကယားပြည်နယ်တွင်အထူး ထင်ရှားသောမြစ်မှာ သံလွင်မြစ်ဖြစ်ပြီး ရှားတောမြို့၊ ရွာသစ်မြို့၊ ဖားဆောင်းမြို့အနီးမှဖြတ်၍ မြောက်မှတောင်သို့စီးဆင်း လျက်ရှိပါသည်။\nကယားပြည်နယ်၏ရာသီဥတုမှာ သုံးရာသီ ရာသီဥတုဖြစ်ပါသည်။ ကုန်းမြေ အနိမ့်အမြင့် ပထဝီသဘာဝကိုလိုက်၍ တစ်နေရာနှင့်တစ်နေရာ ရာသီဥတုမှာ အနည်းငယ်မျှကွဲပြားလျက်ရှိပါ သည်။ ရာသီဥတုကွဲပြားမှုရှိသော်လည်း ကျွန်း၊ သစ်မာ၊ ဝါး၊ ကြိမ်၊ မြက်သက်ကယ်၊ စန္ဒကူး၊ ဘုမ္မရာဇာ၊ သနပ်ခါး၊ ပျဉ်းကတိုး၊ လက်ပံမြောက်ချော၊ ရှား၊ သစ်စေး၊ လွန်ပို၊ အင်ကြင်း၊ ထင်းရူးနှင့် ဘရဆေးပင်များဖြစ်သော ကြက်လည်ဆံရွက်၊ ဧကရာဇ်၊ တောင်ကြာ၊ ကြက်သွေး၊ သက်ယင်းကြီး၊ ဆေးပုလဲ၊ ဒန့်ဒကူ၊ ကယားသဇင်ပန်း၊ သစ်ခွပန်းနှင့် ရောင်စုံရွက်လှပင်များ ပေါက်ရောက်ဖြစ်ထွန်းပါသည်။ အမြင့်ဆုံး ပျမ်းမျှအပူချိန် (၃၈ဒီဂရီစင်တီဂရိတ်)နှင့် အနိမ့်ဆုံး အပူချိန်မှာ(၅ဒီဂရီစင်တီဂရိတ်)ဖြစ်ပါသည်။ ပြည်နယ်တစ်ခုလုံးခြုံ၍ဆိုရလျှင် ပျမ်းမျှမိုးရေချိန်သည် (၂၈.၄၈)လက်မရှိပါသည်။\nကုန်းမြင့်ဒေသများတွင် ခြောက်သွေ့သော ရာသီဥတုနှင့် မြေပြန့်ဒေသများတွင် မုတ်သုံရာသီ တို့ကို ရရှိသည်။ဆောင်းရာသီ၏ ပျှမ်းမျှအပူချိန်မှာ ကုန်းမြင့်ဒေသများတွင် ၄၀ဒီဂရီဖာရင်ဟိုက် ၊ မြေပြန့်ဒေသများတွင် ၆၂.၆ဒီဂရီဖာရင်ဟိုက် ရှိပြီး အပူဆုံးဖြစ်သည့် မေလတွင် ပျှမ်းမျှအပူချိန်မှာ ၇၇.၄ဒီဂရီဖာရင်ဟိုက်ရှိသည်။ ပျှမ်းမျှမိုးရေချိန်မှာ ၃၈.၄၃လက်မဖြစ်သည်။\nကယားပြည်နယ်တွင်နေထိုင်ကြသော တိုင်းရင်းသားလူမျိုးစုများတွင် ကယားလူမျိုးများ အများဆုံးနေထိုင်ကြသည်။ထို့နောက် ရှမ်း၊ဗမာ၊ကရင်၊ရခိုင်၊ချင်း၊မွန်နှင့် ကချင်လူမျိုးများ အစဉ်လိုက်များပြားစွာနေကြသည်။ကိုးကွယ်မှုအနေဖြင့် ခရစ်ယာန်ကို အများဆုံး ကိုးကွယ်ကာ ဗုဒ္ဓဘာသာ၊အစ္စလာမ်ဟိန္ဒူနှင့် အခြားကိုးကွယ်သူဦးရေမှာ အစဉ်လိုက်များပြားသည်။မြို့နယ်ဦးရေ၏ ၁.၄၆%မှာ အခြားသော နိုင်ငံခြားလူမျိုးနွယ်ဝင်များဖြစ်သည့် အိန္ဒိယ၊တရုတ်၊ဘင်္ဂလားဒေ့ရှ်၊ပါကစ္စတန်နှင့် အခြားစသည့်လူမျိုးများဖြစ်သည်။\nကယားပြည်နယ်၏ လူဦးရေသိပ်သည်းဆသည် ၁၉၇၃ခုနှစ်တွင် တစ်စတုရန်းကီလိုမီတာ၌ ၁၁ဦး၊ ၁၉၈၃ခုနှစ်တွင် ၁၄ဦး၊ ၂၀၁၄ခုနှစ်တွင် ၂၄ဦးဖြစ်သည်။၁၉၈၃ခုနှစ် သန်းခေါင်စာရင်းနှင့် ၂၀၁၄ခုနှစ် သန်းခေါင်စာရင်းတို့အကြား ၇၀%တိုးတက်ခဲ့သော်လည်း တိုင်းနှင့်ပြည်နယ်များအကြား လူဦးရေအနည်းဆုံးပြည်နယ်ဖြစ်နေဆဲဖြစ်သည်။\nကယားပြည်နယ်တွင် ကယားတိုင်းရင်းသားမျိုးနွယ်စုများဖြစ်သော ကယား၊ ကယန်း(ပဒေါင်)၊ ကယန်း(လထ)၊ ကယော၊ ယင်းဘော်၊ ယင်းတလဲ၊ ဂေခို၊ ဂေဘား၊ ကယားမိုနု (မနုမနော) အပြင် ဗမာ၊ ရှမ်း၊ ကရင် စသည့် လူမျိုးစုများလည်း နေထိုင်ကြသည်။\nအိမ်ထောင်စုတွင် ကြီးစဉ်ငယ်လိုက် ရိုသေလေးစားပြီး ဖခင်ကို ရိုသေ၍ ဩဇာခံယူသည့် နည်းတူ ရပ်ရွာတွင်လည်း သက်ရွယ်ကြီးသူ ကျေးရွာလူကြီးတို့၏ ဩဇာကို နာခံတတ်သည်။ ရပ်ရွာတွင်လည်း လူထုမှ လေးစားသော ကျေးရွာသက်ကြီးရွယ်အိုများက စီမံခန့်ခွဲ အုပ်ချုပ်မှုကို လိုက်နာသည်။ ယခုအခါတွင် ပြည်နယ်ဦးစီးအဖွဲ့နှင့် ကျေးရွာမြို့နယ် အဆင့်ဆင့် လုံခြုံရေးနှင့် အုပ်ချုပ်မှုကော်မီတီများ ထားရှိသည်။ ဓလေ့ထုံးတမ်းများအရ လိုက်နာကြသည်။\nကယားပြည်နယ်အား ၁၉၁၀ ခုနှစ်မှ ယနေ့အထိ အုပ်ချုပ်ခဲ့သူများမှာ အောက်ပါအတိုင်းဖြစ်သည်။\nစဝ်ခွန်လီ (ကန္ဒရဝတီနယ်) - ၁၉၁၀ မှ ၁၉၃၀ ထိ\nကရင်နီပြည်နယ်ကောင်စီဥက္ကဋ္ဌ ဦးစဝ်ဝဏ္ဏ - ၁၉၄၈ မှ ၁၉၅၂ ထိ\nမဟာသရေစည်သူ ဦးစိန် (ပါလီမန်အတွင်းဝန်) - ၁၉၄၈ မှ ၁၉၆၀ ထိ\nစဝ်ငယ်ဒူး (ဘောလခဲနယ်) - ၁၉၅၂ မှ ၁၉၆၂ ထိ\nကယားပြည်နယ်ကောင်စီနှင့်ဝန်ကြီး ဦးစဝ်ဝဏ္ဏ - ၁၉၅၆ မှ ၁၉၆၀ ထိ\nကယားပြည်နယ်ဦးစီးအဖွဲ့ သီရိပျံချီ ဦးအေမြလေး - ၁၉၆၂ မှ ၁၉၇၄ ထိ\nကယားပြည်နယ်ပြည်သူ့ကောင်စီဥက္ကဋ္ဌ ဦးကျော်ဒင် - ၁၉၇၄ မှ ၁၉၈၈ ထိ\nဗိုလ်မှူးချုပ် မောင်ကြည် - ၁၉၈၈ မှ ၁၆.၄.၁၉၉၆ ထိ\nဗိုလ်မှူးချုပ် ကျော်ဝင်း - ၂၃.၄.၁၉၉၆ မှ ၁၆.၄.၁၉၉၈ ထိ\nဗိုလ်မှူးကြီး လှသောင်းမြင့် - ၁၉.၄.၁၉၉၈ မှ ၁၇.၁၂.၁၉၉၈ ထိ\nဗိုလ်မှူးချုပ် မြင့်သိန်း - ၁၇.၁၂.၁၉၉၈ မှ ၂၃.၈.၁၉၉၉ ထိ\nဗိုလ်မှူးချုပ် ညွှန့်လှိုင် - ၂၃.၈.၁၉၉၉ မှ ၁၄.၆.၂၀၀၂ ထိ\nဗိုလ်မှူးကြီး သိန်းဆွေ - ၁၅.၆.၂၀၀၂ မှ ၃၀.၉.၂၀၀၃ ထိ\nဗိုလ်မှူးကြီး မြင့်ဦး - ၁.၁၀.၂၀၀၃ မှ ၁၃. ၉. ၂၀၀၄ ထိ\nဗိုလ်မှူးချုပ် လှမြင့်ရွှေ - ၈.၅.၂၀၀၅ မှ ၁၈.၈.၂၀၀၆ ထိ\nဗိုလ်မှူးချုပ် ညွှန့်တင် - ၁၈.၈.၂၀၀၆ မှ ၂၂.၆.၂၀၀၈ ထိ\nဗိုလ်မှူးချုပ် ဝင်းမြင့် - ၂၃.၆.၂၀၀၈ မှ ၃၀.၃. ၂၀၁၁ ထိ\nပြည်နယ်ဝန်ကြီးချုပ် ဦးခင်မောင်ဦး - ၃၁.၃.၂၀၁၁ မှ ၃၀.၃. ၂၀၁၆ ထိ\nပြည်နယ်ဝန်ကြီးချုပ် ဦးအယ်လ်ဖောင်းရှို - ၃၁.၃.၂၀၁၆ မှ ယနေ့ ထိ\nအခြားကြည့်ရန်။ ကယားပြည်နယ် အစိုးရအဖွဲ့\n၂၀၁၁ခုနှစ် အုပ်ချုပ်မှုအသစ်စတင်ချိန်မှစ၍ ကန္ဒရဝတီလမ်းပေါ်တွင် ပြည်နယ်အစိုးရအဖွဲ့ရုံးကို ဖွင့်လှစ်ကာ ကယားပြည်နယ်အစိုးရအဖွဲ့မှအုပ်ချုပ်သည်။\nအခြားကြည့်ရန်။ ကယားပြည်နယ် လွှတ်တော်\n၂၀၁၁ခုနှစ် စနစ်အသစ်မှစတင်ကာ ကယားပြည်နယ်အတွက် ပြည်နယ်လွှတ်တော်ကိုယ်စားလှယ်များနှင့် တပ်မတော်သားလွှတ်တော်ကိုယ်စားလှယ်များပါဝင်သော ပြည်နယ်ဥပဒေပြုလွှတ်တော် စတင်ကျင်းပခဲ့သည်။\nကယားပြည်နယ်တွင် ခရိုင်(၂)ခု ရှိသည်။\nမြို့နယ်ပေါင်း (၇)မြို့နယ် ရှိသည်။\nမြို့ပေါင်း (၈)မြို့၊ ရပ်ကွက် (၃၁)ရပ်ကွက်၊ ကျေးရွာအုပ်စု (၇၄) အုပ်စု နှင့် ရွာပေါင်း( ၅၁၁) ရှိသည်။ \nကယားပြည်နယ်သည် မြန်မာနိုင်ငံအတွင်း စီးပွားရေးဖွံ့ဖြိုးမှု နှေးကွေးသော ပြည်နယ်ဖြစ်သည်။ပြည်နယ်နေလူထုသည် စိုက်ပျိုးရေးကို အဓိကထား၍ လုပ်ကိုင်ကြသည်။ပြည်နယ်၏အဓိကထွက်ကုန်မှာ ပြောင်းနှင့် ပဲစင်းငုံတို့ဖြစ်ကာ မန္တလေးတိုင်းသို့ အဓိကတင်ပို့ရောင်းချကြသည်။အဓိကသီးနှံ(၁၀)မျိုး အဖြစ် စပါး၊ ပြောင်း၊ မြေပဲ၊ နှမ်း၊ နေကြာ၊ ပဲတီစိမ်း၊ မတ်ပဲ၊ ပဲစင်းငုံ၊ ကြံနှင့် ဝါတို့ကို စိုက်ပျိုးကြသည်။နှစ်ရှည်သီးနှံအနေဖြင့် ကော်ဖီ၊ လက်ဖက်၊ ငှက်ပျော၊ သရက်၊ ဇီး၊ လိမ္မော်၊ နဂါးမောက်၊ နာနတ်၊ ဒညှင်း၊ လိုင်ချီးနှင့် ထောပတ်ပင်တို့ကို စိုက်ပျိုးကြသည်။စက်ရုံ ၁၁၅ရုံ၊အိမ်တွင်းစက်မှုလက်မှုလုပ်ငန်း ၁၅၁ရုံ တည်ရှိသည်။မယ်စဲ့မြို့တွင် နယ်စပ်ကုန်သွယ်ရေးစခန်းကို ဖွင့်လှစ်ထားသော်လည်း ထိုင်းနိုင်ငံဘက်မှ ကုန်သွယ်ရေးစခန်း တရားဝင်ဖွင့်လှစ်ထားခြင်းမရှိသဖြင့် ကုနိသွယ်မှုမှာ မကောင်းမွန်ပေ။\nစီးပွားဖြစ်ထုတ်လုပ်နိုင်သော စကျင်ကျောက်များနှင့် ဘော်သတ္တုများ ထွက်ရှိသည်။\nအဓိက စီးပွားရေးလုပ်ငန်းမှာ သစ်ထုတ်လုပ်ငန်းဖြစ်ရာ ကယားလူမျိုးတို့သည် များသောအားဖြင့် သစ်ထုတ်လုပ်ရေး၊ သစ်တောထွက်ပစ္စည်းများဖြစ်သော ရှား၊ ချိပ်၊ သစ်စေး စသည့်ပစ္စည်းများထုတ်လုပ်ရေးတို့ဖြင့် အသက်မွေး ဝမ်းကျောင်းကြသူများဖြစ်သည်။ ပြည်နယ်၏ အနောက်ပိုင်းဒေသ၌ မြေပြန့်တွင် လယ်ယာစိုက်ပျိုးရေးလုပ်ကိုင် စားသောက်ကြသည်။ တူးမြောင်းတို့ဖြင့် ရေသွယ်ယူကာ စိုက်ပျိုးခြင်း၊ တောင်ယာစိုက်ပျိုးခြင်းတို့ကိုလည်း ပြုလုပ်ကြသည်။ ငွေတောင်နယ်၌ ရက်လုပ်သော ငွေတောင်လွယ်အိတ်တို့မှာ ထင်ပေါ်လှသည်။ ကယားတို့မှာ မိမိတို့ ဝတ်ဆင်ရန် ဝတ်စုံကို မိမိတို့ဖာသာ ရက်လုပ်ကြသူများဖြစ်သည်။ ကယားပြည်နယ်၏ ထူးခြားသော အထိမ်းအမှတ် ပစ္စည်းဖြစ်သည့် ဖားစည်ခေါ် ကြေးနက်စည်ကြီး များကိုလည်း ငွေတောင်နယ်တွင် သွန်းလုပ်ခဲ့ကြသည်။ ယခုအခါတွင် နိုးကြားလာပြီဖြစ်သော ကယားပြည်နယ်အမျိုးသားများသည် နိုင်ငံတော်၏ အခန်းကဏ္ဍအသီးသီး ဝင်ရောက်အမှုထမ်းလျက်ရှိသည်။ အလှအပ အနုအယဉ်ကို အဆန်းအကြယ်တို့ဖြင့် တန်ဆာဆင်ကာ ဖေါ်ပြသော ရှေးမြန်မာ ပျို့ကဗျာအချို့တို့တွင် ကယားပြည်နယ် ငွေတောင်နယ်ကို အခြေခံထား၍ ဇာတ်ကွက်ဆင်ထားသည်ကို တွေ့ရပေသည်။ ရှေးအခါက ငွေတောင်နယ်ဒေသမှာ ယွန်းထိုးခြင်း၊ မှန်စီရွှေချ၊ ရွှေဇဝါရေးခြင်း၊ သစ်စေးသားရိုးကိုင်းခြင်းစသော အနုပညာ လက်မှုပညာများ ထွန်းကားခဲ့သည်။ ကယားအမျိုးသား၊ အမျိုးသမီးတို့မှာ ခေတ်နှင့် ရင်ပေါင်တန်းလိုက်နိုင်ရန် အထူးလုံးပန်း ကြိုးစားလျက်ရှိခဲ့ရာ လူမျိုး၏ ပင်ရင်းယဉ်ကျေးမှုပေါ်တွင် အခြေတည်ကာ အရေးကြီးသော ယဉ်ကျေးမှုအချက်အလက်များ ဖြစ်သည့် ဝတ်စားဆင်ယင်မှု၊ ကိုးကွယ်ယုံကြည်မှု၊ စာပေတို့ကို ခေတ်မှီအောင် ပြုပြင်ပြောင်းလဲလျက်ရှိကြသည်။\nအောက်ပါဇယားမှာ မြန်မာနိုင်ငံတော်အစိုးရမှ တရားဝင် ထုတ်ပြန်ကြေငြားထားသော ကယားပြည်နယ် ဖွံ့ဖြိုးမှုဆိုင်ရာများအား ဖော်ပြထားခြင်းဖြစ်သည်။\n၁ စိုက်ပျိုးမြေဧရိယာ ဧက ၁၇၇, ၉၁၂\n၂ ဆည်တမံ ခု ၃၂\n၃ မြစ်ရေတင်လုပ်ငန်း ခု ၃\n၄ ကြိုးဝိုင်းတော စတုရန်းမိုင် ၂၇၀\n၅ ကြိုးပြင်ကာကွယ်တော စတုရန်းမိုင် ၂၁၈၀.၇၂\n၆ ရထားလမ်း မိုင် ၁၀၁.၉၂\n၇ ကားလမ်း မိုင် ၅၈၁\n၈ ပေ ၁၈၀အထက် တံထား စင်း ၈\n၉ စာတိုက်စခန်း ခု ၁၄\n၁၀ ကြေးနန်းရုံး ရုံး ၁၁\n၁၁ တယ်လီဖုန်းရုံး ရုံး ၁၂\n၁၂ မိုက္ကရိုဝေ့ဗ်စခန်း ခု ၂\n၁၃ အခြေခံပညာကျောင်း ကျောင်း ၃၉၁\n၁၄ တက္ကသိုလ်၊ ကောလိပ် ခု ၄\n၁၅ ဆေးရုံ/ကျန်းမာရေးဌာန ရုံ/ဌာန ၅၃\nကယားပြည်နယ်သည် တောင်ကုန်း၊တောင်တန်း များပြား၍ ပြည်နယ်အတွင်းဆက်သွယ်ရေး အနည်းငယ်ခက်ခဲသည်။လွိုင်ကော်မြို့တွင် လေဆိပ်ရှိကာ ရန်ကုန်မြို့နှင့် နေ့စဉ်လေကြောင်းခရီးစဉ်ရှိသည်။ဘီလူးချောင်းကို လွိုင်ကော်မြို့အထိ ရေကြောင်းလမ်းခရီး သွားလာနိုင်သည်။လွိုင်ကော်မြို့တွင် ဘူတာရုံတစ်ခုရှိကာ သာစည်မြို့နှင့် ဆက်သွယ်ထားသည်။ပြည်နယ်အတွင်းသို့ဝင်ရောက်ရာ အဓိကလမ်းမများမှာ အောင်ပန်း-လွိုင်ကော်လမ်း၊တောင်ငူ-လိပ်သို-ယာဒို-လွိုင်ကော်-ဟိုပုံးလမ်းတို့ဖြစ်သည်။\nလွိုင်ကော်မြို့တွင် ပြည်နယ်ပြည်သူ့ဆေးရုံကြီးအပါအဝင် မြို့နယ်ဆေးရုံ၊တိုက်နယ်ဆေးရုံ စုစုပေါင်း ၁၇ခုရှိသည်။\nဗုဒ္ဓဘာသာ ကိုးကွယ်သူ၊ နတ်ကိုးကွယ်သူများနှင့် ခရစ်ယာန်ဘာသာ(Catholic)ဝင်များ ရှိကြသည်။ ဗုဒ္ဓဘာသာဝင်တို့အိမ်များတွင် ဘုရားဆင်းတုရုပ်ပွားတော်များ ထားရှိ ကိုးကွယ်သည်။ နတ်စင်ကို ရွာအပြင်တွင် ထားလေ့ရှိပြီး နတ်ရုပ်မရှိဘဲ နတ်စင်သာရှိကြသည်။ ခရစ်ယာန်ဘုရားကျောင်းများလည်း ရှိသည်။ မိမိကိုးကွယ်သော ဘာသာကို အထူးလေးစားကြသည်။ မည်သည့်ဘာသာဝင်ဖြစ်စေ စုန်းနတ် ကဝေ မှော်ပညာ စသည်တို့ကို ယုံကြည်ကြသည်။\nလူမျိုးနွယ်အလိုက် မိမိပိုင်ဘာသာစကားများ ရှိသော်လည်း အနည်းငယ်မျှသာ ကွဲလွဲသည်။ ရှမ်းဘာသာ စကားကိုမူ အများအားဖြင့် နားလည်လေကြသည်။ ကိုယ်ပိုင်စာပေ မရှိပေ။ အချို့လူမျိုးနွယ်တို့တွင် ရောမအက္ခရာဖြင့် တီထွင်ထားသော စာပေရှိသော်လည်း အသုံးနည်းသည်။ မြန်မာအက္ခရာဖြင့် ကယားစာပေတီထွင်ပြီး ပြန့်ပွားရန် ဆောင်ရွက်လျှက် ရှိသည်။\nကယားအမျိုးသားတို့က ဖျင်ကြမ်းဘောင်းဘီတို/ရှည် ခပ်ပွပွ အပေါ်အင်္ကျီခပ်ကြမ်းကြမ်းဝတ်သည်။ အမျိုးသမီးတို့က ခေါင်းပေါင်းအနီ/အနက် ပေါင်း၏။ ကိုယ်တွင် ရင်စည်းဖုံး သင်တိုင်းဝတ်ဆင်ပြီး အပေါ်မှ ခြုံထည်ရှည်နှင့် ခါးစည်းကြိုးအနီ ချည်နှောင်ပြီး ရှေ့သို့ချထားလေ့ရှိသည်။\nဂေခို၊ ဂေဘား အမျိုးသားတို့က ဖျင်စဘောင်းဘီတိုနှင့် အင်္ကျီဖြူ ရင်ခွဲ ဝတ်ဆင်သည်။ အမျိုးသမီးတို့ကမူ ဂျပ်ခုတ်ထမီ နှင့် အင်္ကျီများကို ဝတ်ဆင်သည်။\nပဒေါင်(ခေါ်)ကယန်း အမျိုးသားတို့မှာ ဘောင်းဘီပွနှင့် အပေါ်အင်္ကျီ ဝတ်ဆင်ပြီး အမျိုးသမီးများက အတွင်းခံအင်္ကျီ လက်စက ရင်ညွန့်အထိ ဟိုက်ခွဲထားပြီး ပေါင်လည်ထိ ရှည်သော သင်တိုင်း ဖြစ်သည်။ အပေါ်မှ တိုက်ပုံအင်္ကျီအနက်ကို ထပ်ဝတ်ဆင်သည်။\nပရဲကေယာအမျိုးသားများက အင်္ကျီ လက်တို အဖြူခံပေါ်တွင် အနီစင်း စိပ်စိပ်နှင့် ဘောင်းဘီတို အနီခံအစင်း ဒူးဆစ်သာသာထိ ဝတ်ဆင်သည်။ အမျိုးသမီးတို့ကမူ အင်္ကျီ အဖြူခံအနီစင်း လက်စက အမြိတ်နှင့်ဝတ်၍ ထမီကို အနက်ခံ အနီကန့်လန့်စင်း ဒူးဆစ်သာသာထိ ဝတ်ဆင်သည်။\nယင်းဘော် အမျိုးသားများက ဘောင်းဘီတို နှင့် အင်္ကျီလက်စက ဝတ်၍ အမျိုးသမီးတို့က ထမီအနက်တို့ကို ဒူးဆစ်အထိ ဝတ်ဆင်ပြီး အင်္ကျီမှာ လက်စကလည်ဟိုက် ဖြစ်၏။ အတွင်းတွင် သင်တိုင်းတစကို လည်ပင်းနှင့် ပခုံးသိုင်း၍ ခါးပတ်ကြိုးတစ်ခုနှင့် ရစ်ပတ်ထားသည်။ အပေါ်မှ ခြုံသင်တိုင်း လွှမ်းသည်။  ယင်းတလဲ အမျိုးသားများမှာ ဘောင်းဘီအဖြူ အနီစကွပ်သော အင်္ကျီအဖြူဝတ်၍ အမျိုးသမီးက အဖြူရောင်အင်္ကျီ၊ အနီရောင်ကွက်ကျား ထမီဝတ်ဆင်သည်။(မှတ်ချက်။ ။အမျိုးသားများမှာ အများဖြင့် ခေါင်းပေါင်း ပေါင်းထားလေ့ရှိပြီး အမျိုးသမီးများကလည်း ငွေပြားပုတီးစေ့၊ ပန်းစည်းကြိုးတို့ကို လည်တွင် ဝတ်ဆင်လေ့ရှိကြသည်။ အပျိုအအိုခွဲသော ဝတ်ဆင်မှု ဒေသအလိုက် ကွဲပြားမှုရှိသည်။)\nဇယိမ်ခေါ် ခေါင်းတို အမျိုးသားမှာ ရင်ခွဲအပေါ်အင်္ကျီနှင့် ဘောင်းဘီတို ကျပ်ကို ဝတ်ဆင်၍ အမျိုးသမီးများက ခေါင်းစွပ်ကို ကိုယ်ပွအင်္ကျီ ဂျပ်ခုတ်ထမီ ဝတ်ပြီး ကျားမအားလုံး တိရစ္ဆာန်အစွယ်များ၊ သစ်သားပုတီးများကို လည်ဆွဲ၊ နားဝတ်များ အဖြစ် ဝတ်ဆင်လေ့ ရှိသည်။\nစုပေါင်းဆောင်ရွက်တတ်သော အလေ့အထရှိသည်။ ဘာသာရေး၊ လူမှုရေး၊ စီးပွားရေး၊ ရပ်ရွာစည်ပင်ရေး တို့ကို ပူးပေါင်းဝိုင်းဝန်း လုပ်ဆောင်တတ်သည့် အလေ့ရှိသည်။ လူမှုရေးနှင့် ပတ်သက်၍ ရှင်ပြုခြင်း၊ ထိမ်းမြားခြင်း၊ အိမ်သစ်တက်ခြင်း စသည့် မင်္ဂလာပွဲများရှိ၍ ရပ်ရွာမှ ဝိုင်းဝန်း လုပ်ဆောင်ကြသည်။ ရပ်ရွာစည်ပင်ရေးအတွက် နတ်ဆိုးများ တောထုတ်သည့် အလေ့ရှိသည်။ ဘာသာရေးနှင့်ပတ်သက်သော ပွဲများအဖြစ် တံခွန်တိုင်ပွဲတော်၊ ကောက်ညှင်းထုပ်ပွဲတော်၊ လိပ်ပြာခေါ်ပွဲများကို ကျင်းပ၍ ရွာသူရွာသားများက စုပေါင်းလုပ်ဆောင်လေ့ရှိသည်။ ပရောဂဆရာ နတ်ထိန်းများ၊ ဗိန္ဓောဆရာများမှာ ဩဇာရှိသူများ ဖြစ်ကြသည်။\nကန်ခုနစ်ဆင့် နှင့် ထီးပွင့်ဂူ\n↑ ၁.၀ ၁.၁ ၁.၂ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၄၇။\n↑ ၂.၀ ၂.၁ ၂.၂ ၂.၃ ၂.၄ ကယားပြည်နယ် ဒေသန္တရအချက်အလက်များ။ ကယားပြည်နယ် အစိုးရအဖွဲ့။ ၉ မေ ၂၀၁၈ တွင် ပြန်စစ်ပြီး။\n↑ ခေတ်အဆက်ဆက် ကယားပြည်နယ်ကို အုပ်ချုပ်ခဲ့သူများ။ ကယားပြည်နယ် အစိုးရအဖွဲ့။ ၉ မေ ၂၀၁၈ တွင် ပြန်စစ်ပြီး။\n↑ * မြန်မာပြည်ဖွား ဂေါ်ရခါး၊ ရေး-မေမြို့ချစ်ဆွေ၊ ၂၀၀၀ ခုနစ်ထုတ်\n↑ ပြည်နယ်၏အချက်အလက်များ။ ကယားပြည်နယ် အစိုးရအဖွဲ့ရုံး။\n↑ လြိဳင္ေကာ္ၿမိဳ႕ - ကႏၵာရ၀တီ: လြိဳင္ေကာ္ၿမိဳ႕ပုံမ်ား\nကယားပြည်နယ်၏ ပတ်ဝန်းကျင် နေရာများ\n"https://my.wikipedia.org/w/index.php?title=ကယားပြည်နယ်&oldid=544704" မှ ရယူရန်\nဤစာမျက်နှာကို ၈ အောက်တိုဘာ ၂၀၂၀၊ ၁၆:၄၈ အချိန်တွင် နောက်ဆုံး ပြင်ဆင်ခဲ့သည်။


The Buddha (BC 623-BC 543) : ဗုဒ္ဓ မြတ်စွာဘုရား က ငါသည် ဘုရားဖြစ်သည် ဟု ပြောခဲ့ပါသည် Researched by- Myoma Myint Kywe\nဗုဒ္ဓ မြတ်စွာဘုရား က ငါသည် ဘုရားဖြစ်သည် ဟု ပြောခဲ့ပါသည်\nကမ္ဘာ ပညာရှင်များ က ဗုဒ္ဓ မြတ်စွာဘုရားနှင့် ဗုဒ္ဓဘာသာ ၏ သွန်သင်ချက်များအတိုင်း နေထိုင် အသက် ရှင်ကြပါက ကမ္ဘာပေါ်တွင် စစ်ပွဲ ရန်ပွဲ နှင့် မုန်းတီးခြင်း များ ရှိကြမည် မဟုတ် ဟု ဆိုကြသည်။\nဂေါတမ ဗုဒ္ဓမြတ်စွာဘုရား က ငါသည် အမှန်တရား ကို ရှာဖွေ တွေ့ရှိရန်အတွက် သွန်သင်လမ်းပြပေးသူ ဖြစ်သည် ဟု ရိုးသားပွင့်လင်းစွာ ဆိုခဲ့၏။ ငါ၏ တရား သည် (အမှန်တရား) ဖြစ်သည်ဟု ဆို၏။\nမွေးမွေးချင်း ငါသည် ဘုရားဖြစ်သည်ဟု ခိုင်မာစွာ ပြောဆိုခဲ့၏။\nဂေါတမ ဗုဒ္ဓမြတ်စွာဘုရားသည် ကမ္ဘာပေါ်တွင် အမှန်တရားကို ပထမဆုံးသော စတင်တွေ့ရှိ ကျင့်ကြံအားထုတ်ခဲ့ သူဖြစ်သည်။ မဟာသက္ကရာဇ် ၁၀၃ ခု ကဆုန်လပြည့်နေ့ ဘီစီ ၅၈၈ (လွန်ခဲ့သော နှစ်ပေါင်း၂၆၀၂) တွင် သိဒ္ဓတ္ထမင်းသားသည် ဂေါတမဗုဒ္ဓမြတ်စွာ အမည်ဖြင့် ဘုရားဖြစ်လေသည်။\nသက်တော် ၂၉နှစ် အရွယ် ထိ ဘုရင့်သားတော် မင်းသားတစ်ပါး ဖြစ်သည်။ ဗုဒ္ဓမြတ်စွာဘုရားသည် သက်တော် ၃၅ နှစ်တိုင်အောင် လူသားဖြစ်ခဲ့ပါသည်။ သက်တော် ၃၅နှစ်မှစ၍ လူ နတ် ဗြဟ္မာ သတ္တဝါအားလုံးတို့၏ ပူဇော်အထူးကိုခံယူတော်မူထိုက်သော ဂုဏ်ကျေးဇူးဘုရား၊ နိဗ္ဗာန် မဂ်ဖိုလ်ရောက်ရာရောက်ကြောင်း နည်းလမ်းကောင်းတို့ကိုဟောဖော်ညွှန်ပြသွန်သင်\nဗုဒ္ဓ၏ ကျေးဇူးတော်များ ဂုဏ်တော် များ ကြောင့် ကြည်ညိုမြတ်နိုး ပူဇော်သမှု ကိုးကွယ်ဆည်းကပ်ခြင်းဖြစ်သည်။\nဘုန်းတော်အနန္တ ကံတော်အနန္တ ဥာဏ်တော်အနန္တ တန်ခိုးတော်အနန္တနဲ့ပြည့်စုံတော်မူသော သုံးလောကထွတ်ထားမြတ်စွာဘုရားရှင်ဖြစ်တော်မူချိန် သက်တော် ၃၅နှစ် တွင် ဗုဒ္ဓမြတ်စွာဘုရား အဖြစ် တည်ရှိသွားခဲ့ပါသည်။\nမွေးမွေးချင်း ကတည်းက “ငါသည် ဘုရားဖြစ်သည်။ ငါသည် တစ်လောကလုံးတွင် အမြင့်မြတ်ဆုံး” ဟုပြောခဲ့ပါသည်။\nဘုရားလောင်း သိဒ္ဓတ္ထမင်းသား ဖွားတော်မူပြီးနောက် အရှေ့ အရပ်မှ မြောက်သို့လှည့်တော်မူလျက် ခုနစ်ဖဝါးသွား၍ မတ်မတ်ရပ်တော်မူပြီးသော်-\nဇေဌောဟ မသ္မိ လောကဿ\nဟူသော သုံးခွန်းစကား ဆိုတော်မူသည်။\nဘုရားလောင်း သိဒ္ဓတ္ထမင်းသား (ဂေါတမဗုဒ္ဓ မြတ်စွာဘုရား) က လောကသုံးပါး ရှိရှိသမျှ လူ-နတ်-ဗြဟ္မာ-Gods အားလုံး တွင် ငါသည် ဩဇာအကြီးမားဆုံး အမြင့်မြတ်ဆုံး သဗ္ဗေညုတ ဉာဏ်တော်ရှင် (ဘုရား) စင်စစ် ဖြစ်သည် .. ငါသည် အဓိကထိပ်ဆုံး ဖြစ်သည် ဟု မိန့်ဆိုတော်မူခဲ့သည်။\nThe first miracle of Buddha in 623 BC: Immediately after His birth, Siddhartha Gautama stood up, took7steps north and uttered:\nFurther, every place that baby Buddha placed his foot on,alotus flower bloomed.\nဗုဒ္ဓ မြတ်စွာဘုရား၏ ဂုဏ်တော် (၉) ပါး တွင်\n“သတ္တာဒေဝ မနု သာနံ - နတ် လူ ဗြဟ္မာသတ္တဝါအားလုံးတို့၏ ဆရာသခင် (ဘုရား) ဖြစ်သည် (Buddha is the Teacher of the Human and Gods)...ဟု ဂုဏ်တော် ပါရှိခဲ့သည်။ မိန့်ဆိုတော်မူခဲ့သည်။ ငါသည် ဖန်ဆင်းရှင် ထာဝရဘုရား God ဖြစ်သည်” ဟု မိန့်ဆိုတော်မမူခဲ့ပါ ။\nIt is said that immediately after the birth of Siddhartha Gautama (BC 623), he stood up, took seven steps north, and uttered:\nI am eldest in the world,\nI am foremost in the world.\nNaturally,anew born child cannot immediately talk; the child requires further development in order to speak fluently. Furthermore, every place the baby Buddha placed his foot,alotus flower bloomed. Moreover, there isaclaim that the Buddha's birth was miraculous viaadream that his mother saw ofawhite elephant, whereas the dream is interpreted in the legend asapremonition ofablessing to come; therefore the incident would suggestaDivine birth as opposed toahuman birth.\nဗုဒ္ဓဘာသာတွင် ထာဝရ ဆိုသည်မှာ လုံးဝ မရှိပါ။ ဗုဒ္ဓဘာသာတွင် ထာဝရဘုရား God ဆိုသည်မှာ လုံးဝ မရှိပါ။\nအောင်ခြင်းရှစ်ပါး တွင် ဗက ဗြဟ္မာ God\nကို အောင်နိုင်သည့် ဖြစ်စဉ်တစ်ခု အထင်အရှားရှိခဲ့သည်။\nတစ်ခါတုန်းက ထို ဗက ဗြဟ္မာ God က “ငါသည် ကမ္ဘာကို ဖန်ဆင်းသည်။ ငါသည် ထာဝရ တစ်သက်လုံး အသက်ရှင်နေသည်။” ဟု မှားယွင်းတွေးနေတုန်းမှာ မြတ်စွာဘုရား ရောက်ရှိလာပြီး “အသင်သည် ထို heaven တွင် နှစ်ပေါင်း သန်းနဲ့ ချီ နေထိုင်နေသောကြောင့် သင့်ကိုယ်ကို ထာဝရ မြဲသည်ဟု ထင်နေသည်။ ထိုအတွေးသည် မှားယွင်းပါသည်။ ထို နှစ်ပေါင်း သန်းနဲ့ ချီ သင်နေထိုင်ပြီးလျှင် သင် တစ်နေ့ မုချ သေရပါလိမ့်မည်။ မည်သူမဆို တစ်နေ့ မုချ သေရမည် ဖြစ်သည်”…… ဟု မြတ်စွာဘုရားဟောကြားသောအခါ ထို ဗက ဗြဟ္မာ God သည် ချက်ချင်း နောင်တရပြီး ဗုဒ္ဓဘာသာ god နတ်ဖြစ်သွားပါသည်။\nထိုကြောင့် ဖန်ဆင်းရှင် God ဆိုသူမှာလည်း အို၊ နာ၊ သေ ဖြစ်သည်။\nအရာရာသည် ထာဝရ ဆိုတာ မရှိပါ။ အရာရာသည် Impermanence သာဖြစ်ကြောင်း ဗုဒ္ဓမြတ်စွာဘုရား မိန့်ကြားခဲ့သည်။\nအခြား တပါးသော ဖန်ဆင်းရှင် God ဆိုတာတွေလို “ငါပြောတာ မယုံကြည် ရင် မလိုက်နာရင် (Hell) ငရဲသွားရမယ်၊ (Punishment) အပြစ် ပေးမယ်“…. ဟု မိန့်ဆိုတော်မမူခဲ့ပါ ။\n“မကောင်းမှုလုပ်ရင် ငရဲသွားရလိမ့်မယ်…ကောင်းမှုလုပ်ရင် နတ်ပြည်၊ လူ့ပြည်၊ ဗြဟ္မာ့ပြည်၊ သုဂတိဘုံ သွားရမယ်… မကောင်းမှု၊ ကောင်းမှု၏ အကျိုးအပြစ်သည် ပြုလုပ်သူ၏ ဘဝအဖြေဖြစ်ကြောင်း” ဟု ဆုံးမခဲ့သည်။\nဒုက္ခသံသရာ မှ လွတ်မြောက်ရာလမ်းကြောင်းကတော့ သစ္စာလေးပါး၊ မဂ္ဂင်ရှစ်ပါး လမ်းကြောင်းသာ ဖြစ်ကြောင်း ရှင်းလင်းပြသ ဟောဖော်ညွှန်ကြားပြီး နိဗ္ဗာန်မဂ်ဖိုလ်ပို့ဆောင်တော်မူတဲ့ ဘုရားဖြစ်ပါသည်။\nဒုက္ခဖြစ်ခြင်းအကြောင်းကို ဟောရုံသာမက ဒုက္ခမှ လွတ်မြောက်\nရာ ကျင့်စဉ်လမ်းစဉ်ကို ပြသခဲ့သော ဘုရားဖြစ်သည်။ ငါလိုကျင့်၊ ငါလိုဘုရား (ဗုဒ္ဓ) ဖြစ်ခွင့်ရှိကြောင်း ဗုဒ္ဓမြတ်စွာဘုရား အတိအလင်း ဟောကြားခဲ့သည်။\nဂေါတမ ဘုရား က “ငါသည် လောကသုံးပါးတွင် အမြတ်ဆုံး ဘုရားဖြစ်သည် ငါသည် ရှေးက ဖြည့်ဆည်းခဲ့သော ပါရမီကြောင့် လောကသုံးပါး၏ အမြင့်မြတ်ဆုံး ဩဇာ အကြီးမားဆုံး ဖြစ်၍ ငါမသိသောအရာမရှိ။ ငါ ၏ တရား သည် အိုခြင်း နာခြင်း သေခြင်း -- မအို မနာ မသေ သော နေရာ --- အအေးချမ်းဆုံးနေရာ ----- နိဗ္ဗာန် မဂ်ဖိုလ်ရောက်ရာရောက်ကြောင်း အမှန်ကန်ဆုံး အမှန်တရား ဖြစ်သည် “\nဗုဒ္ဓဘာသာတွင် အကြောင်းအရာတစ်ခုကိုလေ့လာကျင့်ကြံရာ၌ နည်းစံနစ်ကျသည်။ သိပ္ပံနည်းကျသည်။ ဗုဒ္ဓ တရားတော်များသည် အကြောင်းအကျိုး ဆက်စပ်မှုရှိခြင်း၊ ယုတ္တိနည်းကျ လက်တွေ့ကျခြင်း၊ စနစ်တကျ ဖွဲ့စည်းမှု ရှိခြင်း၊ မှန်သည်-မှားသည်၊ လုပ်သင့်သည်-မလုပ်သင့်သည်၊ အကျိုးရှိသည်-အကျိုးမဲ့သည် တို့ကို မိမိတို့ကိုယ်တိုင် ဝေဖန်စမ်းစစ် ခွင့်ရှိခြင်း၊ အချိန်မရွေး၊ နေရာမရွေး၊ လူမျိုး ဘာသာမရွေး လက်တွေ့ကျင့်ကြံပြီး အေးချမ်းမှုကို ကိုယ်တိုင်သိရှိနိုင်ခြင်း၊ အမြဲထာဝရ မှန်ကန်ခြင်း စသော အရည်အချင်းများ ပြည့်စုံသောကြောင့် ဗုဒ္ဓ ၏အဆုံးအမများနှင့် ဗုဒ္ဓဘာသာသည် အမှန်တရား နှင့် လက်တွေ့သဘာဝကျ သည့် အမှန်ကန်ဆုံး အမှန်တရားဘာသာ လည်း ဖြစ်သည်။\nယဉ်ကျေးမှု၊ ဓလေ့ထုံးစံ၊ နေရာဒေသ၊ နိုင်ငံ၊ အသားအရောင်၊ ယောင်္ကျာ၊းမိန်းမ စသည်ဖြင့် အပေါ်ယံအသွင်သဏ္ဌာန်အားဖြင့် မည်မျှပင်များပြားစွာကွဲပြားခြားနား နေစေ ကာမူ လူသားအားလုံးကို တန်းတူရည်တူ တန်ဘိုးထားလျှက် ကရုဏာထား မေတ္တာပွါးရမည်ဖြစ်ကြောင်း ဗုဒ္ဓ မြတ်စွာဘုရား က သင်ကြားဆုံးမတော်မူခဲ့ပါသည်။\nမိခင်တို့သည် မိမိ၏တစ်ဦးတည်းသောသားကို အသက်တမျှ တန်ဘိုးထားစောင့်ရှောက်သကဲ့သို့ လူသားအားလုံးသည်လည်း တစ်ဦးပေါ်တစ်ဦး လေးစားတန်ဘိုးထားကာ သက်ရှိသတ္တဝါအားလုံးတစ်ဦး နှင့် တစ်ဦး မေတ္တာပွါးများကြရမည်ဟု ဆိုလို၏။\nထို့ပြင် မေတ္တာ မပွါးနိုင်ဘဲ ဒေါသအလျောက် သတ်ဖြတ်မိပါကလည်း အပြစ်ရှိကြောင်း ဗုဒ္ဓ မြတ်စွာဘုရား က သင်ကြားပေးတော်မူခဲ့သည်။\nဗုဒ္ဓဘာသာတွင် လူ နှင့် သတ္တဝါ တို့ကိုသတ်သည့် အပြစ်သည် အကြီးလေးဆုံး အပြစ်ဖြစ်ပါသည်။\nဗုဒ္ဓဘာသာတွင် မည်သည့်အကြောင်းကြောင့်မျှ လူ နှင့် သတ္တဝါ ကို သတ်ခွင့် မရှိ၊\nဗုဒ္ဓ ၏ ဓမ္မ သည် လူသားကို ဤမျှအထိ တန်ဘိုးထား၏။ လေးစား၏။ လူ့အသက်ကိုသာမက သူ့အသက်ပါ (တိရိစ္ဆာန်များ၏ အသက်) ကိုပါ သတ်ခြင်းမှ ရှောင်ကြဉ်ဖို့ ဟောကြားခဲ့သည်။\nဗုဒ္ဓ မြတ်စွာဘုရား ၏ ဓမ္မအရ လူသားသည် တန်ဘိုးအမြင့်ဆုံးဖြစ်၏။ ဂုဏ်သိက္ခာအမြင့်ဆုံးဖြစ်၏။ အလွတ်လပ်ဆုံးဖြစ်၏။ အသိဥာဏ်အမြင့်ဆုံးဖြစ်၏။\nလူသားသည် သက်ရှိ သတ္တဝါအားလုံးကို မေတ္တာတရား ကရုဏာတရား ကိုယ်ကျင့်တရား တာဝန်ဝတ္တရားတို့ဖြင့် အေးချမ်းစွာ နေထိုင်ကြရန် မိန့်ကြားတော်မူခဲ့သည်။


ကျနော် ယုံကြည်လက်ခံထားသော ဘာသာရေးအကြောင်း | Mg Ogga's Notes\nMg Ogga / April 18, 2014\nကျနော်မှာ သူငယ်ချင်းတစ်ယောက်ရှိသည်။ သူ့နာမည်မှာဖာဒီမာ မဒူနာ ဂျစ်တူး ဖြစ်သည်။ သူသည် ဝက်သား မစား အမဲသားကိုစားသည်။ ကျနော်ကမှု အမဲသားမစားဝက်ကို အလွန်ကြိုက်သူဖြစ်သည်။ ကျနော်တို့ နှစ်ယောက်ကား သူငယ်ချင်းများဖြစ်ကြသည်။\nတစ်ယောက်ကိုတစ်ယောက် ကောင်းစေ ချင်သော မေတ္တာထားကြသည် ချစ်ခင်ကြသည်။\nသူက ကျနော်သိပ်ကြိုက်သော ဝက်သားကို မစားစေချင်အမဲသားကို စားစေချင်သည်။ ကျနော်ကလည်း သူကို အမဲသားကို ပြတ်စဲပြီး ဝက်သားကို စုံမက်စေချင်သည်။\nသူက ဝက်သားဟာ ဒဏ္ဍာရီအရ နောဧသင်္ဘောပေါ်က အညစ်ပတ်ဆုံးအကောင်ဖြစ်ပြီး ဝက်သားကိုစားရင် ရောဂါဘယထူပြောကြောင်း ကျနော်ဖြစ်နေသော နှလုံးရောဂါနဲ့လည်းမတည့်ကြောင်း စသဖြင့် ဝက်သားမကောင်းပြောပြီးအမဲသားဟာ လူအတွက် အဟာရပြည့်ဝစေကြောင်း အရသာမှာ လည်းကောင်း ကြောင်း ကျန်းမာရေးနဲ့လည်းညီညွတ်ကြောင်းပြောပြီး အမဲသားအဆွယ်တရားဟောသည်။\nသူဘယ်လိုဟောဟော ကျနော်က ဝက်သားပဲကြိုက်သည်။အမဲသားမကြိုက် နောက်ဆုံးတော့ သူလက်လျော့လိုက်သည် နောက်ထပ် အမဲသားအဆွယ်တရား မဟောတော့ချေ။ကျနော်တို့ အခင်မင်ကတော့ မပျက်မစီး ဒီအတိုင်း ထီးထီးတည်နေသည်။\nကျနော်က လယ်တီဆရာတော်ကြီးရေးတဲ့ နွားမေတ္တာစာသူကို ဖတ်ပြသည်။ နွားကို ပူဇော်ကြတဲ့ လူမျိုးတွေ အကြောင်း ရှင်းပြသည်။ ဝက် ဆိုတာ စားဖို့သက်သက်လူလောကထဲရောက်လာတဲ့ သတ္တဝါဖြစ်ကြောင်း ဝက်နို့ ကလည်း ဆိတ်နို့၊ နွားနို့ ကျွဲနို့တို့လို့်သောက်မရ နွားကျွဲမြင်းတို့လို ဝန်စည် စလယ်သယ်လို့ မရ အသားကိုသာ စားလို့ရတဲ့ သတ္တဝါကိုမစားပဲ နေတာ ဝက်သတ္တဝါရဲ့ ဖြစ်တည်မှု ကို စော်ကားတာပဲလို့ ပြောပြီး ဝက်သားစားသူများအသင်းမှာပါဝင်ဖို့ တိုက်တွန်းသည်။\nကျနော်ဘယ်လိုပင် တိုက်တွန်းပေမဲ့ သူက အမဲမှ အမဲ ပဲဖြစ်နေသည်။ ကျနော်လည်း နောက်ထပ်ဆက်မတိုက်တွန်းတော့ချေ။ သူရဲ့ အမဲသား ကို ကြိုက်နှစ်သက်မှုကကျနော်တို့ ခင်မင်မှုကို မတွန်းလှန်နိုင် ကျနော်တို့ ခင်မပျက် မင်မပျက် ဆက်တည်ရှိကြသည်။\nသူ ကျနော့်အိမ် အလည်လာပြီး ထမင်းလာစားရင်ကျနော် သူကိုလေးစားသမှုနဲ့ ကျနော်သိပ်ကြိုက်တဲ့ ဝက်သားမချက် ကျနော်တို့ နှစ်ယောက်စလုံးစားလို့ရတဲ့ငါးဟင်းသာ ချက်ကျွေးသည်။\nသူအိမ်ကို ကျနော်ထမင်းသွားစားရင်လည်း သူကကျနော်ကို လေးစားသမှုနဲ့ သူသိပ်ကြိ်ုက်တဲ့ အမဲသား မကျွေး ကျနော်တို့ နှစ်ယောက်စလုံးစားလို့ရတဲ့ အသီးအရွက်များသာ ကြော်လျော်ကျွေးသည်။\nသူသည် ကျနော်ကို ခံစားနားလည် သိရှိသူတစ်ယောက်ဖြစ်သည်။ကျနော် သူကို ချစ်ရေးဆိုသည်။ သူ ကျနော်ကို လက်ခံသည်။ များမကြာမီ ကျနော်တို့ လက်ထပ်ခဲ့ကြသည်။\nပတ်ဝန်းကျင်ကတော့ ကျနော်တို့ကို ကဲ့ရဲ့ကြသည်။\nအမဲသား စားသူနဲ့ ဝက်သားစားသူ ဘယ်လိုနေကြမလဲ မေးခွန်းထုတ်ကြသည်။\nသူကပဲ အမဲသားစားရာက ဝက်သားပြောင်းစားမလား\nလူတွေ မျှော်လင့်ထားတဲ့ အကွဲပြဲ ဇာတ်လမ်းတွေမဖြစ်ခဲ့ ကျနော်တို့ တစ်ယောက်တစ်ယောက် သိရှိနားလည်မှုနဲ့ ဘဝ ခရီးကို ဆက်လှမ်းနေဆဲ……………\nကျနော် အမဲသားရှောင်ပြီး ဝက်သားပဲစားစမြဲ…………………….\nသူကလည်း ဝက်သားကို ထိပင်မထိ အမဲမှ အမဲစားစမြဲ…………………\nကျနော်တို့ မျိုးဆက်သစ် ဖြစ်တဲ့ ကျနော်တို့သားလေးကတော့ …………..\nကျနော်တို့ အတွက်တော့ ကျနော်တို့သားလေးသတ်သတ်လွတ်စားတာ မစားတာ ကျနော်အတွက် အရေးမကြီး\nကျနော့် သားလေး ဟစ်တလာ မဖြစ်ဖို့သာ အရေးကြီးသည်။\nဟစ်တလာ မဖြစ်ဖို့သာ အရေးကြီးသည်။\n20March 20, 2014 03:07AM\nApril 18, 2014 in အက်ဆေး စာတန်း. Tags: Interfaith\n← ယင်းမာပင်ကို တစ်ခေါက်ရောက်ခဲ့တယ်….


မုဒိတာ | Myanmar Gazette News Media Forum Network\nHome » Creative Writing » မုဒိတာ\nPosted by black chaw on Dec 7, 2011 in Creative Writing, Drama, Essays.. | 29 comments\nမုဒိတာ စိတ်လေး ထားကြည့်ရအောင်။\nမြန်မာလူမျိုးတွေမှာ ကရုဏာတရား အလွန်ထက်သန်ကြတာ ထင်ရှားပါသည်။ ကိုယ်ချင်းစာတရားကလည်း\nအလွန်အားကောင်းသော လူမျိုးအဖြစ် သတ်မှတ်နိုင်ပါသည်။ ဆင်းရဲဒုက္ခရောက်နေပြီများဆိုလျှင် အကူအညီပေးဘို့\nမြန်မာ တွေလက်တွန့်နေလေ့မရှိပါ။ ရပ်ကွက်တစ်ခု မီးလောင်သည်ဟေ့ဆိုလျှင် ထမင်းထုပ် ကမ်းမည့်သူမရှား၊\nအ၀တ်အစား လှူ မည့်သူ မရှား၊ ငွေစကြေးစလေးများပင် စွန့်ကြဲဘို့ ၀န်မလေးကြပါ။ မိဘဆင်းရဲသည့်\nပညာထူးချွန်သူများကိုလည်း ဖေါင်ဒေးရှင်းတွေဖွဲ့ပြီး အကူအညီပေးကြသည်အထိ ကရုဏာရော ကိုယ်ချင်းစာ စိတ်ပါ\nပေါင်းစပ်တတ်သည့်လူမျိုးဖြစ်ပါ သည်။ ရပ်ကွက်ထဲမှ အဆင်မပြေသူ ရှိပါက ပေးဘို့ ကျွေးဘို့ ၀န်မလေး၊\nသို့သော် မုဒိတာတရား ထားသည့်နေရာတွင်တော့ မြန်မာလူမျိုးတို့ အလွန်အားနည်းကြသည်ဟု ကျွန်ုပ်က စွတ်စွဲချင်ပါသည်။\nရပ်ကွက်ထဲမှ အဆင်မပြေသည့်သူ တစ်ယောက်ယောက်များ ကံအကျိုးပေးလေးကောင်း၍ အလုပ်အကိုင်လေး များကောင်းလာပြီး\nပြောင်ပြောင်ရောင်ရောင် ဖြစ်လာသည်နှင့် မုဒိတာ ထားမပေးနိုင်ကြတော့ပါ။\n“အဲဒီကောင်ပေါ့။ အခုမှကံကောင်းလို့ ထောင်ထောင် ထောင်ထောင် ဖြစ်နေတာ။ အရင်က ငါတို့ နဲ့ ကင်းတာမဟုတ်ပါဘူး” ဆိုတဲ့စကားမျိုး\nပြောမည့်လူကမရှားပါ။ နည်းနည်းလေးအဆင်ပြေပြေ ဖြစ်လာသည်နှင့် မနာလို ၀န်တိုစိတ်ရောယှက်ကာ မုဒိတာ မပွားနိုင်တော့သည့်\nစကားတွေ ပြောလာကြသည်ကို ကြားဘူးကြပါမည်။ ကိုယ် အကူအညီပေးနေရသူ အဆင်ပြေပြေ ဖြစ်သွားလို့ ၀မ်းသာရကောင်းမှန်း\nမသိကြပါ။ ၀ိုင်းဝန်း နှိတ်ကွတ်ကြမယ် ဆိုတာမျိုးချည်း တွေ့ရပါသည်။ အနိမ့်ဆုံးအဆင့် တွေးကြည့်ပါ။\nသူအဆင်ပြေသွား သဖြင့် ကိုယ် အကူအညီပေးရတာ သက်သာပါသည်။ သူ့ဂုဏ်သိက္ခာကို တိုက်ခိုက်ပြောဆိုရုံဖြင့်\nသူ့ အဆင်ပြေခြင်းက လျော့ပါးမသွားနိုင်ပါ။\nကျွန်တော့်ကိုယ်တွေ့ အရပြောရလျှင် မြန်မာလူမျိုးတော်တော် များများသည် ဒုက္ခရောက်နေ၍ အကူအညီပေးမလား\nချမ်းသာနေ၍ မုဒိတာပွားမလားဟု ရွေးခိုင်းလျှင် ဒုက္ခရောက်နေတာကိုပဲ မြင်ချင်ကြပြီး အကူအညီပေးချင်ကြသူများပါသည်။\nအကူအညီပေးရခြင်းဖြင့် မိမိ၏ လက်အောက်တွင်သာ ရှိစေချင်ကြသူသာများပါသည်။ ချမ်းသာနေ၍ များတော့ မုဒိတာ ပွားလိမ့်မည်\nမထင်ပါနှင့်။ နှိမ့်ချပြောဆိုကြမည့်သူများသာ များပါသည်။\nမြန်မာတို့ အနေဖြင့် ဒုက္ခရောက်နေသူကို ကရုဏာထားကြတာကောင်းပါသည်။\nကိုယ်ချင်းစာစိတ်ဖြင့် အကူအညီတွေပေးကြတာလည်း ထောက်ခံပါသည်။\nကျွန်တော် အခုလို တွေးကြည့်မိပါသည်။\nဒုက္ခရောက်တုန်းက ကရုဏာထားနိုင်ခဲ့သူတစ်ယောက် အဆင်ပြေပြေ ဖြစ်လာလျှင် မုဒိတာစိတ်လေး ထားမပေးသင့်ဘူးလား။\nမိမိ အကူအညီပေးဘူးသည့်သူ ချမ်းသာ သွားတာ ၀မ်းသာစရာ ကိစ္စတစ်ခုအဖြစ် မြင်ကြရအောင်ပါ။\nမုဒိတာ စိတ်လေး နည်းနည်းလောက် ထားကြည့်ရအောင်ပါ။\nမစ္ဆရိယ မှ မုဒိတာ သို့ လို့ပဲ ဆိုချင်ပါတယ် ဘဘဘလက်ရေ။\n၁။ ကောမန့် တွေ မြိုင်ဆိုင်လာမှာ ကို စောင့် ဖတ်နေပါကြောင်း\n၂။ သူတော်စင်မဟုတ်သည့်အတွက် ကျနော်သည် လူတိုင်းကို မုဒိတာ မထားနိုင်ပါကြောင်း\n၃။ ထိုအချက်ကို ကြိုးစား ပြင်ဆင်နေပါကြောင်း\n၄။ သို့သော် ခရီးမတွင်သေးပါကြောင်း\n၅။ ထိုသို့ အတွေးတွေ တွေးမိအောင် ရေးနိုင်သည့် ဘဘဘလက်ကို ထပ်လောင်းကျေးဇူးတင်ပါကြောင်း..\nအော် မေ့လို့ …\n၆။ကိုယ့်ထက် ဘယ်လောက်တော်တော် ပိုက်ပိုက်ရှိရှိ .. ချောချောလှလှ စကီ(စင်ဂယ်လ်) လေးများ\nဆိုလျင်ဖြင့် မုဒိတာ ထားယုံမက မေတ္တာ ဂရုဏာ..သမုဒ္ဒယာ တဏှာ(တနှာ) အကြင်နာ အလွန်\nပုံထဲက ခေးမက ဘူလဲ..\nချောလွန်းလို့ .မုဒိတာ ထားပါရစေကွယ်\nအဲ့လာ သူပြောနေတဲ့ မိစိမ်းဆိုတာပေါ့…\nကိုရင်က လုံမပျိုလေးတွေဆို မပျက်လေသော\nမုဒိတာ အမြဲထားပါတယ်.. ကွိကွိ\nထောက်ခံပါတယ် ကိုကိုဘယ်ကျော်.. ရေ့… အားခီးတော်လယ်….\n“အရင်က မသိသေး တာတွေ အခုသိလာရတယ်။အရင်ကအကြောင်းအကျိုး မဆက်စပ်တတ်ခဲ့တာ တွေအခုဆိုကိစ္စတော်တော် များများအပေါ် အကြောင်းကြောင့် အကျိုးတွေ ဖြစ်ရတယ် လို့ဆက်စပ်သိမြင်နိုင်လာပြီ ။ အရင်က ကိစ္စတစ်ခုခုအပေါ် ပူလောင်ပြီး ဆောက်တည်ရာမရ ဖြစ်နေခဲ့တာ အခုဆို ပူလောင်မှုတွေ ဖြစ်မလာအောင် နှလုံးသွင်း တတ်လာပြီပဲ။ ဒါသည်ပင်အတိတ်က ပြုခဲ့တဲ့ ကောင်းမှုအကြောင်းလေးတွေကြောင့် ကောင်းကျိုး လေးတွေရလာတာပဲ ။ ဒါကြောင့် အခုရလာတဲ့အပေါ်မှာ“ ထိုက်တာကိုပဲရပါတယ် ၊ ရတာကိုပဲကျေနပ် ပါတယ်” လို့နှလုံးသွင်း တတ်လာတာ အတော်ကို ၀မ်းသာစရာပါလား ။ မနေ့က မသိခဲ့တဲ့ အသိတွေ အခုသိခွင့်ရနေပြီ ။ ဒီအတွက် ကိုယ့်ကိုကိုယ် ၀မ်းမြောက် ကျေနပ်နေရပြီ ဆိုပြီး ဒီလိုကိုယ့်ကိုကိုယ် အရင်ဆုံးမုဒိတာပွားပေးလိုက်ပါပြီ။\nအားလုံးသော သတ္တ၀ါများ အပေါ်မှာ သူတို့ရဲ့ ကောင်းမှုအကြောင်းလေး တွေကပေးတဲ့ ကောင်းကျိုးလေးတွေကို ဆက်တိုက်ခံစားနိုင်ကြပါစေ လို့နှလုံး သွင်းပြီး ပွားပေးလိုက်မယ်နော် ။ ဒါဝမ်းမြောက်စရာပဲလို့ မြင်ပေး ၊ သိပေး၊ နှလုံးသွင်း ပေးလိုက်ပါပြီ။ သြော် လူတိုင်းကောင်းမှုလို့သတ်မှတ်ကြတဲ့ အရာမျိုးစုံ မှာ အဲဒီ ကောင်းတဲ့ အလုပ်ကြောင့် ကောင်းကျိုး ရလာတာတွေ မပျောက်ပျက် ကြပါစေနဲ့လို့ မုဒိတာပွားပြီးရင်း ပွားရင်း…\nမုဒိတာထားဖို့ဆိုတာက ပြောရလွယ်ပေမယ့် တကယ်တမ်းကျတော့ ခက်တယ် …\nအထူးသဖြင့် တန်းတူလယ်ဘယ်တွေမှာ အဖြစ်များလေ့ရှိတယ် …\nဖြစ်ဖြစ်ချင်း သိလိုက်ပြီး ပြန်ထိန်းနိုင်အောင် ကြိုးစားနိုင်အောင်တောင် မနဲကြိုးစားနေရတယ် …\nကျွန်တော်ကိုယ်တိုင်လည်း မုဒိတာ က ခက်နေပါတယ်ဗျာ။\nလူတွေဆိုတော့ အားလုံး အတူတူပဲလို့ ထင်မိပါတယ်။\nမုဒိတာ လုံးဝ မထားနိုင်ဘူးဆိုရင်တောင် အလွန်အကျူးမဖြစ်အောင်\nဟုတ် .. မိုးစက်လည်းကြိုးစားနေပါတယ် ဘဘဘလက်\nအိမ်နီးချင်း တဲပုတ်ချင်းတုန်းက မရှိအတူ ရှိအတူ မိတ်ဆွေစစ်လိုနေထိုင်ကြတယ်။\nတစ်ဖက်က တိုက်အိမ်ဖြစ်သွားရင် မုဒိတာမထားနိုင်တော့ဘူး\nအူတိုစိတ်တွေထားပြီး မအိပ်နိုင်မစားနိုင်နဲ့ ဖြစ်ကုန်ကြတယ်…\nသူများ ကျော်ကြားတာကို မုဒိတာပွားကြပါ။\nသူများ ချမ်းသာတာကို မုဒိတာပွားကြပါ။\nမုဒိတာ ၊ မုဒိတာဆိုလို့ \nကူညီမယ် ဆိုတဲ့ ရန်ကုန် က အကိုကြီးတစ်ယောက် ရဲ့ စေတနာတွေ မုဒိတာတွေ ကို\nဟုတ်တယ်ဗျို့ နိမ့်ကျသူကိုသာ ဂရုဏာ ထားနိုင်တာ ကိုယ့်ထက်သာတဲ့ သူဆိုရင် မုဒိတာ သိပ်မထားနိုင်ဘူးဗျ…။ ပြောတော့သာ ဗုဒ္ဓဘာသာ…။ ကျင့်ကြံမှု အားထုတ်မှုက နတ္ထိ…။ ဒို့အားလုံး အတူတူ ပါပဲ………..။\nဆရာဘလက်…. ဘယ်သူက ဘယ်လို မနာလိုဝန်တိုနေတာ တွေ့မိလို့ မုဒိတာ အကြောင်းထရေးမိတာတုန်းဗျ။\nမုဒိတာ မဂ္ဂဇင်း ဆိုပြီး လူတွေကို အတင်းရောင်းတဲ့အတွက်ကိုလည်း မုဒိတာ ပွားပေးလိုက်ပါ့မယ်။\nမုဒိတာပွါးဖို့ကြိုးစားရတာ တကယ်ခက်ပါတယ်ဦးချောရေ။ ကို့စိတ်ကမသိလိုက်ခင် သူများအပေါ် မစ္ဆရိယစိတ်ပွားမိလိုက်တဲ့အကြိမ်အရေအတွက်က မမှတ်မိနိုင်လောက်အောင်များလွန်းပါတယ်။ မုဒိတာထက် ဥပေက္ခာက ပိုလွယ်မလားလို့တောင်ထင်မိတယ်။ ဒါပေမဲ့ ဦးချောပြောသလိုဘဲ မလုပ်နိုင်ဘူးလို့စဉ်းစားတာထက် ကြိုးစားကြည့်တာ ပိုကောင်းပါတယ်။\nအများကြီး ကြိုးစားရပါအုံးမယ်လို့ စိတ်ထဲမှာ\nမုဒိတာတရား ထားသည့်နေရာတွင်တော့ မြန်မာလူမျိုးတို့ အလွန်အားနည်းကြသည် လို့ ထင်ရတာမှန်ပါတယ်။\n၁- သူများကိစ္စ ကို စိတ်မ၀င်စား မစပ်စုလို့\n၂- အခြားကိစ္စတွေကို ကိုယ်နဲ့ ယှဉ်ပြီး ကိုယ်နဲ့ဆက်စပ်သယောင် စိတ်မထား (စိတ်ဖြင့်မသိမ်းပိုက်) လို့ ပါ။\nအကယ်၍ အထက်ပါ နှစ်ချက်မရှိသူဆိုလျှင် အခြားနိုင်ငံမှ အခြားလူမျိုးများလဲ မြန်မာတို့နဲ့တန်းတူ မုဒိတာစိတ်နဲ ကြပါတယ်ဗျာ။ လက်တွေ့အားဖြင့်တော့ အိန္ဒိယက ကုလားတချို့ကို ကြုံဘူးရာမှာ အန်မတန် မုဒိတာစိတ်နဲကြကြောင်း ထင်မြင်မိဘူးပါတယ်။\nတကယ်တော့ မုဒိတာ ဆိုတဲ့ စိတ်ရဲ့သဘောက သူတပါးအကျိုးရခြင်းအပေါ် ကျေနပ်ကြည်လင်တဲ့စိတ်ရှိတာကို ဆိုလိုတာပါ။\nသူများထီပေါက်တာကို ကိုယ်ထီပေါက်တာလို ဘယ်ဝမ်းသာလိမ့်မတုန်း။\nအဲသလို လျှောက်ဝမ်းသာနေသူရှိလျှင် အဲဒါ မုဒိတာဖြစ်နေတာမဟုတ်ဘူး။\nလူကောင်းကောင်းလေးမှာရှိတဲ့ စိတ်ကောင်းကောင်းလေးရဲ့ အရည်အသွေးတမျိုးပါ။ စိတ်ရဲ့မျက်နှာစာတခုပဲဆိုပါစို့။\nလူကောင်းတွေမှာရှိပေမယ့် အခြားအရာတွေက ဖုံးထားလို့ မမြင်မိကြတာပါ။\nတကယ်တော့ သူ့ရဲ့အဖေါ်တွေဖြစ်တဲ့ မေတ္တာ တို့၊ ကရုဏာ တို့နဲ့အတူ ယှဉ်တွဲရှိနေတာပါ။\nမုဒိတာကို တိုင်းတာချင်လျှင် သူ့ဆန့်ကျင်ဘက်ဖြစ်တဲ့ (သူတပါးအကျိုးရတာတွေ့လျှင် စိတ်မချမ်းမသာဖြစ်တတ်တဲ့ ) ဣသာ စိတ်မျိုး ကိုယ့်မှာဘယ်လောက်ရှိမရှိနဲ့ ယှဉ်ထိုးတိုင်းတာလို့ရပါကြောင်း။\nဣသာစိတ် နည်းတာဟာ မုဒိတာစိတ်များလို့ပဲဖြစ်ပါကြောင်း။\nဒီပါဠိစကားတွေကို မြန်မာလို ဘာသာပြန်ထားထာမှားလို့ – သူများအကျိုးရတာကြည့်ပြီး အူလှိုက်သည်းလှိုက်ပျော်ရွှင်ခြင်းမဖြစ်တာကို ကိုယ့်မှာမုဒိတာနည်းတယ်လို့ ထင်မြင်ကြမှာစိုးလို့ ရေးမိပါသဗျား။\n(ဂေဇက်လို နေရာမျိုးစာဝင်ရေးသူတွေဟာ လူကောင်းကောင်းတွေပဲများမှာမို့ စိတ်ကောင်းကောင်းတွေ အသီးသီးရှိကြမယ်ဆိုတာ ယုံမှားသံသယ မရှိပါဗျား….။)\nမမြဲသောတရားသည် မြဲသည်ဆိုတဲ့ အသိစိတ်ရှိခဲ့ရင် ဘာမှစဉ်းစားစရာမလိုတော့ပါ (မြင်မြင်သမျှ သင်ခါရ)လို့သာ စိတ်ထဲရွတ်လိုက်ရင်\nကိုလင်းဝေကျော် နဲ့ ကျနော် တသဘောထဲ ပဲ ကိုဘလက်ရေ။\nဒီလို ရေးဖြစ် လာရတဲ့ အကြောင်းရင်းလေး သိခွင့်ရမယ်ဆိုရင် သိချင်ပါတယ်ဗျာ။\n(အားလုံးသော သတ္တ၀ါများ အပေါ်မှာ သူတို့ရဲ့ ကောင်းမှုအကြောင်းလေး တွေကပေးတဲ့ ကောင်းကျိုးလေးတွေကို\nဆက်တိုက်ခံစားနိုင်ကြပါစေ လို့နှလုံး သွင်းပြီး ပွားပေးလိုက်) တာပဲ မဟုတ်ပါလား။\nမုဒိတာဆိုတာ သစ္စာတရားနဲ့ မငြိဘူးဆိုတာ သတိထားကြစေသလိုပါတယ်\nဗြဟ္မာ့စိတ် ငါးမျိုးထဲက တစ်မျိုးပါ\nအထူးသတိထားကြဘို့က မုဒိတာဆိုတာ မိမိမှအခြားကို သတိထားရာမှ\nအခြားခန္ဓာကို နှစ်သက်/မနှစ်သက် တဲ့သဘောရှိပါတယ်\nဒါ့ကြောင့် မုဒိတာအစား ဥပက္ခာကို နှလုံးသွင်းကြဘို့ တိုက်တွန်းပါတယ်\nမုဒိတာဆိုတာ သူတစ်ပါးရဲ့ အကြောင်းတရားအပေါ်မှာ ကြေနပ်နှစ်သိမ့်ပေးခြင်းပါ\nကျုပ်က ရွာထဲက အပျိုဂျီးဒွေနဲ့ ကော င်းဇားနေဒါဂို\nကိုယ့်ဖာသာ ကောင်းစားနေတာကို သူများကို သွားပြီး ( treat ) ဟုတ်လားမဟုတ်လားမသိဘူး\nဒီရွာထဲ နည်းနည်းပါးပါး လုပ်ပြမှရဒါဂိုး\nဆိုလိုတာက ကိုယ့်ဖာသာ ကောင်းစားတာကို သူများကို သွားပြီး ဥစ္စာရူးပြတော့\n( ကျုပ်တောင်ဗလိုင်းဂျီး တက်ပြီး ကလိုင်းတာခံရဘူးတယ် )\nဒါက အကြမ်းဖျင်း ပုံဖော်ပြာတာပါ\nဘယ်သူ ဘာပြောမလဲ ကြည့်ပါဦးမယ်\nဆိုလိုတာက မုဒိတာ ဆိုတာ\nလို့ဆိုတဲ့ မာနနဲ့ ပတ်သက်တာလား\nမုဒိတာ ဆိုတာ ညီအကိုမောင်နှမချင်းတောင်ထားလို့မရပါ၊ တချိန်က ညီအကိုမောင်နှမ များဟာ ၅၂၈ သွယ်မေတ္တာ နဲ့ချစ်ခင်ခဲ့ကြပါတယ်၊ တယောက်သောသူက အိမ်ထောင်ကျပြီးနွမ်းပါးတဲ့အချိန်မှာ သနားတဲ့ ကရုနာ စိတ်နဲ့ ၀ိုင်းဝန်းထောက်ပံ့နိုင်ကြပါတယ်၊ လုပ်ရင်းကိုင်ရင်း သူဟာကံအကြောင်းတရားအရ အများထက် သာတဲ့အချိန်မှာတော့ မေတ္တာနဲ့ ကရုနာ ကြီးခဲ့တဲ့ညီအကိုမောင်နှများဟာ မုဒိတာဆိုတာကိုမထားနိုင်ကြပါဘူး၊\nမုဒိတာဆိုတာ မိဘကသာ သားသမီးအပေါ်ထားနိုင်တဲ့အရာပါ။ မိဘဟာ သားသမီးတိုင်းကိုနှိုင်းလို့မရတဲ့မေတ္တာနဲ့ချစ်ကြတာ လူတိုင်းသိပါတယ်။ သားသမီးတစ်ယောက် ဆင်းရဲရင် လည်းကရုနာ ထားတာပြောမပြနိုင်လောက်အောင်ပါပဲ။ သားသမီးထဲက ဘယ်သူပဲ ကြီးပွား ကြီးပွား မိဘက မနာလိုမရှိပါ၊ အထူးကိုဝမ်းသာကြတာပါ၊ အဲဒါမုဒိတာ။ ဒါပေမဲ့ အဲဒီမိဘတွေဟာ ဥပေက္ခာ ကိုတော့……………။\n(ဒီစကားဟာ သက်ရှိထင်ရှားရှိနေသေးတဲ့ ကျနော်အဖေ မကြာမကြာပြောတဲ့စကားပါ။)\nမိမိကိုယ်တိုင် ကြိုးစား အားထုတ်လို့ချမ်းသာတဲ့ သူတွေကိုတော့ ချီးကြူးတယ်၊ လေးစားတယ်၊ အားကျတယ်။ ဒါပေမယ့် ထွေထွေထူးထူးကြီးတော့ လိုက်ပြီး မုဒိတာပွားမနေပါဘူး။\nမုဒိတာ ထားမပေးနိုင်ကြဘူးဆိုတာ… ကိုယ်ကနိမ့်ပြီး… သူကမြင့်သွားတယ် ထင်နေလို့..\nဒါတွေက.. အိန္ဒိယက..ဂေါတမဗုဒ္ဓမပွင့်ခင်ကတည်းကရှိတဲ့.. ယဉ်ကျေးမှု..ဇတ်အနိမ့်အမြင့်တွေက.. ကူးစက်လာတာလို့ ထင်မိတယ်..။\nလူလူချင်း ..အားလုံးတန်းတူဆိုတဲ့.. စိတ်မထားနိုင်သ၍.. ရှိနေမယ်ထင်မိတယ်..။\nဆိုတော့… လူသားတိုင်း..ဘုရားနဲ့.. တန်းတူပဲ..။\nမုဒိတာနဲ့ ပတ်သက်ပြီး အမျိုးသမီးစာရေးဆရာမတစ်ယောက် (မစန္ဒာလို့ ထင်ပါတယ်။) ရေးတဲ့ဝတ္ထုတစ်ပုဒ် ဖတ်ဖူးတယ်။\nအကြမ်းဖျင်း မှတ်မိသလောက် ပြောရမယ်ဆိုရင်-\nကိုယ့်ထက်နိမ့်ကျတဲ့ သူငယ်ချင်းမအပေါ်မှာ အစစအရာရာ ပေးကမ်းဖြည့်ဆည်းပေးပြီး သဘောကောင်းတဲ့သူက လုပ်ငန်းခွင်ဝင်၊ အိမ်ထောင်တွေကျပြီးတဲ့အခါ၊ ကံကြမ္မာကြောင့် ပြောင်းပြန်ဖြစ်သွားတဲ့ အခြေအနေမှာ မုဒိတာ မထားနိုင်တဲ့အပြင် အဲဒီသူငယ်ချင်းမကပေးတဲ့ စေတနာကိုတောင် မခံယူနိုင်ပဲ မခေါ်နိုင် မပြောနိုင်ဖြစ်သွားတာကို ရေးပြထားတာ တော်တော်ကောင်းတယ်။\nစာဖတ်နည်းတဲ့ ကျမအတွက်တော့ တစ်ဘ၀စာ မှတ်သားလိုက်မိတဲ့အထိပါပဲ။\nMaMa ပြောတဲ့ဇတ်လမ်းမျိုး မိုးမိုး(အင်းလျှား) ရဲ့ ၀တ္ထုတိုတွေထဲမှာလဲ ဖတ်ဘူးတယ်။\nနောက်ပိုင်း ၀တ္ထုတိုပေါင်းချုပ်ထွက်တော့လဲ အမှတ်(၂) မှာ(ထင်တယ်) ပြန်ပါလာသေးတယ်။\nတကယ်တော့ ဘ၀ကို ထိုးထိုးဖေါက်ဖေါက်ကြည့်ဖြစ်တာ အဲသလို အဖိုးတန်စာပေတွေကြောင့် အများကြီးပါပါတယ်။\nကျွန်တော်ကိုယ်တိုင်လည်း မုဒိတာ နည်းပါတယ်။\nကွန်းမန့်ပေးသူ တချို့လည်း မုဒိတာ ထားရတာ ခက်တယ်လို့ ၀န်ခံကြပါတယ်။\nအဲဒါကြောင့် နည်းနည်းလေးများ အကျိုးရှိမလားဆိုတဲ့ စိတ်နဲ့ ရေးလိုက်တာပါ။\nဆင်းရဲချမ်းသာ၊ အခွင့်အလမ်း ရှားပါမှု စတဲ့ ခေတ်စီးပွားရေးနဲ့ အများကြီးဆိုင်ပါတယ်။ ဘာသာရေးရှုဒေါင့်နဲ့ ပေါင်းစပ်ပြောရင် တိုးတက်တဲ့ နိုင်ငံတွေလောက် လောဘကြီးတာ ရှိအုံးမလား၊ ဆင်းရဲတဲ့နိုင်ငံတွေမှာကြတော့ ဒေါသကြီးတယ်။ လောဘ၊ ဒေါသ နှစ်ခုစလုံးသည် မုဒိတာပွားခြင်းရဲ့ အတားအဆီး ဖြစ်ပါတယ်။ ဘာသာရေး သက်သက်ပြောရင်တော့ ကိုယ့်စေတနာ မဖြူစင်လို့ (ငါဆိုတဲ့ အတ္တနဲ့ အပေါ်စီးကပေးကမ်းစွန့်ကြဲနေတဲ့ အရသာခံနေလို့) တဖက်သား ကိုယ့်ထက်သာသွားချိန်မှာ မုဒိတာစိတ် မဖြစ်နိုင်တာပါ။ သို့ပေမဲ့ ချမ်းသာတဲ့ နိုင်ငံများမှာကြတော့ သိပ်ပြသနာမရှိတာ၊ ရှိလည်း မသိသာတာ သူတို့က ပိုမြင့်မြတ်နေလို့လား။ မဟုတ်ပါဘူး… ကွာဟချက်က သူလိုပဲ ကိုယ့်မှာ လုပ်ကိုင်နိုင်ဖို့ အခွင့်အလမ်းများ ရှိနေခြင်းပါ။ မြစ်ရေစီးကောင်းနေရင် ဘယ်သူမြောင်းလုပ်သွယ်သွယ် ကြည်ဖြူနိုင်ကြပါတယ်။ မြန်မာပြည်လို ရှိတဲ့ ချောင်းသာသာမြစ်ရေလေးကို မြစ်ဝကနေ ပိတ်သဲ့ယူထားအခံရတဲ့ နိုင်ငံမျိုးမှာ ကြတော့ မြစ်အောက်မှာနေရတဲ့ သာမန်လူအများ တဦးပေါ်တဦး သာသွားရင် စိတ်မသက်မသာ ဖြစ်ကြပါတယ်။ ဒါ လူ့သဘာဝ ဖြစ်ပါတယ်။ စာပေ အတွေးအခေါ်များ အပိတ်ခံရတဲ့ လူ့အဖွဲ့အစည်းမှာဆို မုဒိတာ မပွားနိုင်ရာကနေ မနာလိုဖြစ်၊ လိမ်လည်လှည့်ဖျားတဲ့ စိတ်ဓာတ်များ ဝင်ကုန်ပါတယ်။ အဓိကကျတာ စနစ်ဖြစ်ပါတယ်။ လူနဲ့စနစ် အပြန်အလှန် မှီခိုနေပေမဲ့ မူမကောင်းရင် ဘယ်လောက်ကောင်းတဲ့လူ ဖြစ်ပါစေ ပျက်ရတယ်။ မူကောင်းရင်တော့ ရာနှုန်းပြည့်ကောင်းမယ်လို့ အာမခံချက်မရှိသော်လည်း လူကောင်းများ ပေါ်ပေါက်ပေးရပါတယ်။\nလူတိုင်း ထားနိုင်ရင်သတ္တ၀ါ မှန်သမျှ အေးငြိမ်းကြမှာပါပဲ၊\nလောကီ အတွက်ကောင်းသလို၊လောကုတ္တရာအကျိုးအတွက်ပါ အကြောင်းတရားအထေါက်အပံ့၊ ဖြစ်စေ ပါမယ်၊ရုံးတွေ၊ဂတ်တွေ၊ရဲတွေ၊ရှေ့နေတွေ၊တရားသူကြီးတွေ ရှိနေရင်တောင် ရှိလို့ရှိမှန်းမသိရတဲ့ လူ့ပတ် ၀န်းကျင်ကလေးဖြစ်လာမှာပါပဲ။\nမုဒိတာအဆင့်အသာထား၊ မေတ္တာအဆင့်မှာတောင် မေတ္တာစစ် ထားဘို့ကိုက တော်တော်ခက်တာဂလား၊\nသူ့အကျိုးတွက်မေတ္တာလား၊ ကိုယ့်အကျိုးတွက်မေတ္တာလား၊ ရယူဘို့လား၊ပိုင်ဆိုင်ဘို့လား၊ပေးဆပ်ဘို့လား၊\nကိုယ်ကပေးဆပ်ဘို့၊သူအကျိုးအတွက်လို့ ဆိုမှ မုဒိတာ ဘက်ဦးတည်နိုင်မှာပဲ၊ အဲသည်မှာတောင် ပေးဆပ် လျှက်၊ ဂရုဏာစိတ်ကလွန်ကဲ ပြီး ပေးဆပ်သမျှဖြစ်မလာတဲ့အပေါ်မှာ အားမလိုအားမရဖြစ်မိ ပြန်ရင် လဲ မေတ္တာကပျက်ပြန်ရော၊ကိုယ်ပေးဆပ်တဲ့အပေါ် အလွဲသုံးစားဖြစ်လာပြန်ရင်လည်း ၊ အဲသည်အခါမှာ- ဒေါသ ဆိုတာကပ်ငြိရပြန်လည်း၊မေတ္တာပျက်ရပြန်ရော၊ ဟော သည်တော့ မုဒိတ္တာမရောက်ခင်မှာကိုက၊ မေတ္တာအဆင့်မြဲဘို့တော်တော်ခက်တာပဲသည်တော့ မေတ္တာအဆင့်မှာပဲ ၊ ဥပေက္ခာ တွဲထားနိုင်မှ မေတ္တာ ကအပျက် ဘက်မရောက်မှာဖြစ်ကြောင်းပါဗျား။အဲဒါမှ အဲသည်နှစ်ခုအကြားမှ မုဒိတာကိုလိုသလို ထားနိုင် မှာ ဖြစ်ပါကြောင်းဗျား။ဘကြီး လည်း အဲသည်အဆင့်တွေ ပြည့်စုံ ဘို့ ကျိုး စားနေရတုန်းပါပဲဗျား။ (လိုသလိုထားတယ်)ဆိုတဲ့သဘောက အဲသည်မြင့်မြတ်မှုစိတ်ထားတွေနဲ့ ထိုက်တန်၊မတန်ရှိတတ်ပါတယ်၊\nလူတွေအပေါ်မတရားအနိုင်ကျင့် ၊မဟုတ်တာလုပ်နေတာမျိုးနဲ့ကြီးပွါးတာ ကျတော့၊သည် လိုစိတ် တွေ နဲ့ထား မိမယ်ဆိုရင်- မစင်ကျယ်တဲ့ မုဒိတာဖြစ်ပြန်ရော၊သည်တော့ အဲလိုမဖြစ်ဘို့ ဥပေက္ခာ ဆိုတာပေါ် လာတာပါပဲ။ လူတိုင်းသည်လိုထားနိုင်ဘို့တော့ တော်တော်မမြင်တာပါပဲ၊ ဒါကြောင့် ဘုရားတောင် လူတိုင်း ကိုနိဗ္ဗန်ရောက်အောင်လုပ်ဖို့ မလွယ်ဘူးသိလို့ ၊လွတ်နိုင်၊ကျွတ်နိုင်သူကိုပဲ သံသရာကကျွတ်အောင်လုပ်ပေး


မောင် (စွယ်စုံကျမ်း): ယောက်ကျားနဲ့ မိန်းမ ချစ်တင်းနှောပြီးချိန်ဝယ် …\nယောက်ကျားနဲ့ မိန်းမ ချစ်တင်းနှောပြီးချိန်ဝယ် …\nချစ်တင်းနှောပြီးခါစမှာ ကိုယ့်ခန္ဓာကိုယ်ရဲ့ အပြောင်းအလဲလေးတွေကို တော်ရုံတန်ရုံ သတိပြုမိကြမှာ မဟုတ်ပါဘူး။ ဒါပေမဲ့ တစ်ခါတစ်ရံမှာ အတူနေပြီးခါစမှာ ဟိုနားနာသလို ဒီနားကိုက်သလို မရိုးမရွ ခံစားမှုလေးတွေ ဖြစ်ပေါ်တတ်ကြပါတယ်။\nသတိပြုရမယ့်အချက်ကတော့ လိင်ဆက်ဆံတယ် ဆိုတာဟာ လူနှစ်ဦးနှစ်ယောက် ခန္ဓာကိုယ်နှစ်ခု ပေါင်းစပ်ရတာ ဖြစ်တဲ့အတွက် ဆက်ဆံပြီးချိန်မှာ နီရဲပြီး ပူရှိန်းရှိန်းဖြစ်လာတာ၊ ဆီးပူလာတာ စတဲ့ တုံ့ပြန်မှုတွေ ဖြစ်လာတတ်ပါတယ်။ ဒါတွေဟာ ခန္ဓာကိုယ်ရဲ့ ပုံမှန်တုံ့ပြန်မှုတွေသာ ဖြစ်တဲ့အတွက် ကြောက်လန့်စရာ မလိုအပ်ပါဘူး။ ဒါပေမဲ့ ဒီလိုလက္ခဏာတွေဟာ ဆက်ဆံပြီးတိုင်းမှာ ပေါ်ပေါ်လာတတ်တယ် ဆိုရင်တော့ စိတ်ချရအောင် ကျွမ်းကျင်ရာ ဆရာဝန်နဲ့ တိုင်ပင်ဆွေးနွေးဖို့ လိုအပ်ပါတယ်။\nချစ်တင်းနှောပြီးခါစမှာ ဖြစ်ပေါ်တတ်တဲ့ တုံ့ပြန်မှုတွေကတော့ …\n1. အနည်းငယ် နာကျင်လာတတ်ပါတယ်။\nကိုယ့်ချစ်သူနဲ့ အတူမနေခင်၊ နေတုန်းနဲ့ ပြီးသွားတဲ့အချိန်မှာ မိန်းမကိုယ် နာကျင်မှုကို ခံစားရတတ်ပါတယ်။ သားဖွားမီးယပ်ဆရာဝန်ကြီးကတော့ ဒါဟာ ပုံမှန်တုံ့ပြန်မှု တစ်ခုသာဖြစ်ပြီး လိင်ဆက်ဆံနေစဉ်မှာ ဦးနှောက်က ထွက်လာတဲ့ Oxytocin ဟော်မုန်းကြောင့် သားအိမ်ညှစ်အား များလာလို့ ဖြစ်တယ်လို့ ဆိုပါတယ်။ ဒါပေမဲ့ နာကျင်မှုဟာ ပိုမိုဆိုးရွားလာမယ်၊ တောက်လျှောက်နာလာမယ် ဆိုရင်တော့ ဆေးရုံ၊ ဆေးခန်းကို အပြေးသွားပြသင့်ပါတယ်။\n2. သွေးစသွေးနလေးတွေ ထွက်လာတတ်ပါတယ်။\nချစ်တင်းနှောပြီးချိန်မှာ ရာသီလာချိန် မဟုတ်ပါဘဲ သွေးစလေးတွေ ဆင်းလာမယ်ဆိုရင် ရုတ်တရက် လန့်သွားကြမှာပါ။ စွန်းတယ်ဆိုရုံလေး ထွက်တဲ့သွေးကတော့ မပြောပလောက်ပါဘူး။ ဆက်ဆံပြီးချိန်မှာ သားအိမ်ခေါင်း ရောင်ရမ်းခြင်းကြောင့် ထွက်လာတာ ဖြစ်နိုင်သလို မိန်းမကိုယ်မှာ အနည်းငယ် ပွန်းပဲ့ရာကနေ ထွက်လာတာလည်း ဖြစ်နိုင်ပါတယ်။ မိမိဆက်ဆံဖော်ရဲ့ လိင်တံပစ္စည်း အရွယ်အစားပေါ်မှာလည်း မူတည်ပါသေးတယ်။ ဒါပေမဲ့ ထွက်လာတဲ့ သွေးပမာဏ များတယ်၊ လိင်ဆက်ဆံပြီးတိုင်းမှာ ခဏခဏ ထွက်နေတယ် ဆိုရင်တော့ ဆရာဝန်နဲ့ တိုင်ပင်ပြသဖို့ လိုအပ်နေပါပြီ။\n3. ဆီးသွားရင် ပူစပ်ပူလောင် ဖြစ်နေတတ်ပါတယ်။\nအတူနေပြီးခါစ ဆီးသွားတဲ့အချိန်မှာ ဆီးပူတယ်လို့ ခံစားလာရတဲ့အခါ ဆီးလမ်းကြောင်း ပိုးဝင်တာ များလား၊ ကူးစက်ရောဂါတွေများ ကူးပြီလား စသည်ဖြင့် သို့လောသို့လော စိုးရိမ်တတ်ကြပါတယ်။ အကယ်၍ ဆီးပူတာ၊ နာတာ ကျင်တာဟာ သိပ်မဆိုးဘူး၊ နာရီပိုင်းလောက်မှာတင် ပျောက်သွားတယ်ဆိုရင်တော့ စိုးရိမ်စရာ မလိုအပ်ပါဘူး။ ဒါဟာ မိန်းမကိုယ် ရောင်ရမ်းနေတဲ့အတွက် သူနဲ့ ကပ်ရက်မှာရှိတဲ့ ဆီးလမ်းကြောင်းမှာ ခဏတာ နာကျင်လာတာပဲ ဖြစ်ပါတယ်။ ဒီလိုပြဿနာတွေ မဖြစ်ရလေအောင် ချစ်သူနဲ့ အတူမနေမီမှာ ဆက်ဆံရ လွယ်ကူစေတဲ့ ချောဆီသုံးတာမျိုး၊ အတူမနေမီနဲ့ နေပြီးပြီးချင်းမှာ ချက်ချင်း ဆီးထသွားတာမျိုးတွေ ပြုလုပ်သင့်ပါတယ်။\n4. မိန်းမကိုယ်နားတစ်ဝိုက် ယားယံလာနိုင်ပါတယ်။\nမိန်းမကိုယ် အပြင်ဘက် နှုတ်ခမ်းသားတွေ၊ ပေါင်းခြမ်းနားတစ်ဝိုက်နဲ့ ဗိုက်ပေါ်မှာ နီရြဲပီး ယားယံလာတာဟာ ချောဆီ၊ ကွန်ဒုံးတွေနဲ့ ဓာတ်မတည့်တာကြောင့် ဖြစ်နိုင်ပါတယ်။ ဒါမှမဟုတ် အတူနေဖော်ရဲ့ သုတ်ရည်ကို ဓာတ်မတည့်တာလည်း ဖြစ်နိုင်ပါတယ်။\nယားယံတာ၊ နီလာတာတွေဟာ တအားမဆိုးရွားဘဲ တစ်ကြိမ်တစ်ခါမျှလောက်သာ ဖြစ်တာမျိုးကတော့ စာမဖွဲ့လောက်ပေမယ့် အင်ပြင်တွေထပြီး ဆိုးဆိုးရွားရွား ဓာတ်မတည့်ဘဲ ရောင်ရမ်းလာရင်တော့ သေချာ ဆေးကုသမှု ခံယူသင့်ပါပြီ။\n5. ဆီးမထိန်းနိုင်တာမျိုး ကြုံလာရတတ်ပါတယ်။\nရုတ်တရက်ကြီး ဆီးတအား သွားချင်လာတာ၊ ဆီးမထိန်းနိုင်တာမျိုး ကြုံလာရင်လည်း မစိုးရိမ်ပါနဲ့။ ရှေ့မှာ ဖော်ပြခဲ့တဲ့ ဟော်မုန်းကြောင့် သားအိမ်ညှစ်အား များသလို ဆီးအိမ်တင်းအား များလာတာကြောင့်လည်း ဖြစ်နိုင်ပါတယ်။ အချိန်ပိုင်းအတွင်းမှာတင် သက်သာပျောက်ကင်းသွားနိုင်ပါတယ်။\n6. မသိုးမသန့် အနံ့ဆိုးတွေ ထွက်လာတတ်ပါတယ်။\nခန္ဓာကိုယ်ကနေ ချွေးနံ့ နံတာမျိုးကို ဆိုလိုတာ မဟုတ်ပါဘူး။ မိန်းမကိုယ်က ညှီစို့စို့ အနံ့ဆိုးဆိုးတွေ ဆင်းလာခဲ့ရင်တော့ စိုးရိမ်ရပါတယ်။ ဆရာဝန်နဲ့ မဖြစ်မနေ တိုင်ပင်ကုသသင့်ပါပြီ။\n7. ပါးပြင်လေးတွေ နီရဲလာတတ်ပါတယ်။\nOhio တက္ကသိုလ်မှ သားဖွားမီးယပ် ပါမောက္ခကတော့ ဒီလို ပါးပြင်၊ လည်ပင်းနဲ့ ရင်ဘတ်နားတစ်ဝိုက်မှာ နီရဲလာတာမျိုးဟာ သွေးကြောမျှင်လေးတွေ ကျယ်လာတာကြောင့်လို့ ဆိုပါတယ်။ ဒါကို Sex Flush လို့ခေါ်ပြီး အတူနေစဉ်မှာ ဖြစ်လေ့ဖြစ်ထ ရှိပါတယ်။\n8. ပွန်းရာရှရာ အပူလောင်နာလေးတွေ ဖြစ်လာတတ်ပါတယ်။\nအသားအသားချင်း ထိတွေ့ရာမှ ပွတ်တိုက်ရာ အနာလေးတွေ ဖြစ်တတ်ပါတယ်။ အထူးသဖြင့် ကိုယ့်အဖော်ရဲ့ မုတ်ဆိတ်မွေး၊ ပါးသိုင်းမွေး၊ ဆီးခုံမွေးတွေနဲ့ ပွတ်တိုက်မိရာမှ အရေပြား ထိခိုက်ရာလေးတွေ ဖြစ်လာတတ်ပါတယ်။ စိုးရိမ်စရာ မရှိပေမယ့် အချိန်အတန်ကြာတဲ့အထိ မပျောက်ကင်းနိုင်ရင်တော့ နီးစပ်ရာဆေးခန်းမှာ ကုသမှု ခံယူသင့်ပါတယ်။\n9. မိန်းမကိုယ်ကနေ သုတ်ရည်တွေ ပြန်စိမ့်ထွက်လာတတ်ပါတယ်။\nကွန်းဒုံးနဲ့ နေတာမျိုး မဟုတ်ခဲ့ရင် သုတ်ရည်တွေဟာ မိန်းမကိုယ်ကနေ ပြန်ထွက်လာတတ်ပါတယ်။ သုတ်ရည်ဆိုတာ ခန္ဓာကိုယ်ထဲကို စိမ့်ဝင်တတ်တဲ့အရာမျိုး မဟုတ်တဲ့အတွက် ပိုလျှံထွက်လာတာပဲ ဖြစ်ပါတယ်။ ဒါကြောင့် အတူနေပြီးချိန်မှာ မိန်းမကိုယ်ကို သေချာဆေးကြော သုတ်သင်သင့်ပါတယ်။\n10. ခံစားမှုပေါင်းစုံ ရောပြွမ်းလာမယ်။\nတကယ်လို့ အတူနေပြီးခါစမှာ ရုတ်တရက် စိတ်အားငယ် စိတ်ပျက်လာမယ်၊ စိတ်တို စိတ်အလိုမကျ ဖြစ်လာမယ်၊ ဒါမှမဟုတ် တိမ်ပေါ် ပျံတက်ချင်လောက်အောင် မြူးပျော်လာတာမျိုးတွေ ဖြစ်လာခဲ့ရင်တော့ ဟော်မုန်းတွေကိုသာ အပြစ်တင်လိုက်ပါ။ ဒီလို ရုတ်တရက် စိတ်မှုန်မှိုင်း ညစ်ညူးသွားတာဟာ ချစ်စိတ်ဆန္ဒ ပြေပျောက်ပြီးချိန်မှာ Dopamine ဆိုတဲ့ ဟော်မုန်းဓာတ်တွေ လျော့နည်းသွားလုိ့သာ ဖြစ်ပါတယ်။ အခြားတစ်ဖက်မှာ ရုတ်တရက် စိတ်အားတက်ကြွ မြူးပျော်လာတာတွေဟာလည်း Oxytocin ဆိုတဲ့ ဟော်မုန်းတွေ ထွက်လာတာကြောင့်သာ ဖြစ်ပါတယ်။ ဒီလို စိတ်အပြောင်းအလဲ ဖြစ်တာတွေဟာ ပုံမှန်လက္ခဏာရပ်တွေ ဖြစ်ပေမယ့် ချစ်သူနှစ်ဦး ချစ်လမ်းခရီးကို အတားအဆီး ဖြစ်လာခဲ့ရင်တော့ ဆရာဝန်နဲ့ တိုင်ပင်ဆွေးနွေး ကုသသင့်ပါတယ်။\nAuthor MSSK at 3:51:00 PM


Beauty Archives - Lastest and Trustest News\n10 Incredible Ways to BeaBetter Wife\nJune 28, 2019 June 28, 2019 - by admin admin - LeaveaComment\nHavinganearby and effective marriage is our objective when we pick the extraordinary dress, the blossoms, the specialists, and the husband to be. Be that as it may, incidentally, …\nValentine’s Day is onlyamonth away, however we asawhole definitely realize we have been fantasizing about what we will do with our particular friends and family. You …\n5 Things to Consider When GettingaFreckle Tattoo\nFor an enormous piece of magnificence history, ladies have attempted to stow away or conceal the smallest defect to accomplishatotally faultless composition. Be that as it may, an …\nStep by step instructions to Tell If Your Shampoo Is Harming Your Health\nAt the point whenagreat many people get in the shower and begin washed up their hair with cleanser, they consider the work they have to complete or what …\n7 Makeup Hacks That Will Save Your Prom\nThe prom season is moving close. You most likely are going insane with designs for the ideal dress and going with cosmetics and hairdo. To enable you to look jaw-droppingly …\nလင်မယားချင်း စကားများရန်ဖြစ်ရာမှ မယားဖြစ်သူ သေဆုံး၍ ခင်ပွန်းဖြစ်သူ ဆေးရုံတင်လိုက်ရ\nDecember 20, 2019 December 20, 2019 - by admin admin - LeaveaComment\nကရင်ပြည်နယ် မြဝတီမြို့နှင့် ၉ မိုင်ခန့်အကွာရှိ သင်္ဃန်းညီနောင်ကျေးရွာတွင် အရက်သေစာသောက်စားပြီး လင်မယားချင်း စကားများရန်ဖြစ်ရာမှ ဓါးဖြင့်ထိုးခုတ်ကြရာ မယားဖြစ်သူမှာ အခင်းဖြစ်ပွား ရာနေရာတွင် သေဆုံး သွားပြီး ခင်ပွန်းဖြစ်သူမှာ စိုးရိမ်ရသည့် အခြေအနေရှိ၍ ဆေးရုံတင်လိုက်ရကြောင်း သိရှိရသည်။ ဖြစ်စဉ်မှာ ဒီဇင်ဘာ ၁၈ ရက်၊ ည ၁၀နာရီခွဲအချိန် ခန့်တွင် သင်္ဃန်းညီနောင် ကျေးရွာ၊ စစ်မှုထမ်းဟောင်း ရပ်ကွက်တွင် …\nကန်ကြီးထောင့်မြို့ ဟွာမှုံ အထည်ချုပ်စက်ရုံ အလုပ် သမားသပိတ်မှာ ၁၀ ရက်အထိ ရှိလာပြီဖြစ်ပြီး တရုတ်နိုင်ငံတွင်နေ ထိုင်သည့် အလုပ်ရှင် ကိုခေါ်ယူ ထားကာ အလုပ်ရှင်နှင့်အလုပ်သမားများ နှစ်ဖက် ညှိနှိုင်း မှုများပြု လုပ်မည်\nအုပ်ချုပ်ရေးမှူးတစ်ဦး သေနတ်ဖြင့်ပစ်သတ်ခံရ သည့် အပြင် ဖမ်းဆီးသွားသော အုပ်ချုပ်ရေးမှူး တစ် ဦးမှာ လည်း လည်လှီး သတ်ဖြတ်ခံရ သည့်အ တွက် မင်းပြား မြို့ နယ်အတွင်း ကျေးရွာ အုပ်ချုပ်ရေးမှူး ၆၉ ဦး နုတ်ထွက် စာ တင်ကြကြောင်း သိရ\nနမ့်စန်တွင် SSS ပြည်သူ့စစ်အဖွဲ့မှ လူငယ်တစ်ဦး အား ဝိုင်းဝန်းရိုက်နှက်\nမင်းပြားမြို့နယ်၊ စိတ္တရေ ကျးရွာဖြစ်စဉ်၌ သေဆုံးသူ ကျေးရွာ အုပ်ချုပ်ရေးမှူး ဦးကျော်အေးမောင် သည် AA သောင်းကျန်းသူ အဖွဲ့မှအဖွဲ့ဝင်၁ဦးဖြစ်\nCopyright © 2020 Lastest and Trustest News.


၁။ အ ၀ တ်လျှော်ခန်းခြောက်ခန်းအတွင်းမှမနှစ်မြို့ဖွယ်အနံ့များကိုဖယ်ရှားနိုင်သည်။\nအဝတ်လျှော်စက်စည်မှ 2. မှိုနှင့် grime ဖယ်ရှား !! (နေ့စဉ်သုံးပတ်မှ ၂ ပတ်ကြာပြီးနောက်)\n3. ရေနုတ်မြောင်းပိုက်မှအညွန့်ကိုဖယ်ရှား !!\nအကြိမ်ပေါင်း ၃၀၀ ကျော် (တစ်နှစ်ခန့်ခန့်) အသုံးပြုနိုင်သည်။\n5. Magnesium ကိုပိုက်ကွန်မှအကြိမ်ပေါင်း ၃၀၀ ကျော်ဖယ်ရှားပြီးဥယျာဉ်သို့မဟုတ်ပန်းပွင့်များတွင်သုံးပါ။ မဂ္ဂနီစီယမ်သည်အပင်များရှင်သန်ပေါက်ဖွားစေခြင်းအားဖြင့် photosynthesis အတွက်မရှိမဖြစ်လိုအပ်သောကြောင့်ဖြစ်သည်။\nအသုံးပြုမှု - ဝါဂွမ်း၊ ပိတ်ချောနှင့်ဒြပ်အမျှင်များ၏အဝတ်လျှော်ခြင်း၊ သန့်စင်ခြင်းနှင့်ပိုးသတ်ခြင်းအတွက်အရန်ထုတ်ကုန်များအဖြစ်အသုံးပြုသည်။\nသံချေးတက်ခြင်းမရှိဘဲမျက်နှာပြင်အောက်ဆီဂျင်ကြိတ်ခွဲခြင်းအဆင့်မြင့်အရည်အသွေးမြင့်အလူမီနီယံပရိုဖိုင်းများကို အသုံးပြု၍ ဤချိုင်းထောက်နေရာတွင်ဖြစ်စဉ်ဖြစ်သည်။ ဗဟိုပိုက်ကိုအားဖြည့်ပေးခြင်းသည်ကောင်းမွန်သောပံ့ပိုးမှုပေးသည်။\nသုံး၍ ပိုသက်တောင့်သက်သာရှိစေရန်အထူးပြုလုပ်ထားသောဒီဇိုင်းသည်ပိုကောင်းသောလုံခြုံသည့်ဝန်ကိုဖြစ်စေသည်။ ရော်ဘာရေပိုက်နှင့်ပြွန်သည်ပွတ်တိုက်မှုနှင့်အသံပဲ့တင်သံများကိုလျှော့ချသောသတ္တုပွတ်တိုက်အားကိုကာကွယ်ပေးသည်။\nခိုင်ခံ့သောခိုင်ခံ့မှု၊ အမျိုးမျိုးသောအမြင့်နှင့်အညီသင့်လျော်သောမြေပြင်ပွတ်သတ်နိုင်စွမ်း၊ တိဘက်သတ္တုကိုယ်ထည်များကိုခိုင်ခံ့စေခြင်း။


မြန်မာတွေ အမှတ်သည်းခြေရှိတယ်ဆိုတာ တကယ်ရော ဟုတ်ရဲ့လား – Min Thayt\n• မြန်မာပြည်က အာဏာရှင်တွေရဲ့ နိဂုံးကို ပြန်ပြောင်းကြည့်မိပါတယ်။ အထူးသဖြင့်…. ဗိုလ်နေဝင်းနဲ့ ဗိုလ်သန်းရွှေ တို့ အကြောင်း။\n•(၁) မြန်မာတွေရဲ့စရိုက်က ခံပြင်းစိတ်၊ အတေးအမှတ်ကြီးတဲ့စရိုက်၊ မခံချင်စိတ်၊ အမှတ်သညာကြီးတဲ့စိတ် အားကြီးတယ်လို့ ထင်ချင်စရာ ရှိပေမယ့်၊ တကယ်တော့ အချိန်ကြာလာရင် အဲသည်လိုမျိုးစိတ်တွေ အားပျော့သွားပြီး ခွင့်လွှတ်နားလည်ပေးတဲ့စိတ်တွေ ရှိတယ်ဆိုတာကို တွေ့ရပါတယ်။ ဒါ့ကြောင့် ဗမာ့စရိုက်နဲ့ပတ်သက်ပြီး ကျနော် ဆောင်းပါးတွေ ရေးရင်၊ မြန်မာတွေဟာ အမှတ်သညာကြီးပေမယ့် အမှတ်သည်းခြေ မရှိဘူးလို့ ရေးခဲ့တာ ဖတ်ရဖူးမယ် ထင်ပါတယ်။\n•(၂) အခုလည်း တို့မြန်မာတွေဟာ မခံချင်စိတ် ပြင်းပြကြပေမယ့်၊ အချိန်တွေ ကြာလာရင် ခံခဲ့ရတာတွေကို မေ့မေ့ပျောက်ပျောက်နဲ့ အမှတ်သည်းခြေ မရှိတဲ့လူတွေ အဖြစ် မြင်နေရပါတယ်။\n•(၃) မြန်မာပြည်မှာ အာဏာရှင်လုပ်ခဲ့တဲ့ စစ်အာဏာရှင်ဗိုလ်ချုပ်တွေဟာ တကယ်တော့ လူထုကို မကြောက်ပါဘူး။ သူတို့ကို လက်နက်ကိုင်တိုက်ခဲ့တဲ့ လူတွေကိုလည်း မကြောက်ပါဘူး။ သူတို့ တကယ်ကြောက်တာ၊ စိုးရိမ်တာ၊ လူထုကို မဟုတ်ပါဘူး။ သူ့တို့နဘေးက၊ သူတို့ အနီးနားက သူတို့အချင်းချင်း ကြောက်ပါတယ်။ ဒါ့ကြောင့် စစ်ဗိုလ်ချုပ်တွေဟာ အချင်းချင်းကြားမှာ၊ ဘယ်သူမှ ဖောက်ထွက်လို့ မရအောင် ဝိုင်းကြီးချုပ်လုပ်ထားကြတယ်။ အချင်းချင်း ပတ်ချည်တုပ်ထားကြတယ်။ အချင်းချင်း ချိတ်ထားကြတယ်။ တနည်းအားဖြင့် အမှုတွဲတူအောင် လုပ်ထားတယ်။ ငါ ကျူးလွန်တာဟာ မင်းကျူးလွန်တာပဲ… ဆိုတာမျိုးတွေ ဖြစ်အောင် လုပ်ထားကြတယ်။ အပြင်ပန်းကနေကြည့်ရင်၊ သူတို့အချင်းချင်း သိပ်အစေးကပ်ကြတာပဲ၊ သိပ်စည်းလုံးကြတာပဲ၊ စစ်ခေါင်းဆောင် ထိပ်ပိုင်းက သိပ်ညီကြတာပဲလို့ ထင်စရာ ရှိပါတယ်။ တကယ်တော့ လက်တွေ့မှာ အဲသည်လို မဟုတ်ပါဘူး။ အဖွဲ့အစည်းရယ်လို့ ဖြစ်လာရင်၊ အစုအဖွဲ့ရယ်လို့ ဖြစ်လာရင် အက်သံပေါက်တတ်တယ်၊ ဂိုဏ်းဂဏ ကိစ္စ၊ သူ့လူငါ့လူ ကိစ္စ၊ အချင်းချင်း လွန်ဆွဲအားပြိုင်ကြတဲ့ကိစ္စတွေက ရှိစမြဲပါပဲ။ ဒါပေမယ့် သူတို့တွေက ပိုဆိုးပါတယ်။ အကြောင်းကတော့ သူတို့အားလုံးက ဗျောက်တွေ ကိုင်ထားကြတယ်။ အရပ်ဘက် ပါတီအဖွဲ့အစည်းတွေမှာ၊ အချင်းချင်း သဘောထားကွဲလွဲတာ ရှိပေမယ့် အချင်းချင်း လုပ်ကြံတာ၊ သတ်ဖြတ်တာ၊ ဖျောင်လိုက်တာမျိုးတွေ မရှိတတ်ပါဘူး။ သူတို့မှာတော့ ရှိတယ်။ သူတို့ အချင်းချင်းမှာတော့ ရှိတယ်။ သူတို့က အဲဒါကိုတော့ ကြောက်ပါတယ်။ စိုးရိမ်ပါတယ်။ ဘာလို့လဲဆိုတော့ လက်နက်ကိုင်ထားတဲ့အဖွဲ့အစည်းဖြစ်နေတာကိုး။ လက်နက်တွေက နဘေးနားမှာ အလွယ်တကူပဲ။\n•(၄) နဝတခေတ်မှ တန်ခိုးထွားခဲ့တဲ့ ဦးနေဝင်းရဲ့ ငယ်မွေးခြံပေါက်၊ ဗိုလ်ချုပ်တင့်ဆွေရဲ့ မွေးစားသား၊ (တနည်း) သားတပည့်… ထောက်လှမ်းရေးဗိုလ်ချုပ် ခင်ညွှန့်ကို ဘယ်သူ ဖျောင်လိုက်သလဲ။ ဘာ့ကြောင့် ဗိုလ်ခင်ညွှန့်ကို ထောင်ထဲ ထည့်တာလဲ။ ပြီးတော့ နဝတလို့ခေါ်တဲ့ နိုင်ငံတော်ငြိမ်ဝပ်ပိပြားမှုတည်ဆောက်ရေးအဖွဲ့ ထိပ်ပိုင်းခေါင်းဆောင် တစ်ဦးဖြစ်တဲ့ ၁၉၈၈ အာဏာသိမ်းခေါင်းဆောင် ဗိုလ်ချုပ်စောမောင်ကို ဖျောင်လိုက်တာ ဘယ်သူလဲ။ ဗိုလ်ခင်ညွှန့်ကို ရာထူးအာဏာ ချလိုက်ပြီး နေအိမ်အကျယ်ချုပ်အနေနဲ့ နှစ်ပေါင်းများစွာ ချလိုက်တာက၊ သူတို့ထိပ်ပိုင်းခေါင်းဆောင်ထဲကပဲ မဟုတ်လား။ တိတိကျကျ ပြောရရင်၊ ညွှန်ကြားစေခိုင်းသူ ဗိုလ်သန်းရွှေနဲ့ လက်တွေ့အကောင်အထည်ဖော်သူ ဗိုလ်ချုပ်မောင်အေးရယ်၊ ဗိုလ်ချုပ်ကျော်ဝင်းရယ်…လို့ ပြောလို့ရနိုင်မယ်။ ဗိုလ်ချုပ်စောမောင်ကိုလည်း စကားပြောမှားလို့ ဆိုပြီး၊ ဆေးထိုးသတ်ပစ်လိုက်တယ်လို့ ပြောတယ်။ အဲဒါ ဘယ်သူ့လက်ချက်လဲ။ ဗိုလ်ချုပ်စောမောင်က ဘာပြောသလဲ၊ ကျနော်တို့က စစ်သားတွေ။ ဒီတော့ အချိန်တန်ရင် စစ်တန်းလျားကို ပြန်မယ်ဆိုလား….။ ဒီလိုနဲ့ မြန်မာပြည်ဟာ စစ်အာဏာရှင်လက်အောက်မှာ နှစ်ပေါင်း (၂၀) ကျော် ထပ်ပြီး ဖိနှိပ်ခံလိုက်ရတယ်။\n•(၅) အခုလည်း ထိုနည်းလည်းကောင်း။ စစ်ကောင်စီရဲ့ ထိပ်ပိုင်းခေါင်းဆောင်တွေထဲမှာ အက်သံလိုလို ပေါ်လာပေမယ့်၊ တကယ့်လက်တွေ့မှာ ဖြစ်မလာသေးဘူး။ ဒါပေမယ့် အဲဒါဟာ ဘယ်အချိန်မဆို ဖြစ်လာနိုင်ကြောင်း မြန်မာ့စစ်တပ်ရဲ့အတိတ်က ဖြစ်လေ့ဖြစ်ထရှိတဲ့ ဖြစ်ရပ်မျိုးကို သတိရလိုက်တာနဲ့ သိနိုင်ပါတယ်။ ဒါ့ကြောင့် စစ်ကောင်စီခေါင်းဆောင်၊ အာဏာသိမ်း ဗိုလ်ချုပ် မင်းအောင်လှိုင်ဟာ သူနဲ့ အမှုတွဲတူအောင်၊ အချင်းချင်း ချိတ်ထားတာတွေ ရှိနေပါတယ်။ ဒါကလည်း အကျိုးစီးပွားအရသော်လည်း ကောင်း ချိတ်ဆက်ထားတယ်၊ လုံခြုံရေးအရသော်လည်းကောင်း ချိတ်ဆက်ထားတယ်၊ သူတို့အချင်းချင်းကြားမှာ ဘယ်သူ့ကိုမှ အလုံးစုံ ယုံတယ်ဆိုတာ မရှိပါဘူး။ လက်တွေ့မှာ ဗိုလ်သန်းရွှေသာလျှင် ဗိုလ်မောင်အေးလို တစ်သက်လုံး တစ်တွဲတွဲ သစ္စာ မဖောက် မပြန် လက်တွဲဖော်ရတဲ့တွဲဖက် ရှိခဲ့တာ မဟုတ်လား။ ဗိုလ်ချုပ်မင်းအောင်လှိုင်မှာ ဗိုလ်သန်းရွှေရဲ့ ဗိုလ်ချုပ်မောင်အေးလို လူ ရှိပါ့မလား။ ရှိရင်ရော ဘယ်သူ ဖြစ်နိုင်သလဲ၊ မြထွန်းဦးလား၊ သို့တည်းမဟုတ် ဗိုလ်ချုပ်စိုးဝင်းလား။ ကျနော်ကတော့ မထင်ပါဘူး။ စစ်ကောင်စီထိပ်ပိုင်းခေါင်းဆောင်တွေဟာ၊ အကျိုးစီးပွားနဲ့ လုံခြုံရေးအရသာ အချင်းချင်း ညီနေကြတယ်လို့ ထင်ရတာပါ။ တကယ်တော့ သူတို့ကြားမှာလည်း အက်သံတွေနဲ့။\n•(၆) မြန်မာတွေ အမှတ်သည်းခြေ မရှိဘူး….ဆိုတဲ့ ကိစ္စကို ထပ်ဆက်ချင်ပါတယ်။ မြန်မာပြည်မှာ နှစ်ပေါင်း (၂၆) နှစ်ကျော် အာဏာရှင်လုပ်ခဲ့တဲ့ ဗိုလ်နေဝင်းဟာ ဘယ်လို သေသွားသလဲ။ မြန်မာပြည်မှာ နှစ်ပေါင်း (၂၀) ကျော် စစ်အာဏာရှင်လုပ်ခဲ့တဲ့ ဗိုလ်သန်းရွှေဟာ အခု ဘယ်လို နေနေသလဲ။ သူတို့ဟာ တိုင်းပြည်နဲ့ လူထုအပေါ်မှာ ရက်စက်မှု အပေါင်း သရဖူဆောင်းခဲ့တဲ့လူတွေဖြစ်ပါတယ်။ ဒါပေမယ့် သူတို့ဟာ သက်ဆိုးရှည်ကြတယ်။ ဗိုလ်နေဝင်းဟာ အသက်ကြီးလို့ လူကြီးရောဂါနဲ့ပဲ သူ့နေအိမ်မှာ အေးအေးဆေးဆေး နေထိုင်ရင်း ကွယ်လွန်သွားတာဖြစ်ပါတယ်။ သူသေသွားတော့၊ ဘယ်လို သဂြိုလ်လိုက်ရတယ်ဆိုတဲ့ကိစ္စကို အသာထား။ ဒါမျိုးက အပဟိက။ အခု ဗိုလ်သန်းရွှေ ဘယ်လို နေထိုင်နေသလဲ။ တကယ်တော့ ၁၉၈၈ လူထုအရေးတော်ပုံမှာ၊ ကျဆုံးခဲ့ရတဲ့ သတ်ဖြတ်ညှင်းဆဲခံရတဲ့ လူအရေအတွက်ဟာ အခု မြန်မာ့နွေဦးတော်လှန်ရေးမှာ၊ သေကြေခဲ့တဲ့ လူအရေအတွက်ထက် အဆမတန် များပြားတာကို သတိရပါ။\n•(၇) တိုင်းပြည်ကတော့ ပြည်ပျက်မလောက်နီးနီးဖြစ်နေပေမယ့်၊ တချိန်က မြန်မာပြည်ကို သေနတ်မိုး အုပ်ချုပ်ခဲ့တဲ့ စစ်ဗိုလ်ချုပ်တွေကတော့ အေးအေးလူလူပဲ နေထိုင်နေပါတယ်၊ အေးအေးချမ်းချမ်းပဲ နေထိုင်နေပါတယ်၊ သူတို့ဟာ စုဆောင်းထားတဲ့ စည်းစိမ်နဲ့ နေသာရာမှာ နေသာနေပါတယ်။ ဒါဟာ အစဉ်အလာဖြစ်နေပါသလား။ အာဏာသိမ်းဖြစ်ရပ်ကို ဟိုးယခင်က အတိတ်သမိုင်းမှာ ဖြစ်ပျက်ခဲ့တဲ့ ၅၈ အာဏာသိမ်းမှုနဲ့ အမြဲတမ်းလိုလို ဥပမာပေး ဆင်ခြေပေးတတ်တဲ့ ဗိုလ်ချုပ်မင်းအောင်လှိုင်ဟာ အဆိုးဆုံးကို မတွက်ထားဘူးလို့ ထင်နေသလား။ သူအဆိုးဆုံးလို့ တွက်ထားခဲ့တဲ့ အခြေအနေဟာ ဘယ်လို အခြေအနေမျိုးဖြစ်မလဲ။\n• စောမောင်လိုလား၊ ခင်ညွှန့်လိုလား။ သို့တည်းမဟုတ် ဗိုလ်နေဝင်းနဲ့ ဗိုလ်သန်းရွှေတို့လိုလား။\n•(၇) နောက်ဆုံး သူ မဖြစ်ချင်ဘဲ ဖြစ်ဖို့ ရွေးချယ်ရင်တောင် ၊ ဗိုလ်နေဝင်းလို့ အာဏာလက်လွှတ်လိုက်ရပြီး သူ့နေအိမ်မှာပဲ အသက်ကြီးထိ နေထိုင်ချင်ပါလိမ့်မယ်၊ တနည်း….. မီးစာကုန် ဆီခမ်းမှ သူ သေဆုံးလိုပါလိမ့်မယ်။ ဗိုလ်ခင်ညွှန့်လို၊ ဗိုလ်စောမောင်တို့လို အဖြစ်မျိုး သူဘယ်တော့မှ ကြုံချင်မှာ မဟုတ်ပါဘူး။ တပ်တွင်းက လူတွေရဲ့ အကျင့်စရိုက်ဟာ ဒီလိုရှိတယ်ဆိုတာ သူ မသိရိုး ရှိမှာလား။ သိပါတယ်။ သိနေပါတယ်။ ဒါ့ကြောင့်လည်း သူ့ရဲ့ စစ်ကောင်စီ ထိပ်ပိုင်းခေါင်းဆောင်တွေထဲမှာ၊ သူဟာ သူ့ကို မဖျောင်နိုင်အောင် ဘယ်လိုနည်းနဲ့ ပတ်ချည်တုပ်ထားတယ်လို့ ထင်ပါသလဲ။ စဉ်းစားကြည့်ပါ။\n• နောက်တစ်ခုက မြန်မာလူထုရဲ့ကိစ္စ။\n•(၈) စစ်အာဏာရှင်ကို ဘယ်လောက်ပဲ အသက်နဲ့ ဘဝတွေ ပေးပြီး လက်နက်ကိုင်တိုက်ပွဲတွေ ၊ လူထုတိုက်ပွဲတွေ ဝင်လာခဲ့သည်ဖြစ်ပါစေ၊ မြန်မာတွေဟာ အချိန်ကြာလာရင် မေ့မေ့ပျောက်ပျောက်နဲ့ ခွင့်လွှတ်နားလည်တတ်တယ်လို့ စစ်ဗိုလ်ချုပ်တွေက သိနေပါတယ်။ ဒါ့ကြောင့်လည်း ထပ်ခါ ထပ်ခါ မြန်မာလူထုကို စော်ကား၊ သတ်ဖြတ်၊ ညှင်းဆဲတာတွေ ဆက်လုပ်နေပါတယ်။ ဒီအဆိုးကျော့သံသရာကို ဘယ်နေရာကနေ ဖောက်မလဲ။\n•(၉) မြန်မာတွေဟာ ဘယ်လောက်ပဲ ဒေါသတွေ ဖြစ်ဖြစ်၊ နာကျည်းမှုတွေ၊ နာကျင်မှုတွေ၊ အတေးအမှတ်တွေ ကြီးတာပဲလို့ ဆိုဆို လက်တွေ့မှာတော့ ယဉ်ကျေးတဲ့ အမျိုးဖြစ်နေလို့ပါပဲ။\n•(၁၀) အာဏာရှင် ဦးနေဝင်း ရာဇပုလ္လင်ပေါ်က ဆင်းပြီးတော့၊ ဘယ်သူက အာဏာလက်မဲ့ဖြစ်နေတဲ့ ဦးနေဝင်းကို ယခင်က အငြိုးအတေးတွေနဲ့ လုပ်ကြံသတ်ဖြတ်ဖို့ ကြိုးစားတယ်ဆိုတာမျိုး ရှိခဲ့သလဲ။ ဗိုလ်နေဝင်းနဲ့ ဗိုလ်ခင်ညွှန့်တို့ကို သူတို့ တပ်တွင်းအာဏာစက် ပြင်းထန်နေစဉ်တုန်းက၊ လုပ်ကြံဖို့ ကြိုးစားခဲ့တဲ့ စစ်သား၊ အရပ်သားတွေ ရှိခဲ့ပေမယ့်၊ သူတို့ အာဏာလက်လွှတ်လိုက်ပြီးတဲ့အချိန်ကာလတွေမှာ၊ သူတို့ကို လုပ်ကြံ သတ်ဖြတ်ဖို့၊ ယခင်က သွေးကြွေးကို ပြန်ဆပ်ဖို့ ကြိုးစားခဲ့တဲ့ မြန်မာတွေ ဘယ်လောက်ရှိခဲ့သလဲ။\n•(၁၁) ကျနော့် လေ့လာမှု အားနည်းတာ ဖြစ်ကောင်းဖြစ်နိုင်ပါတယ်။ ကျနော် ဖတ်မှတ်လေ့လာရသလောက်ကတော့၊ ဗိုလ်နေဝင်းနဲ့ ဗိုလ်ခင်ညွှန့်တို့၊ အခု ဗိုလ်သန်းရွှေတို့ကို သူတို့အာဏာလက်လွှတ်ပြီးတဲ့နောက်ပိုင်းကာလတွေမှာ သူတို့ကို ယခင်က သွေးကြွေး ပြန်ဆပ်ဖို့ လုပ်ဆောင်ခဲ့တဲ့ ဖြစ်ရပ်မျိုး တစ်ခါမှ မတွေ့ဖူးသေးပါ။\nဒါဟာ အဓိက အချက်ဖြစ်ပါတယ်။\n(၁၂) ဒါ့ကြောင့် စစ်အာဏာသိမ်း စစ်ခေါင်းဆောင်အဆက်ဆက်ရဲ့ အစဉ်အလာအရ၊ ဗိုလ်မင်းအောင်လှိုင်ကလည်း သူ့အတွက် ဒီအခြေအနေ ရှိနေမယ်လို့ စွဲစွဲမြဲမြဲ ယုံကြည်ထားပုံရပါတယ်။ ဒါ့ကြောင့်လည်း အကန့်အသတ် မရှိ ဆက်မိုက်နေတာဖြစ်ပါတယ်။\nဒီအစဉ်အလာကို ဒီအချိန်ကျမှ မချိုးဖျက်ရင် ဘယ်တော့ ချိုးဖျက်မလဲ။\nမြန်မာတွေ အမှတ်သည်းခြေမရှိဘူးလို့ ကျနော် ဆက်ပြီး ရေးမနေချင်ပါဘူး။\nလူထုဒေါ်အမာပြောဖူးတဲ့…. အာဏာရှင်ဟာ ဘယ်တော့မှ အရှင်မထွက်ဘူးဆိုတဲ့ စကားကိုတော့ အားနာပါတယ်။\nမြန်မာပြည်က အာဏာရှင်တွေက အရှင်ထွက်တယ်…. အမေ။\nဗိုလ်နေဝင်း၊ ဗိုလ်ခင်ညွှန့်၊ ဗိုလ်သန်းရွှေ….။\nအခု မြန်မာ့နွေဦးတော်လှန်ရေးမှာ၊ မြန်မာတွေဟာ အာဏာရှင်ကို အမြစ်ဖြတ်မယ်ဆိုတဲ့ စကားတွေ ကြားရတိုင်း၊ တွေ့ရတိုင်း ကျနော် သိပ်မယုံချင်သေးဘူး။\nမြန်မာတွေသာ တကယ် အမှတ်သည်းခြေ မရှိဘူးဆိုတာ သေချာရင်…. MAH ဟာ စောမောင်လို့ဖြစ်ရင်ဖြစ်၊ မဖြစ်ရင်တော့ ဗိုလ်သန်းရွှေနဲ့ ဗိုလ်နေဝင်းတို့လို သက်ဆိုးရှည်နိုင်အုံးမယ့် အစဉ်အလာ ရှိနေပါကြောင်း….\nTagged Myanmar, Myanmar Society, Political culture, Social Culture, Social Relation, Society\nPrevious post တော်လှန်ရေးအရွေ့\nNext post ▄ တိုင်းပြည်သည် တပ်မတော်အတွက်လား


Chappie (2015) | Myanmar Gazette News Media Forum Network\nMovies/TV » Chappie (2015)\t8\nPosted by Foolish Girl on Aug 11, 2015 in Movies/TV | 8 comments\nFoolish Girl ကြည့်မိသမျှ\nဒီကားလေးက 2015 ခုနှစ်မှာထွက်ရှိတဲ့ကားသစ်လေးတစ်ကားပါ\nဒါရိုက်တာ Neill Blomkamp ကရိုက်ကူးထားပါတယ်\nSharlto Copley ကစက်ရုပ် CHAPPiE ရဲ့အသံကိုသရုပ်ဖော်ပေးထားပါတယ်\nDev Patel ကတော့ Slumdog Millionaire ကားထဲကအိန္ဒိယမင်းသားပါ သူကတော့ Deon Wilson အနေနဲ့ သရုပ်ဆောင်ပေးထားပါတယ်\nအမေရိကန်လက်နက်ကိုင်မာဖီးယားတွေအရမ်းသောင်းကျန်းတဲ့အတွက်အစိုးရကနေ စက်ရုပ်ရဲတွေကိုတီထွင်ပြီးနှိမ်နှင်းခဲ့တယ်။ Deon Wilson က စက်ရုပ်တွေထွင်တဲ့ Engineer တစ်ယောက်ဖြစ်ပါတယ်။အတိုချုံးပြောရရင် တစ်ခြားစက်ရုပ်တွေက ဘာလုပ်ပါဘာလုပ်ပါဆိုတဲ့ Command ပေးရတယ် CHAPPiE ကတော့အဲလိုမဟုတ်ဘဲ လူသားတစ်ယောက်မွေးဖွားလာပြီးအရာရာကိုသူကိုယ်တိုင်သင်ယူရသလိုအဲဒီစက်ရုပ်ကသူကိုယ်တိုင်အရာရာကိုလေ့လာရတယ် ဒါပေမယ့် သူကလေ့လာစွမ်းအားမှတ်ဥာဏ်တွေအရမ်းကောင်းတယ် စက်ရုပ်လေးကကလေးလေးလိုဖြစ်ပြီးသူ့လှုပ်ရှားမှုတွေသူ့ခံစားချက်တွေကိုကြည့်ရတာအရမ်းကောင်းလို့ဝေငှလိုက်တာပါ\nအသေးစိတ်plot လေးကတော့အောက်မှာပြောထားတဲ့ wiki link မှာ ဖတ်ကြည့်လို့ရပါတယ်\nအေအိုင် အကြောင်း တစ်စိတ်တစ်ဒေသပါတဲ့ ကား တစ်ကား ပေါ့။\nဒီကားထဲလည်း ဗီလိန်ကို ဟူးဂျက်မန်း ကို သုံးသွားတာမို့ ရုပ်လုံးကြွသွားတယ်။\nEx-machina ထက် ပိုကြိုက်တယ်။\nkai says: ဘယ်လိုပြကြပြကြ… ဖြစ်လာမဲ့အမှန်တရားနဲ့ကနီးစပ်လာတယ်လို့.. ခံစားမိတယ်..။\nအဲဒီအကောင်တွေလူတွေကိုအုပ်ချုပ်ချိန်ကြရင်.. .. ငါးပါးသီလသမားတွေ ဘယ်လိုလုပ်ကြမလဲ.. သိချင်..။\nBy Lauren Walker 5/14/15 at 3:50 PM“Computers will overtake humans with AI [artificial intelligence] at some point within the next 100 years,” Stephen Hawking, the renowned theoretical physicist and cosmologist, said on Tuesday at the Zeitgeist 2015 conference in London. “When that happens, we need to make sure the computers have goals aligned with ours.\nကိုပေါက်(မန္တလေး) says: (အဲဒီအကောင်တွေလူတွေကိုအုပ်ချုပ်ချိန်ကြရင်.. .. ငါးပါးသီလသမားတွေ ဘယ်လိုလုပ်ကြမလဲ.. သိချင်..။)\nလူရဲ့စိတ်ဆိုတာ မတည်မငြိ်မ်ဘဲ ပြောင်းလဲနေတဲ့အတွက်\nအဲတော့ ထည့်ပေးထားတာကလွဲရင်ဘာမှ ကွန့်ပြီးစဉ်းစားဘို့မတတ်ဘူး။\nအဲတော့ ဘယ်နိတိ ဘယ်အယူအဆ နဲ့ မှ သူ့စိတ်ကိုတည်ငြိမ်အောင်ထိန်းဘို့မလိုဘူး\nထည့် ထားတဲ့ ဆားကစ်မဖောက်ရင် သူ့ အပြုအမူလဲ မဖောက်ဘူးပေ့ါ\nစက်ရုပ်ခေတ်မှာ ဘာကိုးကွယ် မူ့ မှလဲ ရှိဘို့ မလိုအပ်မှာကတော့ အမှန်ပါဘဲ\nkai says: ဆရာပေါက်.. အဲဒီ ချက်ပီနဲ့.. အိပ်စ်မကီနာ ရုပ်ရှင်တွေမကြည့်ရသေးဖူးထင်တယ်..။\nရုပ်ရှင်တွေရဲ့..အဓိက.. ရည်ညွှန်းပြချက်က.. “စက်ရုပ်တွေမှာ ကိုယ်ပိုင်ခံစားမူ့ ရှိခြင်း” ဆိုတာကို အခြေခံသဗျ..။\nစတီဗင်ဟော့ကင်းက.. လာမယ့်နှစ်၁၀၀ အတွင်း.. တချိန်ချိန်မှာ အေအိုင်ရိုဘော့တွေဖြစ်လာမယ်တဲ့..\nစွန့်ဦးထီထွင်သူတွေရဲ့.. ဘုရားတဆူဖြစ်တဲ့..Elon Musk နဲ့လည်း ဆွေးနွေးနေတယ်ကြားလိုက်သေး..\nကျုပ်ကတော့.. အဲဒီအချိန်ရောက်ရင်.. ပထမဆုံး ပြိုကျပျက်ဆီးမှာက.. ထာဝရဘုရားသခင်က အရာရာကိုဖန်ဆင်းခြင်း ဆိုတဲ့…အယူအဆလို့ထင်တယ်…။\nကမ္ဘာပျက်သွားတာ ဖြစ်လာမယ်ပေါ့.. Log in to Reply\tWas this answer helpful?LikeDislike 11642\nကိုပေါက်(မန္တလေး) says: ကျနော်က သိပ္ပွံဆန်းကြယ်လို စက်ရုပ်ကားလို လူသတ်ကား စုန်းကား တစ္ဆေကား မကြည့်တာများတယ်\nဒီရုပ်ရှင်ကတော့ မကြည့် ဘူး သေးတာအမှန်ပါဘဲ\nဒါပေမယ့် စက်ရုပ်က ကိုယ်ပိုင်ခံစားမူ့ရှိလာတယ်ဆိုပေမယ့်\nသူ့အထဲကို ထည့် ထားတဲ့ ဒေတာ ထက်တော် ကျော်လွန်ပြီး\nစဉ်းစားနိုင်စွမ်း ခံစားနိုင်စွမ်း ရှိမလာနိုင်ဘူးလို့တော့ ယုံကြည်ပါတယ်။\nနောက် လူ့ဘ၀ရဲ့ နေမူ့ထိုင်မူ့ စည်းကမ်းကို ဘာသာရေးနဲ့ တွဲပြီးထားကြတာက\nကောင်းတာလုပ်ရင် တက် နတ်ပြည်\nမကောင်းတာလုပ်ရင် ဆင်း ငရဲပြည်\nဒါတွေက အလွယ်တကူ မမြင်နိုင် သက်သေပြလို့ မရနိုင်တာတွေနဲ့ ထိန်းချုပ်ထားတယ်လို့ဘဲမြင်ပါတယ်။\nကောင်းအောင်နေဘို့ဆိုတာကတော့ ဒီဘာသာတရားက ချမှတ်တဲ့ စံနူန်းနဲ့နေမှ မဟုတ်ပါဘူး\nသူများကို မထိခိုက်အောင် နေရင် ကောင်းအောင်နေခြင်းပါဘဲ\nအောင် မိုးသူ says: ချက်ပီကတော့ အရမ်းပေါက်မယ်ထင်ခဲ့ပြီး သိပ်မပေါက်ခဲ့သလိုပဲနော။ ခုနောက်ပိုင်း အခွေတွေသာ စုဖြစ်ပြီး မကြည့်မိသေးဘူး။\nMike says: .မီကျိဖူးသေးဘူး\nAlinsett @ Maung Thura says: .ကြည့်ပြီးတာ မကြာသေးဘူး။\n.ကြိုက်မိတဲ့ ဇာတ်ကားတစ်ကားပဲ ဆိုပါတော့. .


We Fight We Win. -- " More than Media ": ကာတွန်းအော်ပီကျယ်\nအခု ဧပြီ ၁ ရက်၊ ည ၇နာရီခွဲအချိန်မှာ ဝန်ထမ်းအများဆုံးရှိတဲ့ နေပြည်တော်မှာကို ၄နေရာထဲက ရေတွက်ပြီးတဲ့ ၃နေရာလုံးမှာ NLD အနိုင်ရတော့ ဝန်ထမ်းတွေရဲ့ တာဝန်ကျေမှုနဲ့ သတ္တိကို လေးစားမိလို့ ဒီကာတွန်းလေး ရေးဖြစ်တာပါ။\nNLD အနိုင်ရတော့ ဝန်ထမ်းတွေရဲ့ တာဝန်ကျေမှုနဲ့ သတ္တိကို လေးစားမိလို့ .\nNo,Daw Su said If u want to get change,u must do it urself.


vivo Y20s丨vivo Myanmar\nမျက်လုံးကာကွယ်ခြင်းစနစ်နှင့် ၆.၅၁ လက်မအရွယ် Halo FullView Display\n၆.၅၁ လက်မအရွယ် Halo FullView Display သည် ၂၀: ၉ နှင့် HD + (၁၆၀၀ x ၇၂၀) resolution ဖြင့် မျက်နှာပြင်အကျယ်ဖြစ်သည်။ မြင်ကွင်းသည် ပိုမိုကြီးမားပြီး စွဲလမ်းဖွယ်ရာဖြစ်ကာ In-Cell နည်းပညာနှင့်အတူ ထိုမျက်နှာပြင်သည် ပို၍ အရောင်တောက်ပသည်။ ဒါဟာကြည်လင်ပြတ်သားတဲ့ အသေးစိတ်နှင့်အတူ ကွဲထွက်နေခြင်း ဖြစ်ပြီး ဂိမ်းနှင့်ဗီဒီယိုများအတွက်စံပြလည်းဖြစ်သည်။ ထည့်သွင်းစဉ်းစားထားသော Eye Protection Mode သည် ဘေးဖြစ်စေသော အပြာရောင်အလင်းတန်းများကို စစ်ထုတ်ပေးပြီး သင့်ရဲ့အမြင်အာရုံကို ကာကွယ်ပေးပါသည်။\n2.5D တောက်ပလင်းလက်သော အရောင်များ\nအပြည့်အဝ ပွတ်တိုက်ပုံသွင်းထားသော 2.5D ကိုယ်ထည်သည် ပေ့ါပါးပြီး၊ အရောင်သစ်များသည် လက်ထဲတွင် ကိုင်ဆောင်ထားရသည့် ခံစားမှုကို ပိုမိုကောင်းမွန်စေသည်။\nနက်ရှိုင်းသော သမုဒ္ဒရာမှ လှုံ့ဆော်ပေးသော ဤအရောင်သည် ခိုင်မာသန့်စင်ကာ အလင်း၊ အမှောင်ကို ချိတ်ဆပေးထားသည်။ ၎င်းသည် စတိုင်ကျသည့် နည်းပညာမြင့်မားမှုနှင့် နူးညံ့သော လေပြေလေညှင်းများကို ပေါင်းစပ်ထားသည့် ခံစားမှုမျိုးကို ရစေသည်။\nနက်ရှိုင်းသော စကြဝဠာကို ပုံစံကို မှီငြမ်းဖန်တီးထားသည့် အပြာရောင်နှင့် ခရမ်းရောင်သည် ထူးခြားသော မသိခြင်းများ၏ စိတ်ကူးယဉ်မှုများကို ပွင့်ဟသွားစေသည်။\nဘေးဘက်လက်ဗွေစနစ် Side-Mounted Fingerprint Scanner\nSide-Mounted Fingerprint Scanner ဖြင့် သင်၏ဖုန်းကို ဝ.၂၂ စက္ကန့်အတွင်း ဖွင့်လိုက်ပါ။ ဤသွက်လက်ပါးနပ်သော ဒီဇိုင်းသစ်သည် သင်၏နေ့စဉ်ဖုန်းအသုံးပြုမှုနှင့်လိုက်ဖက်ညီစေသည်၊ ချက်ချင်းဆိုသလို ဖွင့်နိုင်သည်။ ထို့အပြင် Face Wake နည်းပညာသည် သင်၏ဖုန်းကို စက္ကန့်ပိုင်းအတွင်း ဖုန်းလော့ခ်ဖွင့်နိုင်သည့် ရွေးချယ်စရာတခြားတစ်ခု ဖြစ်လာခဲ့ပါပြီ။\n*မော်ဒယ်အားလုံးသည် Side Fingerprint နှင့် Face Access ကို အထောက်အကူပြုသည်။ *ဝ.၂၂ စက္ကန့်သည် ဘေးဘက်လက်ဗွေစနစ်ဖြင့် ဖွင့်ရသည့် ကြာချိန်ဖြစ်ပြီး ဖွင့်ချိန်သည် ဝ.၂၂ စက္ကန့် ဖြစ်ကာ မျက်နှာပြင်ပိတ်ချိန်သည် ဝ.၃၇ စက္ကန့် ကြာမြင့်သည်။ အမှန်တကယ် စွမ်းဆောင်ရည်သည် အမှန်တကယ် ပတ်ဝန်းကျင်ပေါ်မူတည်ပြီး ပြောင်းလဲနိုင်ပါသည်။\nQualcomm Snapdragon Processor + 4GB RAM\nQualcomm Snapdragon ပရိုဆက်ဆာနှင့် 4GB + 128GB သိုလှောင်နိုင်စွမ်းရှိသည့် Y20s သည် မတူညီသော ဂိမ်းများကို အလွယ်တကူ ကိုင်တွယ်နိုင်သည်။ ပိုမိုကောင်းမွန်သောအတွေ့အကြုံများအတွက် အက်ပလီကေးရှင်းများကို ထည့်သွင်းတပ်ဆပ်အသုံးပြုနိုင်ပါသေးသည်။ triple card slot သည် 256GB အထိ သိုလှောင်နိုင်မှုကို အထောက်အပံ့ပေးသောကြောင့် သင့်အကြိုက် ဓာတ်ပုံ၊ ဗီဒီယို၊ သီချင်းတွေအတွက်လည်း အံ့ကိုက်ပါပဲ။\n*256GB အထိ သိုလှောင်နိုင်မှုကို ထောက်ပံ့ပါသည်။ Micro SD ကဒ်ကို သီးခြားဝယ်ယူရန်လိုသည်။\n*အမှန်တကယ်ရရှိနိုင်သော RAM / ROM သည် ကြိုတင်ထည့်သွင်းထားသော အပ်များနှင့် operating system ၏ သိုလှောင်မှုတို့ကြောင့် အနည်းငယ် လျော့နေနိုင်ပါသည်။\n18W FlashCharge နည်းပညာဖြင့် ၆၉ မိနစ်အတွင်း 5000 mAh (TYP) ဘက်ထရီ၏ ၇၀% အထိ အားဖြည့်လိုက်ပါ။ အခုဆို အလွယ်တကူအားသွင်းနိုင်ပြီး ဘက်ထရီအတွက်စိုးရိမ်ပူပန်မှုများကို အနောက်မှာ ထားခဲ့နိုင်ပါပြီ။ AI စွမ်းအင်ချွေတာသည့် နည်းပညာနဲ့အတူ တစ်ကြိမ်အားအပြည့်သွင်းထားမယ်ဆို ၁၆ နာရီကြာ အွန်လိုင်း HD ရုပ်ရှင်လွှင့်ခြင်း (သို့) ၁၁ နာရီကြာသော ဂိမ်းအကြီးများကို ဆော့နိုင်မှာပါ။ Reverse Charging ကလည်း သင်အပြင်မှာရှိနေရင်တောင် သင့်ရဲ့ အခြားပစ္စည်းတွေကိုပါ အားပြည့်နေစေမှာပါ။\n*Reverse charging အား သီးခြားဝယ်ယူရန်လိုအပ်သည့် OTG cable လိုအပ်သည်။\n*အားသွင်းရန်အချက်အလက်များသည် vivo ဓာတ်ခွဲခန်းပတ်ဝန်းကျင်ဆိုင်ရာစစ်ဆေးမှုများအပေါ် အခြေခံသည်။ စမ်းသပ်ပတ်ဝန်းကျင်: အပူချိန် 25 ℃± 1 ℃; စမ်းသပ်မှုအခြေအနေ - vivo တရားဝင်ပုံမှန်အားသွင်းစက်ကို မျက်နှာပြင်ပိတ်ပြီး ဘက်ထရီစွမ်းရည်၏ ၁% ကို အသုံးပြု၍ အားသွင်းပါ။ အမှန်တကယ်အားသွင်းနှုန်းသည် အမှန်တကယ်အသုံးပြုမှုအပေါ်မူတည်ပြီး ပတ်ဝန်းကျင်နှင့်အခြားအချက်များပေါ် မူတည်၍ ကွဲပြားနိုင်သည်။\n*Y20s တွင် vivo standard charger (FlashCharge adapter 9V / 2A) တပ်ဆင်ထားပြီး 18W အထိ ထောက်ပံ့နိုင်သည်။ ပတ်ဝန်းကျင်အပြောင်းအလဲနှင့် အမှန်တကယ်အသုံးပြုမှုသည် ချိန်ညှိပေးသည်။\n*ပုံမှန်ဘက်ထရီပမာဏမှာ 5000 mAh ဖြစ်ပြီး သတ်မှတ်ထားသော ဘက်ထရီမှာ 4910 mAh ဖြစ်သည်။ မှတ်ချက် - Dual-Engine Fast Charging ကို Y20s များတွင်သာ ရနိုင်သည်။ Reverse Charging ကိုမူ မော်ဒယ်အားလုံးတွင် ရနိုင်ပါသည်။\nY20s ၏ AI Triple Macro Camera ကို Face Beauty, Portrait Light Effects နှင့် Filters များအပါအဝင် အင်္ဂါရပ်အမျိုးမျိုးဖြင့်ထောက်ပံ့သည်။ သင့်ရှေ့မှောက်တွင်ပင် အံ့သြဖွယ်ကောင်းသည့် အရာအားလုံးကို master shots များအဖြစ်သို့ ပြောင်းလဲရန်ရှုထောင့်များကို ချောမွေ့စွာပြောင်းနိုင်သည်။ အဓိက 13MP အနောက်ကင်မရာ၊f/ 2.2 ကြီးမားသော aperture နှင့် PDAF နည်းပညာတို့ဖြင့် အသေးစိတ်ကျမှုများက ပိုမို သက်ဝင်တောက်ပစေပါသည်။\n2MP Bokeh ကင်မရာသည် ကျွန်ုပ်တို့၏ အသစ်ဖြစ်သော bokeh algorithm ကြောင့် တိကျပြီး အသေးစိတ်ကျလွန်းသော ရလဒ်များကို ရရှိစေပါသည်။ အခုဆိုရင် portrait ပုံများသည် ပို၍ သက်ဝင်လာကာ ပိုကောင်းသည့် တိကျလှပမှုများနှင့်အတူ မဂ္ဂဇင်းကာဗာဓာတ်ပုံများသဖွယ်ပင် ဖြစ်နေတော့သည်။\nကျွန်ုပ်တို့၏သီးသန့် Multi-Turbo 3.0 တွင် စနစ်၏ အခြေခံအဆင့်တွင် အလုပ်လုပ်နေသော Center Turbo နှင့် စနစ်မမှန်မှုများ (မကြာခဏ တတိယပါတီ အက်ပလီကေးရှင်းများကြောင့်ဖြစ်လေ့ဖြစ်ထရှိသော)ကို မဖြစ်မှီကြိုတင်ခန့်မှန်းခြင်းနှင့် ဖြေရှင်းခြင်းပြုလုပ်သော AI Turbo တို့ပါဝင်သည်။ ပိုကောင်းသော ကွန်ယက်စွမ်းဆောင်ရည်မှသည်လျင်မြန်စွာအအေးပေးခြင်း၊ AI လုပ်ဆောင်မှုများနှင့် ဂိမ်းကစားခြင်းအထိ အသုံးပြုသူအတွေ့အကြုံသည် ယခင်ကထက် ပို၍ စိတ်လှုပ်ရှားစရာကောင်းသည်။\nUltra Game Mode သည် အခုဆိုရင် Esports Mode ကိုပြသပေးပြီး နေ့စဉ်ဂိမ်းကစားခြင်းအတွက် pro စံသတ်မှတ်ချက်အတိုင်း ပြင်းထန်မှုတွေကို ဆောင်ကျဉ်းပေးမှာပါ။\n4D Game Vibration 2.0 သည် သင့်ကို တကယ့် စစ်မြေပြင်ထဲသို့ ခေါ်ဆောင်သွားနိုင်မည်ဖြစ်သည်။ Pop-up window optimization ကြောင့်ဖြစ်သည်။ သင့်အောင်ပွဲတွေကိုသာ အာရုံစိုက်နိုင်အောင် သတိပေးချက်တွေ၊ ဖုန်းခေါ်ဆိုမှုတွေကို အလိုအလျောက် ဖယ်ရှားပေးမှာပါ။\nအသစ်ထည့်သွင်းထားသည့် Game Album နှင့် Screen Recording လုပ်ဆောင်ချက်ကိုလျှောဘာပေါ်ကို တစ်ချက်ထိရုံဖြင့် ဖွင့်နိုင်သည်။ သင့်၏ မျက်နှာပြင်မှတ်တမ်းအားလုံးသည် Game Album ထဲသို့ အလိုလျောက် သိမ်းဆည်းပေးထားမည်ဖြစ်သည်။\nSmart Game Countdown လုပ်ဆောင်ချက်သည် သင်၏ avatar ပြန်လည်အသက်မဝင်ခင် ကျန်ရှိနေချိန်ကို စောင့်ကြည့်ပေးသည်။ လူမှုမီဒီယာအသစ်ပြောင်းခြင်းများနှင့်အခြားအရာများကို ပြုလုပ်သည့်အတွက်လည်း လုပ်ဆောင်စရာ မလိုတော့ပါဘူး။ floating window တစ်ခုသည် countdown ကိုပြသပြီး ၎င်းကိုရပ်လိုက်သည်နှင့်တစ်ပြိုင်နက် tap တစ်ခုတည်းက သင့်အားလုပ်ဆောင်ချက်ထဲ၌ သင့်ကိုပြန်ခေါ်ပေးလိမ့်မည်။\n*FOS 10.5 ဖြင့်မော်ဒယ်အားလုံးတွင်ရနိုင်သည်။\nဆန်းပြားတဲ့ ပြောင်းလဲမှုများအတွက် Dynamic Effects\nSettings ထဲရှိ လုပ်ဆောင်ချက်အသစ်တစ်ခုက screen animation များကို စိတ်ကြိုက်ပြုလုပ်ရန်ရွေးချယ်စရာ များစွာကိုပေးသည်။ သင်၏ဖုန်းကိုသော့ဖွင့်ခြင်း၊ သင်၏မျက်နှာကိုမှတ်မိခြင်းနှင့် အခြားအပြန်အလှန်ဆက်သွယ်မှုများစွာပြုလုပ်ရာတွင် အသုံးပြုနိုင်သည်။\nEasyShare၊ ချက်ချင်းရှဲသုံး သင့်ဖုန်းကလုံး\nဖုန်းအသစ်ထဲကို ဒေတာတွေ ရွေ့ပြောင်းရတာအတွက်နဲ့တော့ ဒုက္ခအဖြစ်မခံပါနဲ့။ EasyShare က တစ်ချက်လေးနှိပ်လိုက်ရုံနဲ့ လုပ်ငန်းဆောင်တာတွေကို ရိုးရှင်းစွာပဲ အမြန်ဆန်ဆုံး ကူးပြောင်းပေးမှာပါ။ ပြောင်းလဲချိန်တန်တာကတော့ အခုပါပဲ။\niManager, သင့်ဖုန်းအတွက် စီစဉ်သူ\nအသေးစိတ်ကျသော iManager သည် vivo အသုံးပြုသူများကို ပျင်းစရာကောင်းသောနေ့စဉ်အလုပ်များမှ လွတ်မြောက်စေသည်။ သင်၏ဖုန်းကို သန့်ရှင်းရေးလုပ်ခြင်း (သို့မဟုတ်) ညအချိန်တွင်ပြဿနာများကိုစစ်ဆေးခြင်းစသည့် လုပ်ငန်းများကိုလည်း ဂရုတစိုက် လုပ်ဆောင်ပေးမှာပါ။ ညအိပ်အနားယူချိန်၌ iManager သင်၏ဖုန်းကို ကောင်းမွန်းတဲ့ အနေအထား ဖြစ်နေစေမည် ဖြစ်သည်။\n2. ယခု ပါဝင်သော ပုံသည် ကိုးကားရန်အတွက်သာ ဖြစ်ပြီး display screen ပေါ်တွင် ပြထားသည့် ဓာတ်ပုံသည် ပုံဖော်ပြသရန် ရည်ရွယ်၍ ကိုယ်တိုင် တီထွင်ထားသည့် ဓာတ်ပုံ ဖြစ်ပါသည်။ စံထားရှိထားသည့် ပြင်ပဓာတ်ပုံများကို ရယူနိုင်ပါသ\n5. ၅။ pixel တန်ဖိုးသည် မတူညီသောကင်မရာအသုံးအနှုန်းများအောက်တွင် ကွဲပြားနိုင်ပြီးအမှန်တကယ်အသုံးပြုမှုအပေါ် မူတည်သည်။\n6. အွန်လိုင်းဂိမ်းကစားချိန် - 4G ကွန်ယက်ချိတ်ဆက်မှု၊ 150cd / m²ဖန်သားပြင်တောက်ပမှုနှင့် 63dB (A) အသံအတိုးအကျယ်ရှိသည့် Y20s များသည် PUBG ကို ပုံမှန်ချိန်ညှိချက်များဖြင့် ၁၁ နာရီအထိ ဆက်တိုက်ကစားနိုင်သည်။ အမှန်တကယ်ဂိမ်းအချိန်သည် အခြေအနေပေါ် မူတည်၍ ကွဲပြားနိုင်သည်။\n7. အွန်လိုင်းဗီဒီယိုလွှင့်ထုတ်ချိန် - 4G ကွန်ယက်ဆက်သွယ်မှု၊ 150cd / m²ဖန်သားပြင်တောက်ပမှုနှင့် 63dB (A) အသံအတိုးအကျယ်ရှိသော Y20s သည် YouTube ၌ ဗီဒီယိုများကို ၁၆ နာရီအထိ အဆက်မပြတ်ကြည့်ရှုနိုင်သည်။ အမှန်တကယ်ထုတ်လွှင့်သောအချိန်သည် သတ်မှတ်ထားသော အခြေအနေပေါ် မူတည်၍ ကွဲပြားနိုင်သည်။


Apr 22, 2019 1 min read Drama\nရုပ်ရှင်တစ်ချို့က သင့်ကိုပြုစားတတ်တယ်လို့ကျွန်တော်ကပြောရင် ယုံကြမလား။ A Monster Calls ဆိုတဲ့ ရုပ်ရှင်ကို ကြည့်ပြီးသွားကြရင်တော့ ယုံကြည်သွားကြမှာပါ။ ကျွန်တော်တို့တွေ ရုပ်ရှင်တွေကို ဘာကြောင့်ကြည့်ကြတာလဲ။ အပန်းဖြေချင်လို့လား။ တွေးတောချင်လို့ လား။ ခံစားချင်လို့လား။ တစ်ချို့ရုပ်ရှင်တွေက သင့်ကို ဖျော်ဖြေရေးတွေ ဆောင်ကျဉ်းလာတတ်ပြီး တစ်ချို့ရုပ်ရှင်တွေကကြပြန်တော့ သင့်ကို စဉ်းစားစရာတွေ ပေးတယ်။ တစ်ချို့ကတော့ သင့်ကို ဝမ်းနည်းစရာတွေ ဝမ်းသာစရာတွေ အစရှိတဲ့ခံစားချက်တွေ ဖြစ်ပေါ်စေပြန်တယ်။ ဒီနှစ်ရဲ့A Monster Calls ဟာ ထိုအချက်တွေအကုန်လုံးနဲ့ပြည့်စုံစေတဲ့ ရှားရှားပါးပါးဇာတ်ကားကောင်းတစ်ကားပေါ့။ ဇာတ်လမ်းလေးဟာ အရမ်းလှလွန်းတယ်။ နူးညံ့လွန်းတယ်။ သိမ်မွေ့လွန်းတယ်။ ဒါပေမဲ့ အထီးကျန်ဆန်လွန်းပြီး လွမ်းမောဖွယ်လည်း ကောင်းခဲ့တယ်။\nEngland နိုင်ငံရဲ့ဟိုးမြောက်ပိုင်းမြို့လေး တစ်မြို့မှာပေါ့။ သူတို့သားအမိနှစ်ယောက် နေထိုင်ကြတယ်။ ရာသီအကူးအပြောင်းကာလလေးမို့သစ်ရွက်ကြွေတွေဟာ လေအဝှေ့တွေမှာ လွင့်ပျံပြီး လမ်းမတွေပေါ်မှာ မြူးထူးကြတဲ့ ကာလအချိန်လေးတစ်ခု။ သူ့အတွက် မနက်တိုင်း လုပ်လေ့လုပ်ထရှိတဲ့ တာဝန်တွေရှိတယ်။ အိပ်ယာကနိုးလာပြီဆိုရင် သူကိုယ်တိုင်စောင်တွေခေါက်ပြီး အိပ်ယာသိမ်းဆည်းတယ်။ ထို့နောက် လျှော်စရာရှိတဲ့ အဝတ်တွေကို အဝတ်လျှော်စက်ထဲထည့်ပြီး လျှော်တယ်။ ပြီးတော့ ကျောင်းဝတ်စုံကိုဝတ် မနက်စာကို ပြင်ဆင်ပြီး တစ်ယောက်တည်းစားတယ်။ ထို့နောက်တော့ အိပ်ယာပေါ်က မေမေ့ကို သူကြည့်ပြီးတော့ ကျောင်းသွားတယ်။\nသူ့အသက်က အခုမှ 13 နှစ်ကျော်ကျော်လေး။ Conor လို့မေမေကခေါ်လိုက်တိုင်း သူ့အမေအတွက် သူအစဉ်ရှိနေပေးခဲ့တယ်။ မေမေဟာ နေမကောင်းဘူး။ အိပ်ယာထဲမှာ လဲနေရတာကြာပြီ။ ဘာရောဂါလဲတော့ သူအသေအချာမသိ။ ဒါပေမဲ့ သေမင်းကအချိန်မရွေးခေါ်ဆောင်သွားနိုင်တဲ့ Cancer ဆိုလား ဘာဆိုလား ရောဂါဆိုးကြီးတစ်ခုကို မေမေခံစားနေရတယ်ဆိုတာကိုတော့ သူသိတယ်။ သူမေမေနဲ့မခွဲချင်ဘူး။ သူ့ဘဝသေးသေးလေးမှာ မေမေတစ်ယောက်ပဲ ရှိတယ်။ အကယ်၍သာ မေမေ မရှိတော့ရင် သူဘာလုပ်ရမလဲ။ ဒီလောကကြီးမှာ သူတစ်ခြားသူတွေကို မခင်တွယ်ပေ။ ဖေဖေကတော့ မေမေနဲ့ကွဲသွားပြီးကတည်းက America ကို ထွက်ခွာသွားခဲ့တယ်လို့ကြားတယ်။ ဟိုမှာတောင် မိသားစုတွေ ရနေပြီတဲ့။ သူက ကျောင်းမှာလည်း သူငယ်ချင်းအပေါင်းအဖော်ဆိုလို့တစ်ယောက်မှ မရှိရကြားတည်း သူ့ကို ကျောင်းဆင်းချိန်တိုင်း အမြဲတမ်းအနိုင်ကျင့်လေ့ရှိတဲ့ ခပ်ဆိုးဆိုးကျောင်းသားတစ်စုကလည်း ရှိသေးပြန်တယ်။ သူ တစ်ခါတစ်ခါ ဒဏ်ရာတွေနဲ့ပြန်လာလည်း မေမေကတော့ သတိထားမိဟန်မတူပေ။ ခုရက်ပိုင်းကလည်း မေမေရဲ့အမေ အဖွားက အိမ်ကိုရောက်လာပြီး သူနဲ့လိုက်နေရမယ်လို့ဆိုနေတယ်။ သူအဖွားနဲ့လိုက်မသွားချင်ဘူး။ အဖွားကလည်း သူ့ကိုမချစ်သလို သူလည်း အဖွားကို မချစ်ဘူး။ မေမေ့ ကို သူတို့ဘယ်ကိုခေါ်သွားကြမှာလဲဗျာ။\nညဘက်တိုင်း ပုံဆွဲလေ့ရှိတတ်တဲ့အတိုင်း သူဒီည ပုံတစ်ပုံဆွဲဖို့ကြိုစားနေခိုက် အိမ်အပြင်ဘက်မှာ လေတွေ တဝုန်းဝုန်းတိုက်ခတ်လာတယ်။ အသံတွေလည်း ဆူညံလာတယ်။ တစ်မြို့လုံးကတော့ အိပ်မောကျနေဟန်ပင်။ မည်သူဆီကမှ အသံမကြားရ။ အိမ်အနောက်ဖက် ပြတင်းပေါက်နေလှမ်းမြင်နေရတဲ့ ဘုရားကျောင်းပျက်ကြီးနဲ့သင်္ချိုင်းအိုကြီးနားက သစ်ပင်အိုကြီးဟာ ရုတ်တရက် လှုပ်ရှားလာပြီး အသက်ဝင်လာကာ ကြောက်မက်ဖွယ်မကောင်းဆိုးဝါးကြီးသဏ္ဍာန်အလား သူ့ဆီကိုလာနေသောအခါ … အချိန်ကို ရုတ်တရက်ကြည့်လိုက်တော့ 12:07 တဲ့။\nကျွန်တော်တို့တွေအားလုံးဟာ ငယ်ဘဝရဲ့ တစ်ချိန်တစ်ခါမှတော့ ကလေးတွေဖြစ်ခဲ့ကြတယ်။ လူတိုင်းရဲ့ကလေးဘဝကိုယ်စီတွင် ကြောက်မက်ဖွယ် အိပ်မက်ဆိုးတွေမက်လေ့ရှိတတ်ကြပါတယ်။ ထိုအိပ်မက်ဆိုးတွေမှာ ကြောက်စရာ ထိတ်လန့်စရာကောင်းတဲ့ အကျည်းတန် ဘီလူးကြီးတွေ မကောင်းဆိုးဝါးကောင်ကြီးတွေ ပါတတ်တာပေါ့။ ထိုမကောင်းဆိုးဝါးကြီးတွေဟာ တစ်ချို့ကလေးငယ်တွေကို လူကြီးဘဝမှာ လူကြောက်တွေအဖြစ် ဖြစ်စေခဲ့သလို တစ်ချို့ကြတော့ လူတော်တွေဖြစ်အောင် ကြောက်ရွံ့တဲ့စိတ်ဓာတ်တွေ ပျောက်ကင်းအောင် ရဲရင့်သတ္တိရှိတဲ့ လူတွေဖြစ်အောင် တွန်းအားတွေ ပေးစေခဲ့ကြပြန်တယ်။ မေးခွန်းက ထိုအရာတွေဟာ အိပ်မက်တွေလား တစ်ကယ်ပဲ အပြင်မှာ ရှိကြလားဆိုတာပဲ။\nA Monster Calls ဆိုတဲ့ရုပ်ရှင်ဟာ ရုတ်တရက်ကြည့်လိုက်မယ်ဆိုရင်တော့ Fantasy ဇာတ်ကားမျိုးပါပဲ။ ဒါပေမဲ့ ဇာတ်လမ်းရဲ့အနက်ကတော့ အလွန်ကို နက်ရှိုင်းလွန်းတယ်။ ဇာတ်လမ်းရဲ့နောက်ကွယ်ကနေ ကလေးတွေသာမက အရွယ်ရောက်လူကြီးတွေကိုပါ စိတ်ဓာတ်ခွန်အားတွေ တွန်းအားပေးစေခဲ့တဲ့ 2016 ရဲ့အကောင်းဆုံး ရုပ်ရှင်တစ်ကားပါပဲ။ ရုပ်ရှင်ထဲတွင် ထို Monster က Conor လေးဆီကို ညတိုင်း 12:07 မိနစ်တွင် အရောက်လာပြီး ပုံပြင်3ပုဒ်ကို တစ်ည တစ်ပုဒ်ဆီပြောပြတယ်။ ဒါပေမဲ့ နောက်ဆုံးနေ့မှာတော့ Conor ရဲ့ပုံပြင်ကို Monster ကြီးကို ပြောပြဖို့အပေးအယူလုပ်ခဲ့တာပဲ။ Conor က သူ့ရဲ့ပုံပြင်ကို မပြောချင်ဘူး။ သူ့မှာ ပြောစရာ ဘာပုံပြင်မှလည်း မရှိဘူး။ ဒါပေမဲ့ Monster ကြီးကတော့ သဘောမတူခဲ့ဘူး။ နောက်ဆုံးနေ့မှာတော့ Conor တစ်ယောက် သူ့ရဲ့ပုံပြင်ကို ပြောကို ပြောရမယ်လို့ခြိမ်းခြောက်ခဲ့တယ်။\nMonster ကြီးက Corner ကို ဘာကြောင့် Conor ရဲ့ပုံပြင်ကို ပြောပြခိုင်းတာလဲ။ အမှန်တော့ Conor ကို အမှန်တရားကို ရင်ဆိုင်ခိုင်းတာပဲ။ Conor ဟာ အမှန်တရားကို ရင်ဆိုင်ဖို့ဝန်လေးနေခဲ့တယ်။ ဟုတ်တာပေါ့။ သူဟာ အရွယ်မရောက်သေးတဲ့ ကလေးငယ်လေးတစ်ယောက်ပါ။ ဒါပေမဲ့ ခါးသီးတဲ့ဘဝရဲ့ ရိုက်နှက်ချက်တွေမှာ အရွယ်မတိုင်ခင် ခံစားကြုံတွေ့ခဲ့ရတော့ သူဟာလောကဓံကို သည်းခံနိုင်စွမ်း ရှိဟန်မတူခဲ့ပေ။ သနားစရာ Conor တစ်ယောက် ဒါကြောင့် အမှန်တရားကို သူစိတ်နုနုလေးနဲ့သူ့ကိုယ်သူ ပြန်ညာတယ်။ ဟုတ်တယ်။ သူ့မေမေ မသေစေရဘူး။ ပုံပြင်ထဲကလို သစ်ပင်ကြီးကထွက်တဲ့ ဆေးနဲ့ကုသရင် မေမေရောဂါပြန်ကောင်းလာမှာပဲ။ သူဆက်လက်ရပ်တည်ဖို့မေမေတစ်ယောက်တည်းကိုပဲ သူလိုအပ်တယ်။ မေမေမရှိတော့မဲ့ အနာဂတ်ကာလကြီးကို သူရင်မဆိုင်ရဲလို့သူ့စိတ်ကို သူပြန်ညာကာ အမှန်တရားကို ရှောင်လွှဲခဲ့တယ်။ မေမေ့ကို သူအရမ်းချစ်တာကိုး။\nဇာတ်ကားဝေဖန်သုံးသပ်ခြင်း (Analysis of Movie)\n2016 ရဲ့အနုပညာအဆန်ဆုံးနဲ့အနူးညံ့ဆုံး ဇာတ်ကားတစ်ကားအဖြစ် တင်စားထိုက်တဲ့ ယခုရုပ်ရှင်ဟာ ဇာတ်ကြောင်းပြောပုံသေသပ်လွန်း၍ လှပသိမ်မွေ့လွန်းပြန်တယ်။ တစ်ချိန်တည်းမှာပဲ စိတ်ကူးယဉ်ဆန်ကာ ဝမ်းသာခြင်း ဝမ်းနည်းခြင်း အစရှိတဲ့ခံစားချက်ကလေးတွေနဲ့သရုပ်ဖော်ထားတဲ့ A Monster Calls ဆိုတဲ့ ဒီဇာတ်ကားဟာ အသက်ငယ်ငယ် ကောင်လေးတစ်ယောက်ရဲ့မိခင်ကို ဆုံးရှုံးရမှာကို ကြောက်တဲ့စိတ်ကို ပုံပြင်တွေ ဒဏ္ဍာရီတွေ Dark Fantasies တွေနဲ့အပြင် Canvas ပေါ်မှာ ကျသွားတဲ့ ဆေးစက်ကလေးတွေနဲ့အနုပညာရသ အပြောင်မြောက်ဆုံး ဖော်ကြူးထားနိုင်တဲ့ ရုပ်ရှင်ကားကောင်းတစ်ကားပဲ ဖြစ်ပါတယ်။\nတစ်ကယ်ပြောတာပါ။ ဒီဇာတ်ကားရဲ့ရုပ်ပုံလွှာတွေဟာ တစ်ချပ်ခြင်းစီ ခံစားလို့ရအောင် အလွန်ကို လှပလွန်းတယ်။ အရောင်ရွေးချယ်မှုတွေကလည်း ကလေးငယ်ရဲ့မှောင်မိုက်နေတဲ့ ခပ်လေးလေး စိတ်တွေနဲ့ပနံသင့်အောင် အလွန်အမင်းတောက်ပတာတွေကို ရှောင်ကျဉ်ကာ Dull ဆန်ဆန်လေး ခြယ်မှုန်းထားတယ်။ အများဆုံး အသုံးပြုခဲ့ကြတဲ့ အရောင်တွေက အညိုရောင်တွေနဲ့မီးခိုးရောင်တွေပဲ။ ထို့အပြင် အရာဝတ္တုငယ်ကလေးများကို အသေးစိပ်အနီးကပ် ရိုက်ကူးတင်ပြချက်တွေဟာလည်း ဒီဇာတ်ကောင်တွေရဲ့ခပ်ကျဉ်းကျဉ်း ဘဝငယ်လေးကို ထင်ဟပ်နေသယောင်ပင်။ Landscape shots တွေကိုတင်ပြတဲ့အချိန်ကြပြန်တော့လည်း လွမ်းမောဖွယ်အလွန်ကောင်းလှတဲ့ ရှုခင်းပြင်ကျယ်ကြီးကို ငေးမောကြည့်နေရကာ စိတ်ကူးတွေဟာ တိမ်တိုက်တွေနဲ့အတူ ရွေ့လျားနေသယောင် ခံစားခဲ့ရတယ်။ အကြိုက်ဆုံး သရုပ်ဖော်ချက်တွေကတော့ ရေဆေးပန်းချီတွေနဲ့သရုပ်ဖော်ထားတဲ့ ဆေးစက်တွေရဲ့ကောက်ကြောင်းတွေအလိုက် ပြောပြသွားတဲ့ ဇာတ်ကြောင်းတွေပဲ။\nထိုလှပတဲ့ ရုပ်ပုံကားချပ်အလွှာပြင်တွေကို အသက်ဝင်စေကာ ပိုမိုခံစားစေခဲ့တာကတော့ မသိမသာလေး အကြားအာရုံထဲကို ဝင်ရောက်လာတဲ့ နောက်ခံတေးဂီတသံစဉ်ကလေးတွေပဲ။ သင်ဟာ လှပတဲ့ရုပ်ပုံလေးတွေကို ငေးကြည့်နေရင်း လွမ်းဆွတ်ဖွယ်နောက်ခံတေးဂီတမှာ လွင့်မျောနေလိမ့်မယ်။ ဒါပေမဲ့ သင့်ရဲ့မျက်ရည်တွေကိုတော့ သင်ထိန်းနိုင်မှာမဟုတ်ဘူး။ ဘာကြောင့်လဲဆို သင့်ဘဝထဲက အပြီးအပိုင်ထွက်ခွာသွားတဲ့ လူသားတွေကို သင်ဘယ်တော့မှ ပြန်မရတော့ဘူးဆိုတဲ့ အသိတစ်ချက်က ဝင်ရောက်လာလို့ပဲ။\nဒီဇာတ်ကားဟာ ဇာတ်လမ်းကလေးတင်ပဲ သနားစရာ ဝမ်းနည်းစရာကောင်းခဲ့တာ မဟုတ်ပါဘူး။ ထိုစာအုပ်ကိုရေးခဲ့တဲ့ စာရေးဆရာမ Siobhan Dowd ဟာ သူမကွယ်လွန်ခါနီးအချိန်တွင် နေမကောင်းသည့်ကြားက ဒီဝတ္တုကို ရေးဖို့စီစဉ်ခဲ့တယ်။ ဒါပေမဲ့ စာအုပ်မပြီးဆုံးခင်မှာတင် သူမဟာ August 2007 မှာ ကွယ်လွန်ခဲ့တယ်။ ထို့နောက်တော့ ထိုစာအုပ်ရဲ့ တည်းဖြတ်သူဖြစ်တဲ့ Denise Johnstone-Burt ဟာ တစ်ခြားစာရေးဆရာတစ်ယောက်ဖြစ်တဲ့ Patrick Ness ကို အကူအညီတောင်းပြီး စာအုပ်ကို ပြီးဆုံးအောင် ရေးခိုင်းခဲ့ရတယ်။ ထိုစာအုပ်ကို စတင်စီစဉ်ခဲ့သူ ရေးသားဖို့စိတ်ကူးရရှိခဲ့သူ စာရေးဆရာမ Siobhan Dowd ဟာ သူမရဲ့ရုပ်ပြဝတ္ထုကို မမြင်ခဲ့ရပါ။\nဒီရုပ်ပြဇာတ်လမ်းတစ်ခုကို ရုပ်ရှင်ဇာတ်ကားတစ်ကားအဖြစ် ပြန်လည်တင်ဆက်ပြသခြင်းမှာ ခက်ခဲတဲ့အရာတစ်ခု ဖြစ်ပါတယ်။ J.A. Bayona ဟာ သာမာန်ဇာတ်ကားတစ်ကားနဲ့ရုပ်ရှင်လောကထဲကို ဝင်ရောက်လာခဲ့သူတစ်ယောက်တော့ မဟုတ်ဘူး။ သူပထမဆုံး စတင်ရိုက်ကူးခဲ့တဲ့ ဇာတ်ကားက 2007 ခုနှစ်တွင် ထွက်ရှိခဲ့သော စိတ္တဇသရဲဇာတ်ကားကောင်းတစ်ကားဖြစ်တဲ့ “The Orphanage” ပဲလေ။ ထို့နောက်တော့ Indonesian Tsunami တုန်းက လွတ်မြောက်ခဲ့တဲ့ မိသားစုတစ်စုအကြောင်းကို သရုပ်ဖော်ခဲ့တဲ့ “The Impossible” ပဲဖြစ်တယ်။ ဒီတော့ ယခု သူ့ရဲ့တတိယဇာတ်ကားအတွက် မည်မျှပင်ခက်ခဲပါစေ၊ မည်သို့မည်ပုံရိုက်ကူးတင်ဆက်ရမည်ကို သူကျွမ်းကျင်နေပြီလေ။\nDirector ဖြစ်တဲ့ J.A. Bayona က သူရိုက်ကူးခဲ့တဲ့ ဇာတ်ကား3ကားစလုံးကို ကြည့်မယ်ဆိုရင် ကလေးငယ်ဇာတ်ကောင်တွေကို အလယ်မှာထားတဲ့ ဇာတ်လမ်းတွေပဲ။ ထိုတော့ သူဟာကလေးဇာတ်ကောင်တွေကို မည်ကဲ့သို့ကောင်းမွန်စွာ အသုံးချရမယ်ဆိုတာ သိတယ်။ ယခုဇာတ်ကားကိုလည်း ကြည့်လိုက်လေ။ ဇာတ်ဝင်ခန်းအများစုမှာ သူတင်ပြခဲ့တာက Conor ရဲ့အမြင်တွေ နေရာကနေပဲ။ Camera ကို low angle အနေနဲ့ထားပြီး လူကြီးတွေကို မော့ကြည့်နေတဲ့ဟန်တွေနဲ့ပြသခဲ့တယ်။ ဒီလိုနဲ့ပရိသတ်တွေကို သူတို့ရဲ့ငယ်ဘဝတွေကို ခေါ်ဆောင်သွားစေတော့တယ်။ နောက်ထွက်မဲ့ “Jurassic World” ဇာတ်ကားကို ရိုက်ကူးမဲ့ Director ဆိုတော့ ယခုဇာတ်ကားဟာ သူ့အတွက်တေ့ာ Blockbusters တွေထဲ မဝင်ခင် အစွမ်းထက်ဆုံး ချယ်မှုန်းပြသသွားတဲ့ ဇာတ်ကားတစ်ကားလို့ထင်မိတယ်။\nသရုပ်ဆောင်တွေနဲ့တည်းဖြတ်မှုတွေအကြောင်းကို ပြောပါရစေ။ Conor အဖြစ် သရုပ်ဆောင်ခဲ့တဲ့ Lewis MacDougall ကို ကျွန်တော်တို့မနှစ်က PAN ဇာတ်ကားထဲမှာပဲ ကြည့်ဖူးခဲ့ပေမဲ့ သူ့ရဲ့ဟန်ပန်တွေကို မြင်လိုက်ရတဲ့အခါ ပရိသတ်နဲ့စိမ်းတဲ့ သရုပ်ဆောင်လို့မခံစားမိခဲ့ဘူး။ ပြောရမယ်ဆိုရင် ဒီဇာတ်ကားတစ်ခုလုံးကို သူတစ်ယောက်တည်း အစွမ်းကုန်ပိုင်ဆိုင်တယ်။ Conor ရဲ့ဇာတ်ကောင်ဟာ ကြိတ်မှိတ်စွာ ဝမ်းနည်းနေပြီး ခံစားချက်တွေကို မြိုသိပ်ထားရမှုတွေကြောင့် ဒေါသကို ထုတ်လွှတ်လိုက်တဲ့ဇာတ်ဝင်ခန်းမှာ ကျွန်တော့်အနေနဲ့ထိုကလေးသရုပ်ဆောင်ကို မချီးမွမ်းပဲ မနေနိုင်တော့ပါ။ သူ့ရဲ့ဒေါသတွေနဲ့ဝမ်းနည်းမှုတွေကို ပရိသတ်တွေဆီ ကူးစက်စေခဲ့တဲ့အထိ သရုပ်ဆောင် ပီပြင်လွန်းခဲ့တယ်။\nFelicity Jones ဟာ အမြဲတမ်းလိုလို သရုပ်ဆောင်စွမ်းရည် ပြောင်မြောက်တဲ့ မင်းသမီးတစ်လက် ဖြစ်တာကြောင့် ယခုဇာတ်ကားတွင် သူမသရုပ်ဆောင်ကောင်းတယ်လို့ ချီးမွမ်းမယ်ဆိုရင် ထူးဆန်းမည်တော့ မဟုတ်ပေ။ ဒါပေမဲ့ ဒီဇာတ်ကားမကြည့်ခင် တစ်ပတ်လောက်အလိုက ပြသခဲ့တဲ့ Inferno ကိုကြည့်ခဲ့တုန်းကတော့ အလွန်အမင်းကဲ့ရဲ့စရာ ကောင်းခဲ့လို့ဒီဇာတ်ကားတွင် သူမရဲ့သရုပ်ဆောင်စွမ်းရည်ကို ဝမ်းမြောက်စွာ ပြန်လည်မြင်တွေ့ခဲ့ရတယ်။ သူမရဲ့ရောဂါဝေဒနာခံစားနေရတဲ့ မိခင်တစ်ယောက်အဖြစ် သရုပ်ဖော်ခဲ့တဲ့ သရုပ်ဆောင်ချက်ဟာ Oscar worthy performance လို့တောင် ကျွန်တော်က ဆိုချင်သေးတယ်။ ဒါပေမဲ့ Jackie ဇာတ်ကားနဲ့Natalie Portman တို့Amy Adams တို့က တစ်ပြေးနေတော့ လျာထားခံရမယ်တောင် မထင်ပါ။\nဖခင်အဖြစ်ကတော့ Toby Kebbell က သရုပ်ဆောင်ခဲ့ပြီး ဇာတ်ဝင်ခန်းနည်းပါးပေသော်ငြားလည်း သားတစ်ယောက်အတွက် တာဝန်မကျေခဲ့ကာ နောင်တရပြီး စိတ်မကောင်းဖြစ်နေတဲ့ ဖခင်တစ်ယောက်အဖြစ် အကောင်းဆုံး သရုပ်ဆောင်ပေးခဲ့ပါတယ်။ သားအဖနှစ်ယောက် လျှောက်လည်ကြတဲ့ ဇာတ်ဝင်ခန်းလေးဟာ ကြည်နှုးစရာကောင်းလွန်းလို့ကျွန်တော့်အတွက် မျက်ရည်တောင် ကျမိစေတဲ့အထိပါ။ ဝေဖန်ရေးဆရာတစ်ချို့ကတော့ အဖွားဇာတ်ကောင်ကနေ သရုပ်ဆောင်ထားတဲ့ Sigourney Weaver ကို အားမရတဲ့ဟန် ပြောဆိုခဲ့ကြပေမဲ့ ကျွန်တော့်အတွက်တော့ သူမရဲ့Fake English Accent ကို မည်ကဲ့သို့မှ မမြင်ပဲ အထိုက်အလျောက် ကောင်းမွန်တယ်လို့မြင်တယ်။ ပရိသတ်တွေ အားရကျေနပ်မှုကို အပြည့်ပေးစေခဲ့တာကတော့ Monster အဖြစ် အသံသရုပ်ဆောင်ခဲ့သော မင်းသားကြီး Liam Neeson ပါပဲ။\nဇာတ်ကားမှာ ထူးခြားချက်လေးတွေကို သင်မြင်တွေ့မိမှာကတော့ ဇာတ်ဝင်ခန်းအသီးသီးရဲ့ ဆက်နွယ်ပုံနဲ့အပိတ် အဖွင့် အကူးအပြောင်းလေးတွေပဲ။ ဇာတ်ဝင်ခန်းတစ်ခန်းရဲ့အဆုံးဟာ နောက်ဇာတ်ဝင်ခန်းအသစ်နဲ့အမြဲလိုလို ဆက်နွယ်မှု ရှိအောင် တင်ပြပေးချက်က အံ့သြစရာကေင်းလွန်းတဲ့ ရုပ်ရှင်ဖန်တီးမှု အနုပညာစစ်စစ်တစ်ခုပဲ။\nဇာတ်လမ်းအား သုံးသပ်ခြင်း (Analysis of Story)\nဇာတ်ကောင်တွေထက် ဒီဇာတ်ကားက ဇာတ်လမ်းကို ပိုမိုအသားပေးထားတယ်။ ဒါကြောင့် ဇာတ်လမ်းကို ဝေဖန်ရမယ်ဆိုရင် ကနဦးစွာ စပြောချင်တာကတော့ အကယ်၍ Big Fish ဇာတ်ကားဟာ ဖခင်နဲ့သားရဲ့ဆက်ဆံရေးတစ်ခုကို ပြသထားတယ်ဆိုရင် ဒီဇာတ်ကားဟာ မိခင်တစ်ယောက်နဲ့ သားငယ်တစ်ယောက်ရဲ့ နွေးထွေးတဲ့ဆက်ဆံရေးကို စောင်းပြတင်ဆက်ထားတယ်လို့ဆိုနိုင်တယ်။ ထိုဇာတ်ကားနှစ်ကားစလုံးမှာ တူညီတဲ့အချက်တစ်ခုကတော့ သေခြင်းတရားကို ရင်ဆိုင်ရခြင်းနဲ့မိဘတွေရဲ့တန်ဖိုးကို ဖော်ကြူးထားခြင်းပဲ။ Big Fish နဲ့ကွာခြားချက်တစ်ခုကတော့ A Monster’s Call ဇာတ်ကားဟာ Fantasies တွေထက် Emotions တွေဘက်ကို ပိုရောက်တယ်။ Pan’s Labyrinth ဇာတ်ကားနဲ့နှိုင်းယှဉ်မယ်ဆိုရင် Pan’s Labyrinth ရဲ့ဇာတ်သွားဟာ ပြင်ပလက်တွေ့လောကရဲ့ကြောက်မက်ဖွယ် အဆိုးတွေကြောင့် စိတ်ကူးယဉ်နယ်မြေတစ်ခုကို မကြာမကြာသွားတတ်တဲ့ ကလေးမလေးတစ်ယောက်အကြောင်းဖြစ်ပြီး A Monster’s Call ကတော့ လက်တွေ့ဘဝရဲ့အမှန်တရားကို ရင်ဆိုင်ဖို့စိတ်ကူးယဉ်ကမ္ဘာထဲကို ရောက်သွားခြင်းဖြစ်တယ်လို့ ကျွန်တော် ကောက်ချက်ချတယ်။\nအစပိုင်းတွင် Conor ဟာ Monster ကြီးဘာကြောင့် သူ့ကိုထိုပုံပြင်တွေ လာပြောနေခြင်းကို ကောင်းမွန်စွာ နားမလည်ခဲ့။ ဝေခွဲမရခဲ့ပေ။ ပုံပြင်တွေမှာ အကျင့်မကောင်းသော စုန်းမကြီးရဲ့လက်ချက်တွေကြောင့် နန်းတော်ကြီးတွေ အစိပ်စိပ်အမွှာမွှာ ပြိုကွဲသွားပုံတွေကို ပြောပြသောအခါ တရားမျှတခြင်းရဲ့အခြေအမြစ်ကို သူနားလည်နိင်စွမ်းမရှိခဲ့။ ဒါပေမဲ့ အချိန်ကြာလာသည်နှင့်အမျှ သူသည် ရည်ရွယ်ချက်ကို သဘောပေါက်နားလည်လာသည်။ အရာရာ အဆင်ပြေချောမွတ်စွာ ရှိနေစေခြင်းသည် ဘဝရဲ့ လောကဒဏ်တွေနဲ့ရင်ဆိုင်တွေ့ကြုံဖို့အတွက် မှားယွင်းတဲ့ ခံယူချက်ပဲဆိုတာ သူသိလာတယ်။ လူတွေဟာ သူတို့နားမလည်တဲ့အရာတွေ မသိတဲ့အရာတွေကို မုန်းတီးလေ့ရှိကြတဲ့ သဘောတရားကို Monster ကြီးက ရှင်းပြသွားခြင်းဟာ Conor အဖို့ဒုက္ခတွေကို ရင်မဆိုင်ရဲတဲ့ သူ့ရဲ့ဒေါသတွေကို မြင်သာစေခဲ့တယ်လေ။\nဇာတ်လမ်းရဲ့အဆုံးတွင် ပရိသတ်တွေရဲ့ရင်ထဲမှာ ပူဆွေးနေပြီး မိသားစုရဲ့နွေးထွေးခြင်းဆိုတဲ့ ခံစားချက်ကလေးကိုပါ ခံစားခဲ့ရကာ တစ်ချိန်တည်းမှာပင် အပြီးပိုင်ဆုံးရှုံးသွားရတဲ့ လူတွေအတွက် ကျွန်တော်တို့ရဲ့မျက်ဝန်းတွေမှာ မျက်ရည်စတွေဝေကာ တိတ်တဆိတ်ငိုကြွေးနေကြမှာပါ။ ဒါပေမဲ့ မှော်ဆန်လွန်းတဲ့ ဒီဇာတ်လမ်းတွင် Conor ဆီကို 12:07 အချိန်တိုင်း လာလာတတ်တဲ့ သစ်ပင် Monster ကြီးဟာ အစစ်လား Conor ရဲ့စိတ်ထဲက ခံစားချက်အတွက် ဥပမာတစ်ခုအဖြစ် ပုံဖော်ထားလားဆိုတာကို ပရိသတ်တိုင်း မေးမြန်းနေကြမိလိ့မ်မယ်။ ထို Monster ကြီးသည် Conor ရဲ့အိပ်မက်တွေထဲမှာ လာရောက်ခဲ့သူလည်း ဖြစ်ကောင်းဖြစ်ပေလိမ့်မယ်။ ဒါမှမဟုတ် စိတ္တဇအသွင် လူငယ်တစ်ဦးရဲ့စိတ်အတွင်းမှာ ဖြစ်ပေါ်ခဲ့တဲ့ Imaginary creature တစ်ကောင်လည်း ဖြစ်ကောင်းဖြစ်နေမိလိ့မ်မယ်။ ဒါမှမဟုတ် ထို Monster ကြီးသည် အပြင်မှာ တစ်ကယ်ပင် ရှိခဲ့လေသလား။\nIMDb’s rating: 7.6/10\nRotten Tomatoes’ rating: 84%\nMovies – We Watched, We Feel’s rating: 5/5


သေခြင်းနဲ့ အတူ | Myanmar Gazette News Media Forum Network\nHome » Buddhism » သေခြင်းနဲ့ အတူ\nPosted by toyo on Aug 26, 2010 in Buddhism, Creative Writing |0comments\nပြီးခဲ့တဲ့ သောကြာနေ့ ညနေငါးရီက ဘုံဘေမြို့မှာ အသုဘတစ်ခုကို အသုဘရှုဘို့ ရောက်ရှိခဲ့ရတယ်၊ သေတဲ့သူက မိမိတို့သီတင်းသုံးနေထိုင်ရာ စောမယကောလိပ်ကြီးပိုင်ရှင်- ကေဂျေ ဒေါက်တာစောမယကြီးရဲ့သား သား-စောမယကြီး၊ အသက် (၈၃)နှစ်ဖြစ်သည်၊ သူပိုင်ဆိုင်သည့် ပစ္စည်းတွေက နည်းနည်းနောနောမဟုတ်၊ စောမယကောလိပ်ကိုလည်း ပိုင်သည်၊ တစ်ခြား တစ်နေရာက\nစောမယဆေးကောလိပ်ကိုလည်း ပိုင်သည်၊ စောမယဆေးရုံကြီးကိုလည်း ပိုင်ဆိုင်ထား သည်၊ တစ်ခြား တခြားသောနေရာတွေက ပိုင်ဆိုင်မှုတွေကို မိမိမသိရသော်လည်း မိမိနေထိုင်ရာ စောမယ ကောလိပ်ဝန်းအတွင်းမှာတော့ ပိုလီတက်ခနစ်ရှိသည်၊ အင်ဂျင်နီယာရင်းရှိသည်၊ အိန္ဒိယနိုင်ငံရဲ့ အကျော်ကြားဆုံး မန်နေဂျင့်မန်တ်ရှိသည်၊ ရိုးရိုး ဘီအေဘွဲ့ပေးသည့် ကောလိပ်ရှိသည်၊ ကလေးငယ်တွေ တက်ရောက်သည့် မူလတန်း အလယ်တန်း အထက်တန်းကျောင်းရှိသည်၊ ခြုံပြောရရင် သူက သန်းကြွယ်သူဌေးတစ်ယောက်…\nအသုဘကို လွဲချော်မှုပေါင်းမြောက်များစွာဖြင့် နောက်ကျမှ ရောက်ရှိသွားရသည်၊ ပထမ စိတ်ဓာတ်ယုတ်သည့် ကုလားကြောင့် ငှါးထားသည့် တာတာဆိုမိုကားက ဘုန်းကြီးကိုးပါးဖြစ်နေလို့ ခုနစ်ယောက်ပဲ မြို့တွင်းက လက်ခံသည်ဆိုပြီး အငြင်းခံရသည်၊ မိမိတို့က နှစ်ပါးကိုလျော့ချလိုက်တော့ နောက်ထပ် ကားတစ်စီးပြောင်းမည်တဲ့၊ ဆိုတော့ သူ့ကားကို သဘောတူငှါးပြီး ကားပေါ်တက်ရောက်ပြီး မှ ကားပေါ်က ဆင်းခဲ့သည်၊ မင်းကား မစီးတော့ဟုပြောလိုက်သည်၊ အချိန်က အတော်နောက်ကျနေပြီ၊ အဲဒီကနေမှ ရထားနဲ့ပဲသွားကြစို့ဆိုပြီး ရထားဖြင့် ခရီးဆက်ရသည်၊ ဘုံဘေရထားက သိတဲ့တိုင်း၊ ကျော်ကြားတဲ့တိုင်းပါပဲ၊ ၂၄-နာရီလုံး လူကြပ်နေတတ်သည်၊ ခုလည်း လူကြပ်နေသည့် ရထားကို နှစ်နေရာပြောင်းစီးပြီးမှ (တိုက်ရိုက်သွားလိုရာနေရာသို့မရောက်-ရထားနှစ်မျိုးစီးမှရောက်သည်) တက်စီ ထပ်စီးရသေးသည်၊ ကုလားစိတ်ဓာတ်ပါပဲ၊ ဂျေလိုဆေးရုံနောက်ကိုလာခဲ့ပါဟု မိမိတို့ဒါရိုက်တာက ကုလားကိုပြောသည်ကို ကုလားက ဆေးရုံရှေ့မှာပဲ မိမိတို့ကို ချထားခဲ့သတော့ ယောင်ယောင် လည်ဖြင့် ဆေးရုံရှေ့မှာ၊ ဖုန်းအကြိမ်ပေါင်းများစွာဆက်သွယ်ပြီးမှ ခြေကျင်ဆက်လျှောက်ကြရာ စောမယကြီး အိမ်တော်ရောက်တော့ ငါးနာရီထိုးပြီးခဲ့လို့ စောမယကြီးကို မြေပြင်မှာ မျက်ဖြာလေး ခင်းလျက် ပက်လက်လေးတွေ့ရသည်။\nပြီးသည်နှင့် ပရိသတ်ကြားကထွက်၊ ခေတ္တခဏစောင့်ကြည့်ကြ၊ ဘယ်လိုများ စောမယကြီးကို သယ်ဆောင်မလဲပေါ့၊ ကားတွေကတော့ အပြင်မှာ တန်းစီနေတာပါ၊ သို့သော်…. အော် သို့သော်၊\nစောမယကြီးအလောင်း အိမ်ပြင်ထုတ်ခဲ့ပါပြီ၊ အောင်မလေးလို့သာ အော်လိုက်ချင်ပါဘိ၊ ၀ါးလုံးနှစ်လုံးနဲ့ ဟိုဘက်နှစ်ယောက် ဒီဘက်နှစ်ယောက် ထမ်းလို့၊ အဆောက်ဦးဆောက်ရာမှာ ဘိလပ်မြေ သယ်သလို ၀ါးလုံးနှစ်လုံးလျှိုတဲ့ပုခက်ပေါ့၊ အား… ဖြစ်ပျက်လိုက်ပုံများလို့သာ ပြောလိုက်ချင်ပါရဲ့၊ ဘာဆို ဘာမှအဆောင်ယောင်မပါ၊ ပကာသနမဲ့၊ သံဝေဂယူစရာပါပဲ… ဘာ…. ဘာမှ မရှိ၊ ဘာ…. ဘာမှ မပါ… သေတဲ့သူနောက်မှာ ဘာတွေမှ မပါပါလား… အော် သန်းကြွယ်သူဌေးကြီးရယ်……\nတစ်ခု… သတိထားခဲ့မိတာက ရုပ်ပျက်ဆင်းပျက် ငိုယိုမြည်တမ်းနေကြတာကိုလည်း မတွေ့ခဲ့ရ ပြန်၊ မချစ်ကြလို့လား၊ မချစ်တတ်တာလား၊ အချစ်အတွက် မပါတာလား၊ စောမယကြီးသေပြီ၊ သူ့ဥစ္စာတွေ ငါတို့ရတော့မယ်လို့များ ၀မ်းသာနေကြတာလား …လား လား လားနဲ့ပါပဲ၊ အတွေးမှာ ပလုံစီနေတဲ့ အမေးစကားလုံးတွေပေါ့၊ မဖြေတတ်ခဲ့ပါဘူး၊ သေချာတာကတော့ သေရင် ဘာဆိုဘာမှ ကိုယ့်နောက်မှာ ပါမလာကြတော့ဘူး၊ သားသမီးလည်း လိုက်မပါဘူး၊ ချစ်ဇနီးလည်း လိုက်မပါဘူး၊ မြေးတွေ ချွေးမတွေလည်း လိုက်မပါကြဘူး၊ ဆွေမျိုးတွေ အပေါင်းသင်းတွေ၊ ကားတွေ တိုက်တွေ ရွှေငွေ ကျောက်သံပတ္တမြား ဘာဆိုဘာမှ ချမ်းသာသူနောက် သေသွားတဲ့သူနောက် လိုက်မပါကြဘူးဆိုတာပါပဲ။\nကျုပ်တို့လည်း သေကြည့်ကြရအောင်၊ ခဏလေးဖြစ်ဖြစ် သေကြည့်ကြရအောင်၊ မျက်လုံးလေးတွေကို ခဏလောက် ပိတ်ကြည့်ပါလား… ပြီးရင် ပြန်ဖွင့်ကြည့်ကြပေါ့…\nကဲ ဘာတွေယူခဲ့လဲ၊ ဘာတွေသယ်ခဲ့လဲ၊ ဘာတွေပါလာမလဲ၊ မပါဘူးနော်၊ ပါတယ်ဆိုရင်ရော ဘာတွေဖြစ်မလဲ၊ သေချာတာကတော့ ရုပ်ပိုင်းဆိုင်ရာ ပစ္စည်းဆိုလို့ ဘာမှမပါပါဘူးနော်၊ အမေလည်း မပါဘူး၊ အဖေလည်း မပါဘူး၊ သားသမီးတွေ၊ ဇနီးမယားတွေလည်း မပါဘူး၊ အသက်ကင်းမဲ့တဲ့ ရုပ်ခန္ဓာကိုယ်ကြီးတစ်ခု တည်းနော။\nဘာဆိုဘာမှ အမြင်အာရုံမှာ သယ်ဆောင်မသွားနိုင်ကြတဲ့ ဒီသေခြင်းတရားကြီးနဲ့အတူ တစ်ခုခုတော့ ယူသွားနိုင်သင့်တယ် ထင်တာပဲလေ၊ ရှိလည်း ရှိတော့ရှိနေဦးမှာပါ၊ သတိ တရားနဲ့ ကြိုးစားကြည့်ကြမယ်၊ ဘာသာရေးအမြင်နဲ့ လှမ်းလင့်လို့ကြည့်မယ်ဆိုရင်တော့ တစ်ခုခုကို မြင်ကြမယ်လို့ ယုံကြည်မိတယ်လေ။\nဟုတ်တာပေါ့ ပိုင်ဆိုင်ထားတဲ့ ရွှေ ငွေ လှည်းနွား အိမ် ခြံမြေ တိုက်တာ ပစ္စည်းဥစ္စာ အဆောက်အဦးတွေဆိုတာက အချိန်မရွေး ရေနဲ့အတူလည်း မျောပါသွားနိုင်တယ်၊ မီးလောင်ကျွမ်းမှုအောက်ကိုလည်း ရောက်သွားနိုင်တယ်၊ မင်း နိုင်ငံတော် ဘဏ္ဍာအဖြစ်လည်း သိမ်းယူလို့ သွားနိုင်တယ်၊ သူခိုးကလည်း လာရောက်ပြီး ခိုးယူသွားနိုင်တယ်၊ မချစ်တဲ့သူ မနှစ်သက်တဲ့သူတွေကလည်း လာရောက်ဖျက်ဆီးသွားနိုင်သေးတယ်၊ ဘယ်မှာလည်း ကိုယ်ပိုင်ဥစ္စာ၊ ဘယ်မှာလည်း ငါ၊ င့ါဥစ္စာ၊ ကိုယ်မပိုင်လို့ ဒီလိုတွေ ခြယ်လှမယ်မှုတွေ အောက်ကို ရောက်ရှိရတာပ၊ ကိုယ်သာ အစိုးတရပိုင်ထားမယ်ဆိုရင် ဘယ်သူ ဘယ်အန္တရာယ် ကမှ မဖျက်ဆီးနိုင်ပါဘူး။\nဆိုတော့ ဒီထဲမှာ အနှစ်တစ်ခုရှိနေတယ်၊ ရှာကြည့်၊ မြင်ကြည့်၊ မြင်လာလိမ့်မယ်၊ အဲဒါက ပေးကမ်းခြင်း၊ စွန့်ကျဲခြင်း၊ လှူဒါန်းခြင်းတဲ့၊ ဟုတ်တယ်၊ ပေးကမ်းရမယ်၊ စွန့်ကျဲရမယ်၊ လှူဒါန်းရမယ်၊ အဲဒီပေးကမ်း စွန့်ကျဲ လှူဒါန်းခြင်းဆိုတဲ့ စေတနာကံလေးကတော့ သေရင် ကိုယ့်နောက်ကနေ ဖ၀ါးခြေထပ် လိုက်ပါလာလိမ့်မယ်၊ ကိုယ့်နောက်က ကပ်ပါလာတဲ့ အရိပ် တစ်ခုလိုပဲ ကိုယ်နဲ့အတူကပ်ပါလာလိမ့်မယ်၊ ဒီတော့ ကိုယ်မပိုင်တဲ့ အဲဒီပစ္စည်းဥစ္စာတွေထဲက ကိုယ်ပိုင်ဖြစ်မယ့် ဒီဒါနဆိုတဲ့ ပေးကမ်း စွန့်ကျဲ လှူဒါန်းခြင်းဆိုတဲ့ အနှစ်တရားလေးကို ထုတ်တတ်ရမယ်၊ ထုတ်ရမယ်၊ အဲဒါကမှ သေရင်ကိုယ့်အတွက်၊ ကိုယ်ပိုင်ဥစ္စာ၊ သံသရာ ရိက္ခာ။\nကိုယ်ရထားတဲ့ ဒီခန္ဓာကိုယ်ကြီး ကြည့်လိုက်ဦး၊ တကယ်ပိုင်လို့လား၊ တကယ်ပဲ အစိုးရလို့လား၊ ၉၆ ပါးဆိုတဲ့ ရောဂါဝေဒနာတွေနဲ့ စက္ကန့်နဲ့အမျှ၊ မိနစ်နဲ့အမျှ၊ နာရီနဲ့အမျှ ဆက်ဆံနေရတာ၊ တော်ကြာ ခါးနာလိုက်၊ တောနေကြာ ခေါင်းကိုက်လိုက်၊ တော်နေကြာ ဗိုက်နာလိုက်၊ တော်နေကြာ ဗိုက်ဆာလိုက်၊ တော်နေကြာ ဖျားနာလိုက်၊ အော် စုံနေတာပါပဲ၊ ရောဂါတွေက၊ ခေတ်သစ်ရောဂါတွေနဲ့ပေါင်းလိုက်ရင် ၉၆-ပါးဆိုတာထက်တောင် ပိုလိမ့်မယ် ထင်ပ၊ မအိုချင်ဘဲမနေရ၊ မနာချင်ဘဲနဲ့လည်း နာရ၊ အဲဒီရောဂါ အစုစုရဲ့ ၀ါးမျိုခြင်းကို စက္ကန့်နဲ့အမျှ ခံစားနေရတာ တရားနဲ့ရှုရင်တော့ မြင်မှာအမှန်ပါပဲ။\nဒီတော့ ရလာတဲ့ခန္ဓာကိုယ်ကြီးက အနှစ်လား အကာလား၊ စဉ်းစား၊ အကာလို့ မြင်ကြည့်လိုက်၊ တစ်ခုပြောရဦးမယ်၊ အကာဆိုပြီး တန်ဘိုးမဲ့လို့တော့ ဆုံးဖြတ်ချက် မစောကြပါ နဲ့၊ အနှစ်ဆိုတာက အကာရဲ့အတွင်းမှာပဲရှိတာပါ၊ အကာမရှိဘဲနဲ့တော့ အနှစ်က ရှိလာမှာ မဟုတ်ပါဘူး၊ အကာကို အရင်ကြည့်၊ ပြီးမှ အနှစ်ဘယ်မှာဆိုတာရှာ၊ အကာတွင်းမှာပဲ အနှစ်ဆို တာက ရှိတာပါလားလို့ မြင်လာမယ်၊ ဆိုတော့ ခန္ဓာကိုယ်ကြီးထဲမှာ ဘာအနှစ်ရှိမလဲ၊ ရှိတယ်၊ အဲဒါက သီလ-ကိုယ် နှုတ် နှလုံး သုံးပါးကို စောင့်စည်းခြင်းဆိုတဲ့သီလ၊ အဲဒီသီလအနှစ်ကို အဲဒီအကာဖြစ်တဲ့ ခန္ဓာကိုယ်ကြီးထဲက ထုတ်ယူရမယ်၊ သီလအကြောင်းတွေ များများ ရေးခဲ့ပြီး ပြီ၊ ဒီနေရာမှာ အကျယ်မပြောတော့ဘူး၊ အဲဒီသီလကိုသာ ခန္ဓာထဲကနေ ထုတ်ယူလိုက်၊ သေရင်လည်း အဲဒီသီလက ခုနပြောခဲ့တဲ့ ဒါနလိုပဲ ကိုယ်နဲ့အတူ အရိပ်ပမာ မခွဲမခွါ ထပ်ကြပ် ပါလာမှာ အသေအချာပါပဲ၊ သီလဟာ သံသရာခရီးခဲအတွက် အန္တရာယ်ကင်းစေတဲ့ ကိုယ့်ကို စောင့်ရှောက်မဲ့၊ ရောဂါဝေဒနာတွေကနေ ကာကွယ်ပေးမယ့် ကိုယ်ရံတော်ပဲ၊ ဆိုတော့ သီလအနှစ်ဆိုတာကို ဟောဒီခန္ဓာကိုယ်ကြီးထဲက ထုတ်ယူကြရမယ်။\nသေခြင်းဆိုတာက ဆန်းတဲ့တရားတော့မဟုတ်ဘူး၊ မွေးဖွားခြင်းကို ရရှိခဲ့စဉ်ကပဲ သေခြင်းဆိုတဲ့ လက်မှတ်ကို တစ်ပါတည်း ယူခဲ့ကြပြီးသားရယ်၊ လူတိုင်း သတ္တ၀ါတိုင်း အသက် ကိုတော့ ချစ်မြတ်နိုးကြတာချည်းပါပဲ၊ လူမှမဟုတ်၊ တိရစ္ဆာန်တွေတောင် သူတို့အသက်ကို ချစ်လွန်းလို့၊ သေမှာကြောက်လွန်းလို့ အမြဲတန်း အန္တရာယ်တွေကနေ ရှောင်တိမ်းနေကြ ရတာပ၊ လောကမှာ ကိုယ့်အသက်ကို မချစ်တဲ့သူ၊ မုန်းတဲ့သူ၊ မမြတ်နိုးတဲ့သူ မရှိပါဘူး၊ စိတ်ဖောက်ပြန်လို့ ဘ၀ကို အရှုံးပေးသွားတဲ့သူတွေကိုတော့ မဆိုဘူးပေါ့၊ သူတို့ကတော့ ဘ၀ကို ကြောက်ရွံ့ပြီးတော့ လက်မြောက်အရှုံးပေးသွားကြတာကိုး။\nအသက်… ကိုယ့်အသက်ကရော အနှစ်လား မေးကြည့်၊ အသက်ကလည်း အနှစ်မှ မဟုတ်တာ၊ အကာပါပဲ၊ အဲဒီအကာကို အကာတိုင်း နေစေဟု ထားလိုက်ရင်တော့ ဒီအကာ ကြီးလည်း တစ်နေ့ ပိုးထိုးလောက်ကိုက်ပြီး ပျက်စီးသွားရမှာပါပဲ၊ အဲဒီအကာထဲမှာ တကယ့် စစ်မှန်တဲ့ အနှစ်ရှိတယ်၊ အဲဒီအနှစ်ကို ကိုယ်က ထုတ်တတ်ရမယ်၊ အဲဒီအနှစ်ကို ထုတ်တတ် ပြီဆိုရင် လူဖြစ်ရကျိုးနပ်ပြီ၊ လူ့ဘ၀မှာ လူလာဖြစ်ရတာဟာ အလကား ဖြစ်လာရတာ မဟုတ်ဘူး၊ အရင်းတွေ အများကြီးစိုက်ခဲ့ပြီးမှ လူဖြစ်ကြရတာ။\nဒီထက်ပြောရဦးမယ်ဆိုရင်- ဒို့က အခက်ကြီး ငါးခုကို ကံကောင်းထောက်မှစွာနဲ့ ကျော်လွန်ပြီးမှ ဒီလူ့ဘ၀ကိုရရှိကြရတာ၊ အခတ်ကြီး ငါးခုဆိုတာက – ဘုရားအဖြစ် ဘုရားသာသနာနဲ့ ကြုံတောင့်ကြုံခဲ ဆုံတောင့်ဆုံခဲအဖြစ်၊ လူဆိုတဲ့ လူ့ဘ၀ကို ရရှိကြရတဲ့ ဖြစ်၊ ကိုယ်တိုင်ရဟန်းပြုခြင်း သူတစ်ပါးကို ရှင်ပြု ရဟန်းခံပြုပေးနိုင်တဲ့အဖြစ်၊ သဒ္ဓါတရားနဲ့ ပြည့်စုံခြင်းဆိုတဲ့ ရတနာသုံးပါး ကံ ကံ၏အကျိုးကို ယုံကြည်မှုကို ရရှိတဲ့အဖြစ်၊ နောက်ဆုံး သူတော်ကောင်းတရား သစ္စာလေးပါး မဂ္ဂင်တရားတွေကို နာကြားရတဲ့အဖြစ်၊ အဲဒါတွေကို ရရှိကြတာကတော့ တကယ့်တကယ်ကို ကံကောင်းလွန်းလို့၊ ရှေးကုသိုလ်တွေကောင်းလွန်း လို့ပါပဲ၊ ကမ္ဘာမှာ လူတွေအများကြီးထဲကမှ အနည်းစုသာ ဒီအဖြစ်တွေကို ရရှိကြတာပါ၊ ဒီတော့ ရခဲတဲ့ ရတနာကို တန်ဘိုးထားတတ်ဘို့ လိုတာပေါ့။\nအဲဒီလို တန်ဘိုးရှိစွာရလာတဲ့ ဘ၀၊ အသက်ကို အကာကြီးပဲဆိုပြီး ဘေးချထားဘို့ တော့ မကြိုးစားကြစေချင်ဘူး၊ အဲဒီအကာထဲက အနှစ်ကို ရှာရမယ်၊ ရှိတယ်၊ ဘာဝနာ အနှစ်တဲ့၊ ၀ိပဿနာဘာဝနာအနှစ် အဲဒီထဲမှာ ရှိတယ်၊ အသက်က မြဲလား၊ မမြဲပါဘူး၊ အနိစ္စတရား၊ ချမ်းသာတယ်လား မချမ်းသာပါဘူး၊ အိုခြင်း နာခြင်း သေခြင်းဆိုတာတွေနဲ့ ဆက်ဆံနေရတာ၊ အမြဲပဲဟာ- ဒီတော့ ဒုက္ခ = ဆင်းရဲခြင်းပေါ့၊ မအိုချင်ဘဲ နေရလား၊ မနာပါနဲ့လို့ရော အမိန့်ပေးလို့ ရမလား၊ မသေပါနဲ့ အစောကြီးရှိသေးတယ်၊ ပြောလို့ရမလား၊ ငယ်သေးတယ်လို့ရော ပြောလို့ရမလား၊ မရပါဘူး၊ သေချင်တဲ့အချိန်- သေချင်တဲ့နေရာ- သေချင်တဲ့ အရွယ်- သေချင်တဲ့ ရောဂါနဲ့ သေကြမှာချည်းပဲ၊ ကိုယ်က အမိန့်ပေးလို့ ရတာမှ မဟုတ်တာ၊ ဒါကြောင့် အနတ္တတဲ့၊ ကိုယ်စိုးမရဘူးပေါ့၊ ကိုယ်မပိုင်းဘူးပေါ့၊ အဲဒီလို ၀ိပဿနာ တရားတွေကို အဲဒီအသက်ထဲက နေထုတ်ယူတတ်ရမယ်၊ ထုတ်ယူရမယ်။\nအဲဒီ ပြောခဲ့တဲ့ အနှစ်သုံးပါး ဒါန၊ သီလ၊ ဘာဝနာ တရားတွေကသာလျှင် သေရင် – ကိုယ်နဲ့အတူ ကိုယ့်နောက် ပါလာမှာ၊ တခြားပစ္စည်းဥစ္စာတွေကတော့ သေရင် ထားခဲ့ရမှာ၊ သုံးချင်တဲ့သူက သုံးမှာ၊ ယူချင်တဲ့သူက ယူမှာ၊ ကိုယ်နဲ့ ဘာမှမဆိုင်တော့ဘူး။\nဒါကြောင့် မြတ်စွာဘုရားက ဓမ္မပဒပါဠိတော်၊ ယမက၀ဂ်မှာ ဒီလိုဟောခဲ့တယ်…\nနာမ်ခန္ဓာလေးပါးတို့သည် စိတ်လျှင် ရှေ့သွားရှိကုန်၏၊ စိတ်လျှင် အကြီးအမှူး ရှိကုန်၏။ ပြစ်မှားလိုသောစိတ်ဖြင့် အကယ်၍ ပြောဆိုသော်လည်းကောင်း၊ ပြုလုပ်သော် လည်းကောင်း၊ ကြံစည်သော်လည်းကောင်း၊ ထို ပြောဆို ပြုလုပ် ကြံစည်မှုကြောင့် လှည်းဘီးသည် ၀န်ဆောင်နွား၏ခြေရာသို့ အစဉ်လိုက်ဘိသကဲ့သို့ ထိုသူသို့ ဆင်းရဲသည် အစဉ်လိုက်လေ၏\nနာမ်ခန္ဓာလေးပါးတို့သည် စိတ်လျှင် ရှေ့သွားရှိကုန်၏၊ စိတ်လျှင် အကြီးအမှူး ရှိကုန်၏။ သန့်ရှင်းကြည်လင်သောစိတ်ဖြင့် အကယ်၍ ပြောဆိုသော်လည်းကောင်း၊ ပြုလုပ်သော်လည်းကောင်း၊ ကြံစည်သော်လည်းကောင်း၊ ထို ပြောဆို ပြုလုပ် ကြံစည်မှုကြောင့် အရိပ်သည် လူကိုမစွန့်မူ၍ အစဉ်လိုက်ဘိသကဲ့သို့ ထိုသူသို့ ချမ်းသာသည် အစဉ်လိုက်လေ၏။


My Life asaDoctor ဆရာဝန်ဘဝ စာမျက်နှာ: My two cents လောကသာရပျို့\n“Farewell to Yamuna Clinic ယမုန်နာဆေးခန်းသို့နှုတ်ဆက်ခြင်း” ကို မြန်မာစာမဖတ်နိုင်သူတွေလဲ ဖတ်နိုင်အောင် အင်္ဂလိပ်လို ရေးခဲ့ပါတယ်။ အဆုံးမှာ ရေးခဲ့တာက -\nI will compile all my records to write the account of Yamuna clinic which will beasmall chapter in the history of Burmese pro-democracy movement in India. However it is merely "My two cents". But if you don't put your two cents in, how can you get change?\nကိုယ်ပြုတဲ့အမှု သေးငယ် နည်းပါးတာကိုပြောချင်ရင် ‘၂ ဆင့်’ လို့ပြောတယ်။ ‘၂ ပဲနိ’ ကနေဆက်သုံးလာတာပါ။ ဒီအတွက် တင်စားချက် မြန်မာအသုံးအစစ်ကို လောကသာရပျို့မှာတွေ့ရပါတယ်။\n“စေ့မြေ့သိပ်သည်း၊ ရွေ့ရွေ့ဆည်းလော့၊ စရည်းအိုးခွက်၊ ကြီးစွာလျက်လျှင်၊ စဉ်ဆက်ကျများ၊ ပြည့်သောလားသို့၊ ပျား၏နည်းထုံး မှတ်ကျင့်သုံး၍၊ ခြပုန်းတောင်ပို့ ဖို့သည့်ခြင်းရာ၊ လူလိမ္မာတို့၊ ဥစ္စာဆည်းထွေ၊ တတ်လှစေလော့၊ ကြွက်သေတခု၊ အရင်းပြု၍၊ ကြွယ်မှုတတ်ဆုံး၊ သေဋ္ဌေးထုံးကို၊ နှလုံးမူလျက်၊ ကြံစည်နက်ကို။ သူ့ထက်လွန်ကဲ ကြိုးစေမင်း။”\nမြန်မာစာအရေးအသားမှာ နေရာတကာမှာ ‘စသတ်’ ထည့်ခိုင်းခဲ့တာက ဦးနေဝင်း ခေတ်ကတည်းက အမိန့်နဲ့ လုပ်ခိုင်းခဲ့တာဖြစ်ကြောင်း စာ ၁-၂ ပုဒ်မှာရေးခဲ့ပါတယ်။ လောကသာရပျို့မူရင်းကိုဖတ်ရင် ‘တစက်’ ကို ‘တစ်စက်’ လို့ မရေးတာကို တွေ့ရပါမယ်။\n•\tSpelling error မှားရေးမိတာလား၊ အမှားကိုအမှန်ထင်နေတာလား http://my-sayawun-life.blogspot.in/2014/09/spelling-error.html\n•\tSpelling အစိုးရ သတ်ပုံတော့ ပြောမနေနဲ့ http://my-sayawun-life.blogspot.in/2014/09/spelling.html\nအမျိုးသားပညာဝန် ဦးဖိုးကျားကို ကိုလိုနီခေတ်မှာ မြန်မာ့ပညာရေး မြင့်မားလာစေရန် စွမ်းစွမ်းတမံ ဆောင်ရွက်ခဲ့သူအဖြစ် မှတ်တမ်းတင်ထားပါတယ်။ ‘အမျိုးသားပညာရေးလောကတွင် ဦးဖိုးကျားသည် ကျော်ကြားသော ခေါင်းဆောင်ကြီးတဦး ဖြစ်သည်’ လို့ မြန်မာ့စွယ်စုံကျမ်း၊ အတွဲ ၇၊ စာမျက်နှာ ၂၉၂-၂၉၃ မှာ ရိုက်နှိပ်ထားပါတယ်။ ‘မြန်မာစာပေလောက၌ ထင်ရှားသောပုဂ္ဂိုလ်တဦးလည်းဖြစ်သည်။’ ‘ပုသိမ်မြို့ တိုင်တရာ (စကောကရင်) ကျောင်းတွင် ဆက်လက် ပညာသင်ကြား’ လို့လဲ စွယ်စုံကျမ်းမှာ ဖတ်နိုင်ပါတယ်။ မူရင်းစာအုပ်ထဲမှာမို့ ‘ခေါင်းဆောင်ကြီးတစ်ဦး’၊ ထင်ရှားသော ပုဂ္ဂိုလ်တစ်ဦး’ လို့ မဟုတ်ခဲ့ပါ။\nဒါပေမဲ့ ၂ဝ၁ဝ၊ အောက်တိုဘာလထုတ် မြန်မာသစ် ရသစုံမဂ္ဂဇင်း၊ စာမျက်နှာ ၉၉ မှာ သာရဝေါစိုးကြည် ရေးသားတဲ့ အမျိုးသားပညာဝန်ဦးဖိုးကျားဆောင်းပါးမှာ ကျောင်းနာမည်ဟာ ‘တိုင်တစ်ရာ’ ဖြစ်သွားရတော့တယ်။ ဒီမဂ္ဂဇင်းဟာ စာပေတန်ဘိုးအတွက် အားထားရတဲ့အတန်းအစား ဖြစ်တယ်ထင်ပါတယ်။ မလွန်ဆန်နိုင်တဲ့ခေတ်က ထုတ်ဝေတာဖြစ်လို့ နေမှာပါ။\n‘စကင်န်’ လုပ်ထားတာကို ‘မိုးမခလှိုင်၏ရတနာများ’ ကနေယူသုံးတာဖြစ်ပါတယ်။ ကျေးဇူးအထူးတင်ပါတယ်။


OK Boomer ... - ခေတ်ပေါ်စကားအသုံးအသစ် - MoeMaKa Media\nHome / Currents / TheGeek / USA / OK Boomer ... - ခေတ်ပေါ်စကားအသုံးအသစ်\nOK Boomer ... - ခေတ်ပေါ်စကားအသုံးအသစ်\nCurrents, TheGeek, USA\nနိုင်ငံတကာသာဂိ။ (မိုးမခ) နိုဝင်ဘာ ၁၀၊ ၂၀၁၉\nလွန်ခဲ့တဲ့ အပတ်မှာ အင်တာနက်နဲ့ ဆိုရှယ်မီဒီယာမှာ ပေါက်သွားတဲ့ စကားလုံးကတော့ " OK Boomer!!!" ဆိုတာပဲ ဖြစ်ပါတယ်။ အချုပ်ကတော့ ခေတ်နောက်ပြန်ဆွဲပြီး မျက်မှောက်အရေးကို မျက်စိမှောက်နေတဲ့ လူအိုမျိုးဆက်ဟောင်းတွေကို သရော်တဲ့ ဗန်းစကားအသုံးဖြစ်ပါတယ်။ Boomer ဆိုတာက Baby Boomer မျိုးဆက်တွေကို ဆိုလိုပါတယ်။ ဒုတိယကမ္ဘာစစ်အပြီး အိမ်ပြန်လာတဲ့ စစ်သားတွေ အိမ်ထောင်ကျပြီး ကလေးတွေ တပြွတ်ပြွတ်မွေးကြတဲ့ ခေတ်ကာလက မျိုးဆက်ကို ဆိုလိုပါတယ်။ baby တွေ boom ဖြစ်တဲ့အချိန်ပေါ့။ ၁၉၄၆ ကနေ ၁၉၆၅ အတွင်းမွေးသူတွေဟာ baby boomer တွေ ဖြစ်ပါတယ်။\nမြန်မာလို ယဉ်ယဉ်ကျေးကျေးပြောရင်တော့ နေရစ်တော့ ခေတ်ဟောင်းရေပေါ့။ ရာဇဝင်ထဲမှာ နေရစ်ခဲ့ပေါ့။ အဲသည် လူအိုတွေက တိုင်းပြည်တိုင်းမှာ ရှေ့တန်းရောက်နေတော့ သူတို့တွေ ခေတ်မမီတဲ့ အမြင်တွေ အလုပ်တွေ ပေါ်လစီတွေဟာ မျိုးဆက်သစ်တွေကို ထိခိုက်နစ်နာစေတယ်ဆိုတဲ့ သဘောပါ။ အခု ခေတ်စားနေတဲ့ ရာသီဥတုပြောင်းလဲနေမှုအရေး climate change တို့ environmental issues ပတ်ဝန်းကျင်ထိန်းသိမ်းရေးတို့ကို ဘေဘီဘွန်မာတွေက နားမလည်ဘူး၊ လက်မခံကြဘူးလေ။ သည်တော့ သူတို့ကို 'အိုကေ ဘွန်မာတွေ - OK Boomer' တွေလို့ အာလုပ်သံပြုပေးလိုက်တဲ့သဘော။ သည်လို သုံးစွဲလိုက်တော့ အဲသည် လူအိုကြီးမျိုးဆက်က အသဲခိုက်မတတ်နာကြသတဲ့။\nအိုကေဘွန်မာ ဆိုတဲ့အသုံးဘယ်မှာ စပေါက်သလဲဆိုတော့ အခုဖေ့စ်ဘွတ်ကို ပုခုံးချင်းယှဉ်လာတဲ့ တရုတ်နည်းပညာသုံး Tik Tok ပလက်ဖောင်းကနေ ဖြစ်ပါတယ်။ ဆယ်ကျော်သက်တွေ နှစ်ဆယ်ကျော်တွေက တစ်တော့ကနေ ရုပ်ပြောင်တွေ သရုပ်ဖော်တွေ ရုပ်ရှင်တွေ နဲ့ OK Boomer ဆိုပြီး ၇၀ ကျော်တွေကိုု ဟားတိုက်တဲ့ လှုပ်ရှားမှု နိဝင်ဘာလဆန်းကနေ ပြန့်နှံ့ခဲ့ပါတယ်။ ဥပမာတခုကတော့ - 'အီးစီးကရက်ကို တားမြစ်ဖို့ အစိုးရက တလအတွင်း လုပ်နိုင်တယ်၊ လက်နက်ကိုင်အကြမ်းဖက်မှုတွေကျတော့ ခုထိမတားနိုင်တော့ဘူးလား အိုကေဘွန်မာ တွေရဲ့' လို့ ရေးကြ ပြောကြတာမျိုးပေါ့။\nOK Boomer လို့ သရော်ခံရတာရဲ့ နောက်အကြောင်းတချက်ကတော့ Boomer တွေက သူတို့တွေ တည်ဆောက်ခဲ့တဲ့ တိုင်းပြည်ကို နောက်ပေါက်မျိုးဆက်သစ်တွေ generation X တွေ millennials(၁၉၉၀ နှောင်းပိုင်းနဲ့ ၂၁ရာစုဖွား) က ဖျက်ဆီးနေတယ်လို့ အမြဲပြစ်တင် ပြောဆိုနေကြတာနေ စတင်တယ် လို့ ထင်ပါတယ်။ အလုပ်မလုပ်ချင်ဘူး၊ သုံးဖြုံးနေတယ်၊ အနစ်နာမခံဘူး၊ တကိုယ်ကောင်းဆန်တယ်လို့ ပြောကြရေးကြလေ့ရှိပါတယ်။ လက်ရှိ တိုုင်းပြည်ပြသနာတွေဟာ boomer တွေကြောင့်မဟုတ်၊ မျိုးဆက်စသစ်တွေ၏ မသိကျိုးကျင်ပြုမှုတွေလို့ ဆိုကြလေ့ ရှိပါတယ်။ ဒါကို ကြားနေရာတာ နားခါးလာတဲ့ မျိုးဆက်သစ်ရဲ့ နည်းပညာသုံးပြီး တုန့်ပြန်လိုက်တာလို့ ယူဆနိုင်ပါတယ်။\nနယူးယောက်တိုင်းသတင်းဆောင်းပါးတခုမှာတေ့ာ ခေတ်ချင်းမတူတဲ့ မျိုးဆက်တွေရဲ့ ပဋိပက္ခဖြစ်ခြင်း၊ မျိုးဆက်ဟောင်းနဲ့ မျိုးဆက်သစ်တို့ လမ်းခွဲခြင်း၊ အပြုသဘောဆက်ဆံရေးလမ်းဆုံး လို့ သုံးသပ်ပြလိုက်ပါတယ်။ မျိုးဆက်ဟောင်းတွေက ငါတို့မှန်တယ် မင်းတို့မှားတယ်နဲ့ ခေတ်အဆက်ဆက် ချည်းကပ်နေမှုကို သည်မျိုးဆက်က အာခံလိုက်ပြီလို့ ဆိုလိုက်ပါတယ်။ OK Boomer !!!\nကိုးကားစရာသတင်းတခုကတော့ နိုဝင်ဘာ ၇ နယူးဇီလန်လွှတ်တော်မှာ အသက် ၂၅ နှစ် အရွယ် အမျိုးသမီးလွှတ်တော်အမတ်က ပတ်ဝန်းကျင်ထိန်းသိမ်းရေးအဆိုတင်သွင်းနေစဉ် သက်ကြီးအမတ်တွေက လှောင်ပြောင်အော်ဟစ်နေတာကြောင့် သူမက 'OK Boomer!!!' လို့ တုန့်ပြန်ပြီး စကားကို ဆက်ပြောလိုက်ပါတယ်။ သူတို့ကို အိုကေဘွန်မာတွေ လို့ သမုတ်လိုက်တာနဲ့ အဲသည်လူကြီးတွေ ဘာပြန်ပြောရမှန်းမသိ ဖြစ်ပြီး ငြိမ်ကုတ်သွားကြပါသတဲ့။ ဒီသတင်းကလည်း ဆိုရှယ်မီဒီယာမှာ ပေါက်သွားပြန်ပါသေးတယ်။\nOK Boomer ... - ခေတ်ပေါ်စကားအသုံးအသစ် Reviewed by MoeMaKa on 6:28 AM Rating: 5


1 NXT သို့ PKR ᐈ စျေးနှုန်း 1 Nxt တွင် ပါကစ္စတန် ရူပီး\n1 NXT သို့ PKR\nသငျသညျပြောင်းလဲပါပြီ 1 Nxt သို့ 🇵🇰 ပါကစ္စတန် ရူပီး. သငျသညျအရှိဆုံးတိကျမှုရလဒ်ပြသနိုင်ဖို့ကျနော်တို့ကနိုင်ငံတကာငွေလဲလှယ်နှုန်းကိုအသုံးပြုပါ. ငွေကြေးပြောင်း 1 NXT သို့ PKR. ဘယ်လောက်လဲ 1 Nxt သို့ ပါကစ္စတန် ရူပီး? — Re.1.62 PKR.ယင်းကိုကြည့်ပါ ပြောင်းပြန်သင်တန်း PKR သို့ NXT.ဖြစ်ကောင်းဖြစ်နိုင်သင်၌စိတ်ဝင်စားဖြစ်နိုင်သည် NXT PKR သမိုင်းဆိုင်ရာဇယား, နှင့် NXT PKR သမိုင်းဆိုင်ရာမှာ data ငွေလဲနှုန်းကို၏. ကြိုးစားကြဖို့အခမဲ့ခံစားရ ပိုပြီးပြောင်း...\nစျေးနှုန်း 1 Nxt သို့ ပါကစ္စတန် ရူပီး\nမှုနှုန်းခြင်းအားဖြင့်: Re.1.620 PKR (0.0734)4.74%\nပြောင်းပြန်: 0.617 NXT\nမင်းသိလား? တစ်ဦးကလွန်ခဲ့သောတစ်နှစ်, ထိုနေ့၌, ငွေကြေးနှုန်းကို Nxt ရန် ပါကစ္စတန် ရူပီး ခဲ့: Re.5.329. ထိုအချိန်မှစ. ငွေလဲနှုန်းရှိပါတယ် အားဖြင့်ယုတ်လျော့ -3.71 PKR (-69.60%).\n50 Nxt သို့ ပါကစ္စတန် ရူပီး100 Nxt သို့ ပါကစ္စတန် ရူပီး150 Nxt သို့ ပါကစ္စတန် ရူပီး200 Nxt သို့ ပါကစ္စတန် ရူပီး250 Nxt သို့ ပါကစ္စတန် ရူပီး500 Nxt သို့ ပါကစ္စတန် ရူပီး1000 Nxt သို့ ပါကစ္စတန် ရူပီး2000 Nxt သို့ ပါကစ္စတန် ရူပီး4000 Nxt သို့ ပါကစ္စတန် ရူပီး8000 Nxt သို့ ပါကစ္စတန် ရူပီး41 အမေရိကန် ဒေါ်လာ သို့ ကနေဒါ ဒေါ်လာ1 Blackmoon Crypto သို့ ရုရှ ရူဘယ်25000 MorpheusCoin သို့ အမေရိကန် ဒေါ်လာ500 အမေရိကန် ဒေါ်လာ သို့ အိုမန်ရီအော်လ်100750 ဘီလာရုဇ် ရူဘယ် သို့ ရုရှ ရူဘယ်1 ဘီလာရုဇ် ရူဘယ် သို့ ရုရှ ရူဘယ်460 အမေရိကန် ဒေါ်လာ သို့ အီရန်ရီအော်လ်1 DollarOnline သို့ အာဖဂန်အာဖဂါနီ9000 ဟောင်ကောင် ဒေါ်လာ သို့ ဗြိတိသျှ ပေါင်379202 အိန္ဒိယ ရူပီး သို့ Cryptsy Mining Contract1000 Bata သို့ အမေရိကန် ဒေါ်လာ100 အမေရိကန် ဒေါ်လာ သို့ မလေးရှား ရင်းဂစ်33 ယူရို သို့ အမေရိကန် ဒေါ်လာ1 အမေရိကန် ဒေါ်လာ သို့ နော်ဝေ ခရိုဏာ